ކޮވިޑް ޖެހި ޝިފާ ލިބުނު މީހެއްގެ ދުލުން : މަހެއް ވީއިރު ވެސް ކާ އެއްޗެހިން ރަހަ އެއް ނުލާ – Dhen.mv\nކޮވިޑް ޖެހި ޝިފާ ލިބުނު މީހެއްގެ ދުލުން : މަހެއް ވީއިރު ވެސް ކާ އެއްޗެހިން ރަހަ އެއް ނުލާ\nJune 5, 2020 - 9:40 am\nވަސް ނުދުވުމާއި ކާއެއްޗެހިން ރަހަ ނުލުމަކީ ކޮވިޑް19 ގެ އަލާމާތެއް ކަން އެނގުނު ހިސާބުން ފެށިގެން ސިއްހީ މާހިރުން އަންނަނީ މިކަން އާންމުންގެ ސަމާލުކަމަށް ގެންނަމުންނެވެ. އަދި ވައިރަސް ޖެހުނު ގިނަ ބަޔަކަށް ވެސް ވަނީ މި މައްސަލަ ދިމާވެފައެވެ.\nނަމަވެސް ވައިރަސް ޖެހި ރަނގަޅު ވުމަށް ފަހުގައި ވެސް ވަސް ނުދުވުމާއި ކާ އެއްޗެހިން ރަހަ ނުލާ ކަމުގެ މައްސަލަ ތަކެއް ވަނީ ވައިރަސް ޖެހި ރަނގަޅުވި ގިނަ ބަޔަކަށް ކުރިމަތިވެފައެވެ.\nއެގޮތުން ވައިރަސް ޖެހި ރަނގަޅުވި ބަޔަކު ޑެއިލީ މެއިލް އަށް ކިޔައިދީފައިވާ ގޮތުގައި ބަލިން ރަނގަޅު ވި ފަހުން އެމީހުނަށް ސެންޓުގެ ވަހެއް ނުދުވައެވެ. އަދި ޕިއްޒާ ފަދަ ކާ އެއްޗެހިން ވެސް ލަނީ ބޯ ކަރުދާސް ރަހަ ކަމުގައި ގިނަ ބަޔަކު ވަނީ ބުނެފައެވެ.\nމާޗު މަހުގެ ތެރޭގައި ވައިރަސް ޖެހި ރަނގަޅުވި އުމުރުން އެންމެ 23 އަހަރުގެ ޒުވާނަކު ވެސް ވަނީ އޭނާގެ ތަޖުރިބާ ޑެއިލީ މެއިލް އަށް ކިޔައިދީފައެވެ. އޭނާ އަކީ ވެސް ވައިރަސް ޖެހުމާއެކު ވަސް ދުވުމާއި ރަހަ ލުމުން މަހުރޫމް ވި މީހެކެވެ.\nއޭނާ ކިޔައިދިން ގޮތުގައި ވައިރަސް ޖެހި ކިތަންމެ އަވަހަށް ރަނގަޅުވީ ކަމުގައި ވީ ނަމަވެސް އަދިވެސް އެ ހިއްސުތައް އޭނާ އަށް އަނބުރާ ނުލިބެއެވެ.\nމި މައްސަލަ އާ ގުޅިގެން ޑޮކްޓަރުން ބުނާ ގޮތުގައި ބައެއް މީހުނަށް ވަސް ދުވާ ގޮތްވެ ކާ އެއްޗެހިން ރަހަ ލާން މުއްދަތެއް ނަގާފާނެ ކަމަށެވެ. ނަމަވެސް ބައެއް މީހުނަށް މި ހިއްސުތައް އެނބުރި ނުލިބުމަކީ ވެސް އެކަށީގެންވާ ކަމެއް ކަމުގައި ޑޮކްޓަރުން ބުނެފައިވެއެވެ.


India in verikan kuraa Kashmir ehkoh bandhu koffi - vNews.mv\nއިންޑިއާއިން ވެރިކަންކުރާ ކަޝްމީރު ފަޅި އެއްކޮށް ބަންދުކޮށްފި\nސައިފް އަޒްހަރު 09 July 2019, 12:33\nއިންޑިއާއިން ވެރިކަންކުރާ ކަޝްމީރު ފަޅީގައި ކާފިއު އިޢްލާންކޮށް، އެއްކޮށް ބަންދުކޮށްފިއެވެ.\nއިންޑިއާގެ ސަލާމަތީ ބާރުތަކުން ކަޝްމީރު މި ބަންދުކުރީ، ކަޝްމީރުގެ މިނިވަންކަމަށް ހަނގުރާމަ ކުރަމުންދިޔަ ޒުވާން މުޖާހިދު، ބުރްހާން މުޒައްފަރު ވާނީއާއި، އޭނާގެ ދެ އެކުވެރިއެއްގެ ގަޔަށް އިންޑިއާ ސިފައިން ބަޑިޖަހައި ޝަހީދުކޮށްލިތާ ތިންއަހަރު ފުރުމާ ގުޅިގެން އެކަމުގެ ހަދާންތައް އާކުރަން ޖައްމޫ އެންޑް ކަޝްމީރުގައި އިންޑިއާއިން ކުރަމުންދާ ވެރިކަމާ ދެކޮޅަށް ހަނގުރާމަ ކުރަމުންދާ ޖޮއިންޓް ރެސިސްޓެންސް ލީޑަރޝިޕްގެ ފަރާތުން ގޮވާލުމާ ގުޅިގެންނެވެ.\nއެ ޖަމާއަތުން ގޮވާލާފައިވަނީ، ކަޝްމީރު ފަޅީގައި ފިހާރަތަކާއި، މާރުކޭޓްތައް ބަންދުކޮށް ހުރިހާ ކަމެއް ހުއްޓުމަކަށް ގެނައުމަށެވެ.\nއިންޑިއާއިން ވެރިކަންކުރާ ކަޝްމީރު ފަޅީގައި އިންޑިއާގެ ސަލާމަތީ ބާރުތަކާ ދެކޮޅަށް ވަރުގަދަ ދެކޮޅުވެރިކަމެއް ފެށިގެންދިޔައީ ބުރްހާން ޝަހީދުކޮށްލި ހިސާބުން ފެށިގެންނެވެ. ބުރްހާން ޝަހީދުކޮށްލިފަހުން ކަޝްމީރަށް ހަމަޖެހުމެއް ނާދެއެވެ.\nބުރްހާންއަކީ ކަޝްމީރުގެ މުސްލިމުންގެ މެދުގައި ވަރަށް މަގްބޫލް މުޖާހިދެއް،، އާންމުން ވަރަށް ތާއީދުކުރާ ފަރާތެކެވެ.\nމިކަމާހެދި، އޭނާ ޝަހީދުކޮށްލިތާ ތިން އަހަރު ފުރުމާ ދިމާކޮށް އިންޑިއާ ސިފައިންވެސްވަނީ ޚާއްސަކޮށް ބުރްހާންގެ އުފަން އަވަށް ކަމުގައިވާ ތުރާލްގައި ކާފިއު އީޢްލާން ކޮށްފައެވެ.\nބުރްހާންގެ ގެ ވަށައިގެން ބަންދުކޮށްފައި ވާއިރު، އޭނާގެ ގެ ހުންނަ އަވަށަށް ދެވޭން އޮންނަ ހުރިހާ މަގުތަކެއްވެސް އިންޑިއާ ސިފައިންވަނީ ބަންދުކޮށްފައެވެ. އަދި ބުރްހާން ވަޅުލާފައިވާ ގަބުރުސްތާނުވެސް ވަނީ ބަންދުކޮށްފައެވެ.\nކަޝްމީރުގެ ބޮޑު ސަރަހައްދަކުން އިންޓަރނެޓްގެ ޚިދުމަތްވެސް ކަނޑާލާފައި ވާއިރު، ބުރްހާން ވާނީގެ ޕޯސްޓަރުތަކެއް ފާރުގައި ހިއްޕައިގެން އިންޑިއާ ސިފައިންވަނީ ޝްރީނަގަރުން ދެ ޒުވާނުންވެސް ހައްޔަރު ކޮށްފައި،، ޝްރީނަގަރަކީ އިންޑިއާއިން ވެރިކަންކުރާ ކަޝްމީރު ފަޅީގެ ވެރިރަށެވެ.\nކާފިއު އިޢްލާންކޮށް، އިންޑިއާ ސިފައިންނާއި، ޕެރަމިލިޓަރީ ފައުޖުތައް ގެންދަނީ މުޅި ކަޝްމީރުގެ މަގުތަކުގައި ފޯރިމަރަމުންނެވެ.\nރިޕޯޓްތައް ބުނާގޮތުގައި، އިންޑިއާ ސިފައިން ކާފިއު އިޢްލާން ކޮށްފައި އޮތުމާއެކުވެސް ބުރްހާން ވާނީގެ ފޮޓޯތައް ހިފައިގެން އާންމުން މަގުތަކަށް ނުކުމެ އަޑުތައް އުފުލަމުން އެބަގެންދެއެވެ. އެގޮތުން، ޝްރީނަގަރާއި، ބުދްގާމް، ގަންޑަރްބާލް، ކުލްގަމް އަދި އިސްލާމްއާބާދުގެ މަގުތަކަށްވެސް އާންމުން ނުކުމެ އަޑުތައް އުފުލަމުންދާ ކަމަށްވެއެވެ. އަދި އެހެން ސިޓީތަކާއި އަވަށްތަކުގެ މަގުތަކަށްވެސް މީހުން ނުކުމެފައިވާ ކަމަށްވެއެވެ.\nއިންޑިއާ ސިފައިން ބަޑިޖަހައި ބުރްހާން ވާނީ ޝަހީދު ކޮށްލާފައިވަނީ 2016 ވަނަ އަހަރު،، އެކަމާ ގުޅިގެން މުޅި ކަޝްމީރުގައި ވަރުގަދަ މުޒާހަރާތަކެއް ހިންގައި، އިންޑިއާގެ ސަލާމަތީ ބާރުތަކާއި އާންމުންނާ ދެމެދު ހިނގި ވަރުގަދަ ކުރިމަތިލުންތަކުގައި 100 އާ ގާތްކުރާ އަދަދަކަށް މީހުން މަރުވިއެވެ. އަދި އަދަދު ނޭނގޭ މިންވަރަށް އާންމުން ޒަޚަމްވިއެވެ.\nމީގެއިތުރުން، އިންޑިއާ ސިފައިން އާންމުންނާ ދެކޮޅަށް ޕެލެޓް ބޮން ބޭނުންކުރުމުގެ ސަބަބުން އެތައްބައެއްގެ ލޯވެސް އަނދިރިވެ، މުޅި އުމުރަށް ނުކުޅެދުންތެރިވިއެވެ.


Layal Kaivenikohffi - Vaguthu\n1 އަހަރު ކުރިން ( ޖޫން 25, 2019 )\nޓީވީ ޕްރެޒެންޓަރެއްގެ ގޮތުގައި އާއި ސިޔާސީ ގިނަ ހަރަކާތްތަކުގައި ފާހަގަ ވެގެން ދިޔަ ލަޔާލް މަނިކު ކައިވެނިކޮށްފިއެެވެ.\nލަޔާލް ކައިވެނިކޮށްފައި ވަނީ އިއްޔެގެ ވަގުތެއްގައި ފެމެލީ ކޯޓުގައެވެ. އޭނާ ކައިވެނިކޮށްފައި ވަނީ ކުރީގެ ފިރިމީހާއާއެވެ.\nނޫސްވެރިކަމުގެ ހަޔާތް ސަންގު ޓީވީން ފެށި ލަޔާލް ޗެނަލް 13ގައިވެސް މަސައްކަތް ކޮށްފައެވެ. އަދި އެ ޗެނަލްއިން ވަކިވެ، ލަޔާލް ދެން ފެނިގެންދިޔައީ ސިޔާސީ ދާއިރާއިންނެވެ. ހާއްސަކޮށް ޕީޕީއެމްގެ އެންމެ ކުރީ ސަފުގައި ލަޔާލް ފެނިގެންދިޔަ އިރު، މަޖިލީހަށް ކުރިމަތިލުމަށްވެސް ލަޔާލް ތައްޔާރުވިއެވެ. އަދި ޕީޕީއެމްގެ އެއްވުންތަކުގައިވެސް އެންމެ ބާރަށް އަޑު އުފުލި އެކަކަށް ލަޔާލް ވާނެއެވެ. އޭނާ އަކީ އެ ޕާޓީގެ އިސްބޭފުޅުންގެ ތެރޭގައިވެސް ހިމެނުނު އެކަކެވެ.\nނަމަވެސް މިއަދު ލަޔާލް ސިޔާސީ މައިދާނުން ދުރަށް ގޮސްފިއެވެ. ދިރިއުޅުމަށް ބޮޑެތި ބަދަލުތަކެއް ގެނެސް، ލަޔާލް މީސް މީޑިއާއިންވެސް ގެއްލިއްޖެެއެވެ.\nލަޔާލް ބުރުގާ އަޅައި، ކަޅު ހެދުން ލާން ފެށިއެވެ.\nއަދި މިއަދު ލިބުނު އުފާވެރި އެ ޙަބަރަކީ ލަޔާލް ކައިވެނި ކުރި ޚަބަރެވެ.\n"ވަގުތު"އިން ލަޔާލްއަށް އުފާވެރި ބާއްޖަވެރި ކައިވެންޏަކަށް އެދެއެވެ.\nކައިވެނި ކުރާ ދެމީހަކަށް މަރުހަބާ ކިޔުމަށް ސުންނަތުން ސާބިތުވެގެންވާ ދުޢާ\n’މާނަ: ތިބާއަށް ﷲ ބަރަކާތް ލައްވާށިއެވެ. އަދި ތިމާގެ މައްޗަށް ﷲ ބަރަކާތް ލައްވާށިއެވެ. އަދި ތިޔަ ދެކަނބަލުންގެ މެދުގައި ހެޔޮކަން ޖަމާކުރައްވާށިއެވެ.\nލަޔާލް މީސް މީޑިއާ އެކައުންޓްތައްވެސް ބޭނުން ކުރުން ހުއްޓާލައިފި\nލަޔާލް ސިޔާސީ ދާއިރާއިން ދުރަށް\nޖޫން 25, 2019 16:58\nبَارَكَ اللَّهُ لَك وَبَارَكَ عَلَيْك وَجَمَعَ بَيْنَكُمَا فِي خَيْرٍ\nޖޫން 25, 2019 17:11\nދެން ސީރިޔާއަށް ނުގޮސްފިއްޔާ ރަގަޅު\nޖޫން 25, 2019 18:57\nމިގައުމުގައި މީހަކާ އިންނަ ކޮންމެ މީހަކު ދަނީ ސީރިޔާއަށްތަ؟\nޖޫން 25, 2019 20:31\nމިކަހަލަ ބޮޓު މީހުން ގޮސް އުޅޭ\nޖޫން 25, 2019 17:14\nލަޔާލްގެ ދެމަފިރިންނަށް ބާއްޖަވެރި ދުވަސް ތަކެއް މިންވަރު ކޮށްދެއްވާށި އާމީން\nޖޫން 25, 2019 17:24\n'ވަގުތު' ނޫހުގައި ހުރި އަޅުގަނޑުގެ ބުރުގާ ނާޅާއިރުގެ ފޮޓޯތައްވެސް ނަގައި ދިނުމަށް އާދޭހާއެކު އެދެމެވެ.\nޖޫން 28, 2019 10:53\nނުވާނެ ތިކަމެއް. ޢަހަރެމެން ބުނެގެންތަ ބުރުގާ ނާޅާ އުޅުނީ...\nޖޫން 25, 2019 17:43\nޖޫން 25, 2019 17:44\nޙައްޖަށް ދަނީ ކުރަން ހުރި ހުރިހާ ކަމެއް ނިމުމުންތަ ؟\nޖޫން 25, 2019 17:45\nމީ އަނެއްކާ ވެސް ކޮންމެސް ނުބައެއްގެ ފެށުން\nޖޫން 25, 2019 17:46\nލަޔާލް ގެ މޫނު ފެންނަ ފޮޓޯއެއް ނުލިބުންތަ ؟ ވަރަށް ދެރަ\nޖޫން 25, 2019 18:54\nﷲއަކްބަރ ވ އުފާވެއްޖެ\nޖޫން 25, 2019 19:30\nއަޅެ މީހަކަށް ހިދާޔަތް ދައްކަވާނެ އިރެއް ކަލޭމެނަށް އިނގޭތަ؟ކަލޭމެންނަށް އިންގޭނީ މަލާމާތް ކުރަން މީހުންނަށް. ލަޔާލްގެ ދެމަފިރިންނަށް މަރުޙަބާ.\nޖޫން 25, 2019 20:12\nޖޫން 25, 2019 20:13\nލަޔާލްއަށް އުފާވެރި ބާއްޖަވެރި ކައިވެންޏަކަށް އެދެއެވެ.\nހެޔޮބަދަލެއް. ދެމަފިރި ކަނބަލުނަށް ﷲ ބަރަކާތް ލައްވާށިއެވެ. އަދި ތިމާގެ މައްޗަށް ﷲ ބަރަކާތް ލައްވާށިއެވެ. އަދި ތިޔަ ދެކަނބަލުންގެ މެދުގައި ހެޔޮކަން ޖަމާކުރައްވާށިއެވެ.\nޖޫން 25, 2019 20:28\nދެން އެންމެ އަވަހަށް އިވޭނީ ވަރިވާ ވާހަކަ . ކޮން ބާރަކައެކޭ ކިޔާކަށް\nޖޫން 25, 2019 22:33\nމީހަކު ރަނގަޅަށް ކަމެއް ކުރިއަސް ކުރެވެނީ މަލާމާތް ދޯ؟ ތައުރީފު ކުރުމެއް ނެތް. އިސްލާމް ދީނުގަ އިސްލާހުވާން ބޭނުންވާ ކޮންމެ މީހަކަށް ފުރުސަތު އޮވޭ.\nޖޫން 29, 2019 06:23\nހާދަ ޖާހިލުކަން ބޮޑޭދޯ.\nޖޫން 25, 2019 21:22\nޖޫން 25, 2019 21:25\nބޯވެސްހީވަނީ ޕާޓޭ އެއްހެން ދީނީ ތަހުޒީބްދޯ\nޖޫން 25, 2019 22:10\nކަލޭ މާ ނާތުޒީބުހެން ހީވަނީ. މީހުންގެ ބޮލަށް ބަލައިގެން މީހުން ޖަޖު ނުކުރެވޭނެ\nޖޫން 26, 2019 10:33\n.މަށަށްހީވަނީ ބޮލުގަ އިސްތަށި ފަޅަނީވެސް ޕާޓޭންގެ ހެން. ?\nޖޫން 25, 2019 23:30\nޖޫން 26, 2019 07:20\nއިސްތަށިގަނޑު ދިގުކޮށްފައި ހުރުން ޕާޓޭން ވައްތަރު ވުމަކީ ހެއްވާ ކަމެކެވެ.\nފަހެ އަހަރެމެން ގެ ރަސޫލާގެ ސުންނަތުން އެކަން ސާބިތު ނުވޭތަ؟\nހުދު އެކަލޭގެފާނުގެ ވެސް އިސްތަށިގަނޑު ދިގުކުރެއްވިކަން ސާބިތުވޭ.\nޖޫން 26, 2019 09:57\nދެމަފިރިންނަށް މަރުހަބާ.. މިހާރު ލަޔާލް ގެ ބޮލަށް ވަރށް ފަސޭހަވާނެ.. މި ސިޔާސީ ކަންކަުން ދުރުވެލީމަ.. މިތާ ކޮމެންޓް ކުރާ މީހުން ލަޔާލްގެ ފިރިކަލުންގެ އިސްތަށިގަނޑަށް ފާޑު އެކިޔަނީ އަސަރު ކޮށްގެން.. މާޝަ ﷲ ވަރަށް މަދުން މި ރާއްޖެއިން ފެންނަކަހަލަ ރީތި އިސްތަށިގަނޑެއް ތީ. ވަރަށް ތީރި. ނުކޮށާތި..\nޖޫން 26, 2019 10:35\nލަޔާލް އަށް އުފާވެރި، ބާއްޖަވެރި ދިރިއުޅުމަކަށް އެދެން.\nޖޫން 26, 2019 12:18\nކުރިން ކަންކުރިގޮތް މުހިއްމެއްނޫން. މުހިންމީ މިހާރު ކަންކުރާގޮތް. ކައިވެނީގާ ބަރަކާތްލައްވާށި. ބާއްޖަވެރި ހަޔާތަކަށް އެދެން. އަބުރުވެރިކަމާ އިއްފަތްތެރިކަމުގާ ހަޔާތް ވޭތުކުރުމުގެ ތައުފީގު ދެއްވާށި. އާމިން\nޖޫން 26, 2019 12:38\nވަގުތު އޮްނލައިނުން ފެނުނު އެންމެ ރަނގަޅު ލިޔުން\nޖޫން 26, 2019 14:16\nޖޫން 27, 2019 08:48\nޖޫން 27, 2019 11:09\nޖޫން 28, 2019 19:03\nޖޫން 29, 2019 10:48\nފޯމިއުލާ ދީފަ ސިޔާސީކަންތަކުން ދުރުވިނަމަދޯ\nޖޫން 29, 2019 11:16\nޖޫން 30, 2019 11:59


Fihaara akun gina adhadheh ge mudhaa vagah negi2meehaku hayyaru kohfi - AO News\nފިހާރައަކުން ގިނަ އަދަދެއްގެ މުދާ ވަގަށް ނެގި ދެ މީހަކު ހައްޔަރު ކޮށްފި\nފިހާރައިން ވަގަށް ނެގި ބައެއް ތަކެތި - ފޮޓޯ: ޕޮލިސް\nބިޒް މޯބައިލް ފިހާރަ ފަޅާލައި ގިނަ އަދަދެއްގެ މުދާ ވަގަށް ނެގި ދެ މީހަކު ފުލުހުންގެ ބެލުމުގެ ދަށަށް ގެންގޮސްފި އެވެ.\nފުލުހުން ބުނީ މިދިޔަ މާރިޗު މަހުގެ 23 ވަނަ ދުވަހާއި 30 ވަނަ ދުވަހާ ދެމެދުގައި ބިޒް މޯބައިލް ފިހާރަ ފަޅާލާ ވައްކަން ކޮށްފައިވާ މައްސަލައެއް ފުލުހުންނަށް ހުށަހަޅާފައިވާ ކަމަށެވެ. އަދި އެ މައްސަލައާ ގުޅިގެން މިހާތަނަށް ބެލިބެލުމުން 75،000ރ. އަށްވުރެ ގިނަ ފައިސާގެ ތަކެތި ވަގަށް ނަގާފައިވާކަން އެނގިފައިވާ ކަމަށްވެސް ފުލުހުން ބުނެއެވެ.\nމީގެ އިތުރުން އެ ފިހާރައިން ވަގަށް ނެގި ތަކެތި ހޯދުމަށް ފުލުހުން ކުރި މަސައްކަތުގެ ތެރެއިން މިހާތަނަށް 62،000ރ. އަށްވުރެ ގިނަ ފައިސާގެ ތަކެތި ހޯދާ ވެރިފަރާތާއި ހަވާލުކޮށްފައިވާ ކަމަށް ފުލުހުން ބުނެއެވެ. އަދި ވަގަށް ނެގި ތަކެތީގެ ތެރެއިން މިހާތަނަށް ނުހޯދި ހުރި ތަކެތި ހޯދުމުގެ މަސައްކަތް ކުރަމުން އަންނަ ކަމަށްވެސް ފުލުހުން ބުނެއެވެ.\nއެ މައްސަލައާއި ގުޅިގެން މާރިޗު 30 ވަނަ ދުވަހު އުމުރުން 36 އަހަރުގެ ދިވެހި އަންހެނަކު ހައްޔަރުކޮށްފައިވާއިރު، މާރިޗު 31 ވަނަ ދުވަހު އުމުރުން 39 އަހަރުގެ ދިވެހި ފިރިހެނަކުވެސް ވަނީ ހައްޔަރުކޮށްފަ އެވެ. އެ ދެ މީހުންވެސް ވަނީ އެ ފިހާރައިން ވައްކަން ކުރި ކަމަށް އެއްބަސްވެފައި ކަމަށް ފުލުހުން ބުނެއެވެ.\nއެ ދެ މީހުންގެ ތެރެއިން ފިރިހެން މީހާ އަކީ މޯލްޑިވްސް ކަރެކްޝަނަލް ސަރވިސްގެ ބެލުމުގެ ދަށުން ފަރުވާ ފުރިހަމަ ކުރުމަށް މުޖުތަމަޢުއަށް ދޫކޮށްލާފައި ހުރި މީހެއް ކަމަށާއި، އޭނާ އެ ފުރުޞަތުގެ ބޭނުން ރަނގަޅު ގޮތުގައި ނުހިފީ ކަމަށް ބަލައި މާރިޗު 31 ވަނަ ދުވަހު އޭނާ ކަރެކްޝަންސް އާއި ހަވާލުކޮށްފައިވާ ކަމަށްވެސް ފުލުހުން ބުނެއެވެ.\nފުލުހުން ބުނީ އެ މައްސަލަ މިހާރު އިތުރަށް ތަޙުޤީޤު ކުރަމުން އަންނަ ކަމަށެވެ.\nވައްކަންވައްކަން ކުރުންމޯލްޑިވްސް ޕޮލިސް ސަރވިސްފިހާރައަކުން ވައްކަން ކުރުންފުލުހުންޕޮލިސް\nމަސްތުވާ ތަކެއްޗާއެކުު މީހަކު ހައްޔަރުކޮށްފި\nވަގަށް ނަގާފައިވާ ގިނަ އަދަދެއްގެ ފޯނާއެކު, ދެ މީހަކު ހައްޔަރު ކޮށްފި\nވައްކަމުގެ މައްސަލައަކާއި ގުޅިގެން ހިތަދޫ މީހަކު ހޯދަނީ


(9 އޮކްޓޫބަރ 2021އާ ގުޅޭ)\n"ޔޫހާ.. މަގޭ ޔޫހާ.. ބަލަ ޔޫހާ.." ޝަހުރުގެ ހިތުގެ ހިނގުން ވަނީ ކޮންޓުރޯލުން ނެއްޓިފައެވެ. ޔޫހާގެ އަނގައިން ފައިބައިފައިވާ ލޭތައް ވަނީ އޭނާގެ އަނގަ ވަށައިގެން ހިކިފައެވެ. ޔޫހާގެ ބޯދަށުގައި އޮތް ބާލިހުގެ ހުދު ކުލަ ވަނީ ރަތް ލެއިން ކުލަ ބަދަލުވެފައެވެ. ޔޫހާގެ ގައިގައި ހިފައި ތަޅުވަމުން ޝަހުރު ރޮމުން ދިޔައީ ހަދަންވީ ގޮތް ނޭނގޭ ކުޑަ ކުއްޖެއް ފަދައިންނެވެ. ހޮސްޕިޓަލަށް ވެސް ގުޅަން ޝަހުރަށް ހުރީ ހަނދާންނެތިފައެވެ.\nރޭގަނޑުގެ އަނިދިރިކަމުން ދުނިޔެ ބައްދައިލި އިރު، ޔޫހާ އާއި ޝަހުރުގެ ޢާއިލާއަށް ވަނީ ބޮޑު ހިތްދަތި ކަމެއް ލިބިފައެވެ. އޭޑިކޭ ހޮސްޕިޓަލްގައި އެޑްމިޓްކޮށްގެން ޔޫހާއަށް ދިޔައީ އަވަސް ފަރުވާ ދެމުންނެވެ. ޔޫހާގެ އެއްވެސް ހަރަކާތެއް ނެތެވެ. ނޭވާ ލަމުން ދިޔައީ ވެންޓިލޭޓަރުގެ އެހީގައެވެ. ޑޮކްޓަރުން ދެކޮޅަށް ދުވެދުވެފަ އުޅުނީ މާޔޫސް ވެގެންނެވެ. އެ ހުރިހާ މަންޒަރެއް ވެސް ހިނގަމުން ދިޔައީ ޝަހުރުގެ ދެލޯ ކުރިމަތީގައެވެ. ލޯބިވާ އަނބިމީހާއަށް ވީގޮތް ނޭނގެ، މުޅި މީހާގެ ބޮލުގެ ތެރޭގައި ވަނީ އެތައް ކަމެއް ގުޅަވެ، ޖަމާވެފައެވެ. ޔޫހާ ފެނުމާ އެކުގައި ހުސްނާ އަނބުރައިގަތް ގޮތަށް އަދިވެސް ހޭ ނާރައެވެ. ހުސްނާގެ ގާތުގައި މަންސޫރު ހުރި އިރު، ޔޫހާ އާއި ޔޫހާގެ ޢާއިލާ ތިބީ އައިސީޔޫގެ ކުރިމަތީގައެވެ. ޑޮކްޓަރުންގެ ފަރާތުން އުއްމީދީ ޖަވާބެއް އިވޭނެކަމަށް ބަލައިގެންނެވެ. އެކަމަށް ދުޢާ ކުރަމުންނެވެ.\n"އަހަރެންގެ ދަރިއަށް ގޮތެއް ވެއްޖިއްޔާ އަހަރެންގެ ދިރިއުޅުމުގެ މަގުސަދު ފުޑުފުޑުވީ.." ޔާސިިރުގެ ކޮނޑުގައި ބޯއަޅައިލުމަށްފަހުގައި ރާދާ ވާހަކަދެއްކީ ހިތްދަތިކަމުން ފުރިގެންވާ ޙާލުގައެވެ. ރާދާގެ ކޮނޑުގައި ފިރުމަމުން ޔާސިރު ގެންދިޔައީ ދައްކާނެ ވާހަކައެއް ނެތުމުންނެވެ. އަނގައިން އަޑު ނެރޭނެ ހިތްވަރެއް ވެސް ޔާސިރުގެ ހަށީގައި ނެތެވެ. ނަމަވެސް މި ދަނޑުވަޅުގައި ކަށިން ހިތްވަރު ނެރެެން ޖެހޭނީ ވެސް ޔާސިރު ކަމަށް ވުމުން، ނެތް ވަރުން ހިތްވަރު ނެރެން ޔާސިރު މަސައްކަތް ކުރެއެވެ.\nބޮލުގައި ދެއަތް ވިއްދައިގެން، ޝަހުރު އިނީ އައިސިޔޫގެ ކުރިމަތީގައި ހުރި ގޮނޑި ބަރީގައި އިށީންދެގެންނެވެ. ޝަހުރު ވަނީ ވަރަށް ބޮޑަށް އެކަނިވެރި ވެފައެވެ. ހިތަށް އަރާ ފައިބަމުން ދަނީ އެތައް ގިނަ ހިތްދަތި ޚިޔާލުތަކެވެ. ކޮންމެ ގޮތެއް ވިޔަސް، ޔޫހާއާ ނުލައި ފަޅި ސިކުންތެއް ވެސް ހޭދަކޮށްލުމަކީ ޝަހުރަށް ފަސޭހަ ކަމެއް ނޫނެވެ. ޝަހުރުގެ އިޙްސާސްތައް ކިޔައިދޭނެ އެއްވެސް މީހެއް މިއަދު އޭނާގެ ނެތް ކަމުގެ އިޙްސާސް އޭނާއަށް ކުރުވަން ފަށައިފިއެވެ. ލޯބިވާ ކޮއްކޮ ވެސް ގެއްލުނީއެވެ. އެހެން ނޫން ނަމަ، މިއަދު ޝަހުރުގެ ގާތުގައި އޭނާގެ ހިތާމަތަކުގައި އެންމެ ގާތުން ހުންނާނީ އޭނާގެ ކޮއްކޮކަން ޝަހުރަށް އެނގެއެވެ. އެކަމުގެ ރުޅިވެރިކަން ވެސް ޝަހުރުގެ އޮތީ ލިވިޔާއަށެވެ.\nލިވިޔާ ދެއްކި ވާހަކަތަކުން ޖޭސްމީންގެ ނިދި ވެސް ވަނީ ގެއްލިފައެވެ. ކޮޓަރީގައި ދެކޮޅަށް ހިނގަމުން ދިޔައީ އެތައް ސުވާލެއް ބޮލުގެ ތެރެއަށް ޖަމާވަމުންދާ ޙާލުގައެވެ. ޒަކްވާން އެވަރުގެ ބޮޑު އޮޅުވާލުމެއް އޮޅުވައިލީ ކޮން ބޭނުމެއްގަ ބާއޭ ޖޭސްމީންގެ ހިތް އޭނާއަށް ސުވާލު ކުރަން ފެށިއެވެ. ކޮންމެ ގޮތެއް ވިޔަސް ލިވިޔާގެ ވާހަކަތަކުން ޖޭސްމީނަށް ލިބުނީ އައު އުއްމީދެކެވެ. އައު ދިރުމެކެވެ. ލޯތްބާ ގާތަށް ޖެހިލަން އިތުރު ފުރުޞަތެކެވެ. އެ ފުރުޞަތުގެ ބޭނުން އެންމެ ހެޔޮ ގޮތުގައި ހިފައިލަން ޖޭސްމީން ނިންމީ ވަރަށް ވަރުގަދަ އަޒުމަކާ އެކުގައެެވެ.\n"ހޫން! ލިވިޔާ ވެސް އެބުނީނު! ޒަކްވާން އުޅޭނީ ވަރަށް ދުރުންނޭ.. ސޯ! އަހަރެންނަށް މިކަން ވާނެ. އަހަރެންނަށް ދޭހަ ވަނީ މިކަހަލަ ކަންކަމަށް ޒަކްވާން އާ ކަން. ލަދުން އުޅޭކަން. ހުރެބަލަ! އަހަރެންގެ މި ލޯބި އަހަރެންނަށް ހާސިލު ވާނެ. އިންޝާﷲ" ޖޭސްމީން ހިނިތުންވެލަމުން އަނެއްކާ ވެސް އެނދުމަތީގައި އޮށޯވެލިއެވެ. ލޮލަށް ނިދީގެ އަސަރެއް ކޮށްފާނެ ކަމަށް ބަލައިގެންނެވެ.\n"ޑޮކްޓަރ.." އައިސީޔޫގެ ދޮރުން ޑޮކްޓަރު ނުކުތުމާއެކުގައި، ޝަހުރު ފުންމައިގެން ގޮނޑިން ތެދުވިއެވެ. ލިވިޔާގެ މައިންބަފައިން ވެސް އަވަސް ފިޔަވަޅު ތަކަކާއެކުގައި ގޮސް ހުއްޓުނީ ޑޮކްޓަރުގެ ކުރިމަތީގައެވެ.\n"ކިހިނެއްތޯ ވީ؟" މާޔޫސްކަމުން ފުރިފައިވާ ޑޮކްޓަރުގެ މޫނަށް ބަލައިލަމުން ޝަހުރު އެހެން އަހައިލި އިރު އޭނާގެ އަޑު ހީވީ ފިސްފިސް ވެގެން ދިޔަހެންނެވެ. އެ އަޑުން އޭނާގެ ހިތަށް އަޅައިފައިވާ ވޭން ވަރަށް ރަނގަޅަށް ތަސައްވުރު ކޮށްލެވޭނެއެވެ.\n"ވީ އެންމެ އަވަހަކަށް އިތުރު ފަރުވާއަށް ބޭރަށް ގެންދަން ރިކޮމެންޑު ކުރަން. އަދިވެސް ހޭނާރާ. ލަސްކޮށްފިނަމަ އިތުރަށް ގޯސް ވެދާނެ.." ޑޮކްޓަރު އެހެން ބުނުމާ އެކު، ރާދާއަށް އެޅުނީ ފަހަތަށް ފިޔަވަޅެކެވެ. ޔާސިރު ހިފައިލީ ރާދާގެ އަތުގައެވެ. ޝަހުރުގެ ލޮލުން ހުއްޓުމެއް ނެތި ކަރުނަތައް ފައިބަމުންދާއިރު، އޭނާއަށް ވަނީ އިންތިހާ ދަރަޖައަށް ހިތްދަތިކަން ލިބިފައެވެ.\n"މިރެއިން މިރެއަށް ފުރުމުގެ ކަންކަން ހަމަޖައްސާނަން.. ޑޮކްޓަރ ޕްލީޒް.. ޔޫހާއަށް ރަނގަޅަށް ބަލައްޗޭ! ޔޫހާ ގާތުގަ ބުނައްޗޭ ކުޑަ ވަގުތު ކޮޅަކަށް ހިތްވަރު ކޮށްލަން. ބުނޭ އަހަރެން ބުންޏޭ، ހުރިހާ ކަމެއް ވެސް ރަނގަޅު ވާނޭ." ޝަހުރު ވާހަކަ ދެއްކި އިރު އޭނާގެ އަޑު ތުރުތުރު އަޅައެވެ. ޔާސިރު އޭނާގެ އެއް އަތުން ރާދާގެ ބުރަކަށީގައި ފިރުމަމުން ދާއިރު، އަނެއް އަތުން ޔާސިރު ފިރުމަން ފެށީ ޝަހުރުގެ ބޮލުގައެވެ.\nމުޅިން އައު ދުވަހަކަށް ދުނިޔެއަށް އިރު މަރުޙަބާ ކިޔައިފިއެވެ. ލިވިޔާގެ އެދުމަށް ނިކަން ހެނދުނާ ޒަކްވާން އެގެއަށް އައެވެ.\n"ކީއްކުރަން މިހާ ހެނދުނާ؟" ޒަކްވާން އިނީ ލިވިޔާމެންގޭ ސިޓިންގރޫމްގައެވެ. ލިވިޔާއަށް ޖޭސްމީންގެ ވާހަކަ ނުދައްކާ ހުންނަން އުނދަގޫ ވީއެވެ. އެހެންކަމުން ހެނދުނު ހެނދުނާ ޒަކްވާން ގެނެސްގެން އެވާހަކަދައްކަން ބޭނުން ވީއެވެ. ޖޭސްމީން ފަހުން ނިދަން ވެގެން އޮށޯވެގެން ވެސް ނުނިދުނެވެ. އެހެންކަމުން އޭނާ ގުޅީ ލިވިޔާއަށެވެ. ރޭގަނޑު އެތައް އިރެއް ވަންދެން އެދެމީހުން އެތައް ވާހަކައެއް ދެއްކިއެވެ.\n"ބުނެބަލަ! ކިހިނެއްތަ ވީ؟" ލިވިޔާގެ ފަރާތުން އެއްވެސް ޖަވާބެއް ނުލިބެގެން އަނެއްކާ ވެސް ޒަކްވާން އަހައިލިއެވެ.\n"އޯކޭ! މި ބުނަނީ.." ލިވިޔާ ފުންކޮށް ނޭވާއެއް ދޫކޮށްލުމަށްފަހުގައި، ދެފައި އޮޅައިލައިގެން ސޯފާގައި އިށީންނެވެ. ދެން ބަލައިލީ ސީދާ ޒަކްވާންގެ ދެލޮލަށެވެ.\n"ޒަކްވާން ކީއްވެތަ އަހަރެންމީ ޒަކްވާންގެ ވައިފޭ ބުނީ؟ ޒަކްވާން ދެކެ އެހާ ލޯބިވާ މީހެއް ޙަޔާތަށް އައީމަ އިގްނޯރ ކޮށްލަން ވާނެތަ؟" ލިވިޔާ ކޮށްލި ސުވާލުން މިވީ ގޮތް ކިތަންމެހާ ވެސް ރަނގަޅަށް ޒަކްވާނަށް އެނގުނެވެ.\n"އެއީ ވަރަށް ރަނގަޅު ކުއްޖެއް ފާޑު ޖަހާ.. ޒަކްވާނާ ވަރަށް ގުޅޭ، ވަރަށް ލޯބި ކުއްޖެއްނު އެއީ؟ ސޯ! އެކަމާ އުޅެން ވީނު؟" ލިވިޔާގެ ވާހަކަތަކުން ޙަޤީޤަތުގައި ވެސް ޒަކްވާންގެ ހިތުގައި ވަރަށް ބޮޑަށް ޖެހުނެވެ. ޒަކްވާންގެ ހިތުގައި ލިވިޔާއަށް އޮތް އިންތިހާ ލޯބި ލިވިޔާއަށް ނޭނގެނީބާއޭ ޒަކްވާން އޭނާގެ ހިތާ ޝަކުވާ ކޮށްލިއެވެ. ޒަކްވާން ވަމުންދާ ޤުރުބާނީ ލިވިޔާއަށް މާނަ ނެގެނީ ކޮންފަދަ އަކުން ބާއޭ ޒަކްވާންގެ ހިތަށް އެރިއެވެ. ޒަކްވާން ބޭނުން ވަނީ ލިވިޔާއެވެ. ލޯބި ވަނީ ހަމައެކަނި ލިވިޔާ ދެކެއެވެ. ހިތުގައި އެހެން އެއްވެސް ފަރާތަަކަށް އެއްވެސް ޖާގައެއް ނެތެވެ.\n"އޯކޭ! ލިވިޔާ ބުނެފިއްޔާ އަހަރެން ނުކުރާނެ ކަމެއް ނުހުންނާނެ. އެބަ އަންނަން ޓޮއި އަށް ގޮސްފަ.." ޒަކްވާން ގަދަކަމުން ހިނިތުންވެލަމުން ހިނގައިގަތީ ފާޚާނާއާ ދިމާލަށެވެ. ޒަކްވާން ކަހަލަ ބޮޑު ފިރިހެނެއް ލިވިޔާގެ ކުރިމަތީގައި ރޯތަން ދައްކަން ބޭނުން ނުވާތީއެވެ. ފާޚާނާއަށް ވަނުމާ އެކުގައި ޒަކްވާންގެ ކެއްތެރިކަން ކޮޅުންލައިގެން ދިޔައެވެ. ދެލޯ ކަރުނައިން ތެތްމައިލިއެވެ. ކޮންމެ ގޮތެއް ވިޔަސް، ލިވިޔާ ޒަކްވާން ދެކެ ލޯބި ވެވިދާނެއޭ ހިތަށް އެރި އެރުމަކީ ޒަކްވާނަށް ކުރެވުނު ކުށްހީ އެއް ކަމުގައި ބަލަން އޭނާއަށް މަޖުބޫރުވީކަން އޭނާއަށް އިޙްސާސް ކުރެވިއްޖެއެވެ. ވަރަށް އަވަސްކޮށް ޒަކްވާން އޭނާގެ ދެއަތުން ކަރުނަތައް ފުހެން ފެށީ ލިވިޔާއަށް ކަމެއް ޝައްކު ވެދާނެތީއެވެ. (ނުނިމޭ)


India ge human rights activist aku jalu bandhugai hutta maruvumun varugadha muzaaharaa thakeh | Atoll News\nއިންޑިއާގެ ހިއުމަން ރައިޓްސް އެކްޓިވިސްޓަކު ޖަލު ބަންދުގައި ހުއްޓަ މަރުވުމުން ވަރުގަދަ މުޒާހަރާތަކެއް\nޝާއިޢުކުރީ: ފާޠިމަތު ފާޒިހާ ޖުލައި 7, 2021, 21:46\nއިންޑިއާގައި އިންސާނީ ހައްގުތަކަށް މަސައްކަތް ކުރާ ވަރުގަދަ އެކްޓިވިސްޓަކު ޖަލު ހުކުމް ތަންފީޒު ކުރަމުން ދަނިކޮށް މަރުވި މައްސަލައިގަ ސަރުކާރާއި ދެކޮޅަށް ވަރުގަދަ މުޒާހަރާތަކެއް ފަށައިފި އެވެ.\nއުމުރުން 84 އަހަރުގެ ކްރިސްޓިއަން ދީނުގެ ފާދިރީއެއް ކަމަށްވާ ސްޓޭން ސުވާމީ މަރުވީ އިއްޔެ މުމްބާއީގެ ހޯލީ ފެމިލީ ހޮސްޕިޓަލުގައި ފަރުވާ ދެމުން ދަނިކޮށެވެ. މިދިޔަ އަހަރު ޖަލަށް ލީ ސުވާމީ ހޮސްޕިޓަލަށް ފަރުވާ ދޭން ގެންދިޔައީ ހާޓް އެޓޭކެއް ޖެހުމުންނެވެ.\nއޭގެ ކުރިން އޭނާގެ ސިއްހީ ހާލަތު ގޯސްވާތީ މިނިވަން ކޮށްދިނުމަށް އެދުމުން އެކަމަށް ސަރުކާރުން ވަނީ ދެކޮޅު ހަދާފައި އެވެ. އަދި މިދިޔަ މެއި މަހުން ފެށިގެން ކޯޓުގައި އޭނާގެ ޖަލު ހުކުމް އިސްތިއުނާފު ކުރުމުންވެސް ކޯޓުން ވަނީ ވަނީ އޭނާގެ ސިއްހީ ހާލަތަށް ރިއާޔަތްކޮށްވެސް މިނިވަން ކުރުމަށް ދެކޮޅު ހަދާފައި އެވެ.\nއަދި އޭނާ ޖަލުގައި އޮއްވަ ކޮވިޑް-19 ޖެހުމުންވެސް ޖަލު ނެރެ ހޮސްޕިޓަލަށް ގެންގޮސް ފަރުވާ ދީފައެއް ނުވެ އެވެ.\nއޭނާގެ މަރާއި ގުޅިގެން އިންޑިއާގެ އެކި ސްޓޭޓްތަކުގައި މުޒާހަރާ ކުރަމުންދާ ފަރާތްތަކުން ދަނީ އިންޑިއާގެ މައި ސަރުކާރުން އެންޓީ ޓެރަރިޒަމްގެ ގާނޫނުގެ ބޭނުން ނަހަމަ ގޮތުގައި ހިފަމުންދާ ކަމަށް ގޮވާލާފައި އެވެ. އަދި މީހުންގެ އުމުރާއި ސިއްހަތަށް ބަލައި ޖަލުން ލުއި ދިނުމުގައި ވަކި ބަޔަކާއި މެދު ތަފާތުކުރުން ގެންގުޅޭ ކަމަށްބުނެ ވަރަށް ބޮޑަށް ސަރުކާރާއި ދެކޮޅަށް ދަނީ އަޑު އުފުލަމުންނެވެ.\nސުވާމީ މަޝްހޫރު ވެފައިވަނީ އިންޑިއާގެ ހިންދޫ ދީން ފިޔަވާ އެހެން ދީން ތަކުގެ މީހުންނާއި މެދު ގެންގުޅޭ ތަފާތު ކުރުންތަކާއި ދެކޮޅަށް މަސައްކަތް ކުރާ މީހެެއްގެ ގޮތުގައި އެވެ. އެގޮތުން 1950 ވަނަ އަހަރު އިންޑިއާގައި ހުރިހާ ދީން ތަކެއް ހަމަހަމަ ވާނެކަމަށް ކަނޑައަޅައި ފާސްކޮށްފައިވާ ގާނޫނަށް އަމަލު ކުރަމުން ނުދާ ކަމަށް ބުނެ އިންސާނީ ހައްގުތައް ހުރިހާ ރައްޔިތުންނަށް ކަށަވަރު ކޮޮށްދިނުމަށް ގޮވާލާ އޭނާ ބުރަ މަސައްކަތްތަކެއް ކޮށްފައިވެ އެވެ.\nމިދިޔަ އަހަރު ސަރުކާރުން ސުވާމީ ހައްޔަރު ކުރީ ޓެރަރިޒަމް ހުއްޓުވުމުގެ ގާނޫނުގެ ދަށުންނެވެ. އޭނާ އާއި އެކު އިތުރު 15 މީހުން ހައްޔަރު ކުރި އިރު އެމީހުންނަށް ތުހުމަތު ކޮށްފައިވަނީ އެގައުމުގައި މަނާކޮށްފައިވާ ޓެރަރިސްޓު ޖަމާއަތްތަކަކާއި ބައިވެރިވެގެން ސަރުކާރާއި ދެކޮޅަށް ހަރަކާތްތަކެއް ހިންގާ ކަމަށްބުނެ އެވެ.\nހައްޔަރު ކުރުމުގެ ކުރިން އިންޑިއާ ސަރުކާރުގެ އެ ތުހުމަތުތައް ދޮގުކޮށް އޭނާ އާންމު ކުރި ވީޑިއޯއެއްގައި ބުނެފައިވަނީ ސަރުކާރުން ހާމަކޮށްފައިވާ އެއްވެސް ޓެރަރިސްޓު ގްރޫޕެއްގެ މީހުންނާއި އޭނާ ބައްދަލުކޮށް މުއާމަލާތް ކޮށްފައި ނުވާނެ ކަމަށެވެ. އަދި އޭނާ ބޮލުގައި އަޅުވާފައިވަނީ ދޮގު ތުހުމަތުތަކެއް ކަމަށް ބުނެފައިވެ އެވެ.\nމުޒަހަރާ ކުރާ މީހުން ބުނީ ސަރުކާރުގެ ބޭނުމަކަށް ވީ ޖަލުގައި އޭނާ މަރާލުން ކަމަށާއި އެ މަގުސަދު ހާސިލް ކޮށްފި ކަމަށެވެ.


Uthuru thamseelukuran foakaidhoo mirey galolhu dhandah !\nމިނިވަން ޗެމްޕިއަންޝިޕް ފުޓްބޯޅަ މުބާރާތުގެ ފައިނަލް މެޗު މިރޭ ގަލޮޅު ދަނޑުގައި ކުޅޭއިރު ފޯކައިދޫއާ ދެކޮޅަށް ނިކުންނާނީ ތ. ތިމަރަފުއްޓެވެ.\nދިހަ އަހަރުގެ މެދުކެނޑުމަކަށްފަހު މިވަރުގެ ފައިނަލަކަށް ފޯކައިދޫ ނުކުންނަނީ ތަށި ލިބޭނެކަމުގެ ވަރަށް ބޮޑު އުންމީދަކާއެކު ކަމަށް ފޯކައިދޫ ޓީމުގެ ޓެކްނިކަލް ޑައިރެކްޓަރ އަހުމަދު އާސިފް ވަނީ ވިދާޅުވެފަ އެވެެ.\nފޯކައިދޫ ޓީމުގެ ކުޅުންތެރިންތަކެއް–\nއާސިފް ވިދާޅުވީ ފައިނަލަށް ފޯކައިދޫ އޮތީ ވަރަށް ފުރިހަމައަށް ތައްޔާރުވެފަ ކަމަށާއި ފައިނަލަށް ނުކުންނަނީ ކުރިން އަހަރުތަކުގެ ތަޖުރިބާއާއެކީގައި ބޮޑެތި ކަންތައްތަކެއްކޮށް ވަރަށް ބޮޑަށް ތައްޔާރީތަކެއް ވެގެން ކަމަށެވެ.\nއޭނާ ވިދާޅުވީ ޓީމު އޮތީ ވަރަށް ފިޓްކޮށް ކަމަށާއި ފައިނަލް މެޗު ކާމިޔާބުކުރާނެކަމުގެ ވަރަށް ބޮޑު އުންމީދެއް އެބައޮތް ކަމަށެވެ. މުބާރާތުގެ އިދިކޮޅު ޓީމުތަކުންވެސް ކުޅެފައި ހުރި ހުރިހާ މެޗުތަކެއް ފޭސްބުކުން ބަލައި، ރަނގަޅަށް ތައްޔާރުވެފައިވާކަމަށް އާސިފް ވިދާޅުވި އެވެ.\nފޯކައިދޫ ޓީމުގެ ސަޕޯޓަރުން–\nމިއަހަރުގެ މިނިވަން ޗެމްޕިއަންޝިޕް ފުޓްބޯޅަ މުބާރާތުގެ ފައިނަލް މެޗު ކުޅޭނީ މިރޭ9ޖަހާއިރު ގަލޮޅު ރަސްމީ ދަނޑު ގަ އެވެ. މިމެޗު ބެލުމަށްޓަކާ ފޯކައިދޫގެ ގިނަ އަދަދެއްގެ ސަޕޯޓަރުން ދަނޑަށް ވަންނާނެކަމަށް ބެލެވެ އެެވެ.


Positive kan engunuthaa 55 gadiiru, adhives facility ah nugendhey!\nމާލޭގައި ރެންޑަމް ސާމްޕަލް ނަގަނީ--\nޕޮޒިޓިވްކަން އެނގުނުތާ 55 ގަޑިއިރު، އަދިވެސް ފެސިލިޓީއަށް ނުގެންދޭ!\n08 އޯގަސްޓް 2020 - 10:26:55\nކޮވިޑް-19 އަށް ޕޮޒިޓިވްވެފައިވާކަން އެނގުނީ މިދިޔަ ބުދަ ދުވަހުގެ ރޭގަނޑު ދިހައެއް ޖަހަނިކޮށެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ފަރާތުން ގުޅާއި، ކަރަންޓީން ފެސިލިޓީއަކަށް ގެންދާނެ ކަމާއި ގޭގައި އުޅެމުންދާ މީހުން ކޮވިޑަށް ޓެސްޓްކުރަންދާނެ ކަމުގެ އިތުރުން ގެ މޮނިޓަރިންގެ ހާލަތަށް ގެނައި ވާހަކަ ވަނީ ބުނެފަ އެވެ. އެކަމަކު ފާއިތުމިވީ 55 ގަޑިއިރުގެ ތެރޭގައި ވެސް އެމީހުން ދައްކައެއް ނުލަ އެވެ. ގޭގައި މޮނިޓަރިންގެ ލިޔުން ވެސް ހުރީ ހަރުނުކޮށެވެ.\nކޮވިޑް-19 އަށް ޕޮޒިޓިވްވާ މީހުން ކަރަންޓީން ފެސިލިޓީތަކަށް ނުގެންގޮސް، ގޭގައި އެތައް އިރަކު ތިބެން ޖެހިފައިވާކަމީ އިއްޔެއަކު މިއަދު އިވޭ ވާހަކައެއް ނޫނެވެ. ހައި ރިސްކް މީހުންނާއި އެކު ގޭގައި ބަންދުވެފައި އިންނަން ޖެހުމުން އެހެން މީހުންނަށް ބަލީގެ އަސަރުކޮށްފާނެ ކަމުގެ ބިރަށް ޓްވީޓާގައި އެޗްޕީއޭ ޓެގްކޮށް މީހުން އެވާހަކަ ދައްކަމުން އަންނަތާ މިހާރު ދުވަސްތަކެއް މިވަނީ ފާއިތުވެފަ އެވެ.\nއެކަމުގެ ކަންބޮޑުވުން ހިއްސާކުރި މީހަކު ސީއެންއެމްއަށް ބުނި ގޮތުގައި ބުދަ ދުވަހުގެ ރޭ ކޮވިޑް-19 އަށް އޭނާ ޕޮޒިޓިވްވިކަން އެންގުމަށް ފަހު، ބުރާސްފަތި ދުވަހު ދުވަހު ގުޅާއި ވަނީ މެންދުރު 12:00 އާއި 14:00 އާ ދެމެދު ކަރަންޓީން ފެސިލިޓީއަކަށް ގެންދާ ކަމަށާއި ތައްޔާރުވެ ހުރުމަށް އަންގާފަ އެވެ. އަދި ހަމަ އެ ދުވަހު، ވަނީ އޭނާއާއި ކޮންޓެކްޓުވި މީހުންގެ މައުލޫމާތު ވެސް ހޯދާފަ އެވެ. އެކަމަކު އޭގެ ފަހުން އެމީހުންގެ ހަބަރެއް ނުވެ އެވެ. ގޭގައި އެކަހެރިވެގެން އިންނަތާ މިއަދަށް މިއީ ތިން ވަނަ ދުވަހެވެ.\nގޭގައި މޮނިޓަރިންގެ ލިޔުންގަނޑު ވެސް ހިއްޕާލާފައި ނުވާތީ އެހެން ދުވަސްތަކެކޭ އެއްގޮތަށް އިމާރާތަށް މީހުން ވަދެ ނިކުމެ ހަދަ އެވެ. ގޭގައި ދިރިއުޅޭ ހައި ރިސްކް މީހާއި ވެސް ކޮވިޑަށް ޓެސްޓްކޮށްލުމަށް އައިސްފައެއް ނުވެ އެވެ.\nއެ ކަންބޮޑުވުންތައް އެތައް ބައެއްގެ އެބަހުއްޓެވެ. ކުޑަ ދަރިފުޅާއި މާބަނޑު އަންހެނުންނާއި ދުވަސްވީ މަންމައާއެކު މި ކުޑަ ކުޑަ މާލޭގައި އުޅެން ޖެހިފައިވާ މީހުންނަށް އެއީ ބިރުވެރިކަމާއި ހާސްކަން އިތުރުކުރުވާ ކަމެކެވެ.\nއެ ދެކެވޭ ވާހަކަތަކާއި ގުޅިގެން މިމަހުގެ އެއް ވަނަ ދުވަހު، ހެލްތު އިމަޖަންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި ނޫސްވެރިންގެ ބައްދަލުވުމެއްގައި ޑރ. ނަޒްލާ ރަފީގް ވިދާޅުވީ، މިދިޔަ މަހުގެ 28 އިން ފެށިގެން މީހުން ކަރަންޓީން ފެސިލިޓީތަކަށް ގެންދިއުމުގައި ދަތިވީ މޫސުން ގޯސްވުމުގެ ސަބަބުން ކަމަށެވެ. އަދި އެރިޔަދޫއަށް މީހުން ނުގެންދެވުނީ އެ ސަބަބާ ހުރެ ކަމަށް ވިދާޅުވި އެވެ.\nއަދި އިތުރަށް ވިދާޅުވީ، މީހަކު ޕޮޒިޓިވްވުމާއި ގުޅިގެން އޭނާގެ އާއިލާގެ ބައެއް މީހުން ޓެސްޓްކުރުމަށް ފަހު ގެންދަން ޖެހޭތީ ވެސް ބައެއް މީހުން ނުގެންދެވިވާ ކަމަށެވެ.\nއެގޮތަށް އެކަން ހިނގާނަމަ އެޗްޕީއޭ އިން ގުޅާއި އާއިލާއަށް އެކަން އަންގަން ޖެހެ އެވެ. މާލެ ސަރަހައްދުން ކޮވިޑް ޖެހިފައިވާ މީހަކު ފެނުމުގެ ކުރިން ހެލްތު މިނިސްޓްރީން ވަނީ މި ސަރަހައްދުން މީހަަކު ކޮވިޑް-19 އަށް ޕޮޒިޓިވްވެދާނެ ހާލަތަށް ވެސް ރާއްޖެ އޮތީ ތައްޔާރަށް ކަމަށް ބުނެފަ އެވެ. އެކަމަކު ކޮވިޑްގެ ކޭސްތައް އިތުރުވަމުންދާ މިދަނޑިވަޅުގައި މާލެ ސަރަހައްދު އޮތީ ހަމަ ހަގީގަތުގައި ވެސް ތައްޔާރަށްތޯ މިއީ މިހާރު އުފެދޭ ސުވާލެކެވެ.\nކަރަންޓީން ފެސިލިޓީތަކަށް މީހުން ގެންދިއުމުގެ އިތުރުން ވެސް ސާމްޕަލްގެ ނަތީޖާ ލިބުމަށް ވެސް ހަފުތާއެއް އެބަ ނަގަ އެވެ. ޕްރެސްތަކުގައި ޕެންޑިން ސާމްޕަލުތަކުގެ އަދަދު ކިޔައިދޭއިރު އެއަދަދަކީ ނަތީޖާ ހަފުތާއަކަށް ލަސްވާނެ ވަރުގެ އަދަދެއް ކަމަށް ވެސް ގަބޫލެއް ނުކުރެވެ އެވެ.\nކޮވިޑަށް ޓެސްޓް ކުރުމުގެ މަސައްކަތް ސަރުކާރުގެ މައި ހޮސްޕިޓަލް، އައިޖީއެމްއެޗުގެ ލެބާއި، އޭޑީކޭގެ އިތުރުން ފުލުހުންގެ ލެބްގައި ވެސް ދަނީ ކުރަމުންނެވެ. އަދި މިހާރު އަތޮޅު ތެރޭގައި ކޮވިޑަށް ޓެސްޓް ކުރެވޭނެ އިންތިޒާމުތައް ހަމަޖައްސާފައިވާތީ ރަށްރަށުން މާލެއަށް ސާމްޕަލް ފޮނުވުން ވެސް ވަނީ ހުއްޓާލާފަ އެވެ.\nއެހެންނަމަވެސް ނަތީޖާ ލިބުމުގައި ލަސްތައް ދިމާވާ މައްސަލައަށް ވެސް އަދި ހައްލެއް ނުލިބެ އެވެ.\nމިމަހަކީ ކޮވިޑްގެ ކޭސްތައް އިންތިހާއަށް އިތުރުވާނެ މަހެއް ކަމަށް ޑރ. ޝީނާ މުސްތަފާ ލަފާކުރައްވާފައިވާ މަހަކަށްވާއިރު އެކަމަށް ބަލާއި، ވެސް ހަރުދަނާ ފިޔަވަޅުތަކެއް އަޅަން ޖެހެ އެވެ. ނޫންނަމަ، ރައްޔިތުން މި ކުރަމުންދާ ޝަކުވާތަކަށް އަވަހަކު ހައްލެއް ނުލިބޭނެ އެވެ.\nތޮއްޖެހިފައިވާ މާލޭގެ ކުޑަކުޑަ އެޕާޓްމަންޓުގައި ކޮވިޑު ޖެހި 55 ގަޑިއިރު އިންނަން ޖެހުމުން ކުރެވޭ އިހްސާސް އާއި މީހުން ކުރާ ޝަކުވާ ކަމާބެހޭ ފަރާތްތަކަށް ނޭނގިގެން މިއުޅެނީ ކިއްވެ ބާއްވަ އެވެ. ހަމަ ހަގީގަތުގައި ވެސް ސަރުކާރުގައި އެފަދަ އިންތިޒާމެއް ނެތީ ބާއްވަ އެވެ. ނުވަތަ އެޗްޕީއޭ އާއި ހެލްތު މިނިސްޓަރީގެ ހިންގުންތެރިކަމެއް ނެތީ ބާއްވައެވެ.\nކޮވިޑް-19ސިއްހަތުސިއްހީ ދާއިރާއެޗްޕީއޭހެލްތު މިނިސްޓްރީ


Ramazan Mahah Isthiqbaalu Kurun | #Dhiislam\nރަމަޟާންމަހަށް އިސްތިޤްބާލު ކުރުން.\n10 months ago |0comment| April 28, 2017 |\nމާތް ޞަޙާބީންނާއި އެބޭކަލުންނަށް ތަބަޢަވެވަޑައިގެންނެވި ތާބިޢީން އަދި އޭގެ ފަހުން ވަޑައިގެންނެވި ސަލަފުއްޞާލިޙުން ރަމަޟާން މަހާއިމެދު ވަރަށް ޚާއްޞަ އަހައްމިއްޔަތު ކަމެއް ބަހައްޓަވައެވެ. އަދި އެމައްސަރު އަންނާތީވެ އެކަމާއި ވަރަށް ބޮޑަށް އުފާ ކުރައްވައެވެ. ރަމަޟާންމަހާއި ބައްދަލުވުމުގެ ހެޔޮ ނަޞީބު ދެއްވުން އެދި މާތް ﷲ ގެ ޙަޟްރަތުގައި ދުޢާ ކުރައްވައެވެ. އަދި ރަމަޟާން މަސް ނިމިއްޖެނަމަ، އެމައްސަރުގައި ކުރި އަޅުކަން ގަބޫލުކޮށްދެއްވުން އެދި ދުޢާ ކުރައްވައެވެ. އެމައްސަރުގެ ދުވާލުގެ ވަގުތު ތަކުގައި ރޯދައަށް ތިއްބަވައެވެ. އަދި ރޯދަ ބާޠިލްވެދާނެ ނުވަތަ އެރޯދައަށް އުނިކަމެއް އަތުވެދާނެ ކޮންމެ ކަމަކުން ދުރުހެލިވެ ރައްކާތެރިވެލައްވައެވެ.\nބޭކާރުވާހަކަ ދެއްކުމާއި، ޣީބަބުނުމާއި، ދެބައޮޑުވުމާއި، ދޮގުހެދުން ފަދަ ކަންތަކުން ސަލާމްތްވެ ތިއްބަވައެވެ. އެމައްސަރުގެ ރޭގަޑުގެ ވަގުތުތައް ރޭއަޅުކަން ކުރުމާއި ގުރްއާން ކިޔެވުމުގައި ހޭދަކުރައްވާ އެމައްސަރުގެ ރޭތައް އިޙްޔާ ކުރައްވައެވެ. ފަގީރުންނާއި މިސްކީނުންނަށް އެހީތެރިވެ، ކާންދީ، ޞަދަގާތް ކުރުން އިތުރު ކުރައްވައެވެ. ރޯދަވެރިންނަށް ރޯދަވިއްލާނެ އެއްޗެއް ދެވޭތޯ ބައްލަވައެވެ. ﷲ އަށް ކިޔަމަންތެރިވުމުގައި އެބޭކަލުންގެ އަމިއްލަ ނަފްސުތަކުން ޖިހާދު ކުރައްވައެވެ. އަދި ﷲ ގެ ކަލިމަފުޅު މަތިވެރި ކުރުމަށްޓަކައި ދީނުގެ ޢަދާވާތްތެރިންނާއި ދެކޮޅަށް ޖިހާދު ކުރައްވައެވެ. މުސްލިމުންގެ ޢަދުއްވުންގެ މައްޗަށް ބޮޑުވެގެންވާ ނަޞްރެއް ބަދުރު ހަނގުރާމާގައި ލިބިފައިވަނީ ރަމަޟާން މަހެއްގެ 17 ވަނަ ދުވަހުގައެވެ. މީސްތަކުން ﷲ ގެ ދީނަށް ފައުޖުތަކަށް ވަންނަން މެދުވެރިވި، އަދި މައްކާއަކީ އިސްލާމީ ދައުލަތެއްކަމުގައިގައި ވެގެންދިޔަ، މައްކާ ފަތަޙަ ކުރެއްވުމުގެ ހަނގުރާމަ ހިނގާފައިވަނީ ރަމަޟާން މަހެއްގެ 20 ވަނަ ދުވަހުއެވެ. އެހެންކަމުން ބައެއް މީހުން ހީކުރާ ގޮތަށް ރަމަޟާން މަހަކީ ކަންނެތް ކަމާއި ނިދުމުގެ މައްސަރެއް ނޫނެވެ. އަދިކިއެއްތަ، އެއީ ޖިހާދުކޮށް، ޢަމަލުތައް ގިނަކޮށް، އަޅުކަން އިތުރުކުރުމުގެ މައްސަރެވެ. އެހެންކަމުން ރަމަޟާން މަހާއި ބައްދަލު ކުރަން ޖެހޭނީ ހިތްހެޔޮކަމާއި އުފާވެރިކަމާއި ދީލަތި ކަމާއި ހިތްވަރާއި އެކުގައެވެ. މީސްތަކުން ޖަހާލަތުގެ އަނދިރިކަމުން ހިދާޔަތުގެ އަލިކަމަށް ނެރުއްވުމަށްޓަކައި ބާވާލެއްވި މުސްލިމުންގެ ދުސްތޫރު ބާވާލައްވާފައިވަނީ ރަމަޟާން މަހެއްގައެވެ. އެމައްސަރެއްގައި ރޯދަ ހިފުން ލާޒިމު ކުރައްވާފައިވަނީ ރަމަޟާން މަހުގައެވެ. ފާފަތައް ފޮހެވި، ދަރަޖަ މަތިވެރިވެ، ހެޔޮކަންތައްތައް އިތުރުވެ، ޝައިޠާނުން ކަސްތޮޅު އެޅުވި، ނަރަކައިގެ ދޮރުކޮޅުތައް ބަންދުކުރެވި، ސުވަރުގޭގެ ދޮރުކޮޅުތައް ހުޅުވިގެންދާ މައްސަރަކީ ރަމަޟާން މަހެވެ. ޢުމުރުގެ ޒުވާންކަމާއި، ހެޔޮޞިއްޙަތެއްގައިވީ ޙާލު މިފުރުޞަތުގެ ބޭނުން އެންމެ ހެޔޮގޮތުގައި ހިފަންވާނެއެވެ. އެހެންކަމުން ހެޔޮޢަމަލުތައް ގިނަކޮށް، ﷲ އަށް ފުރިހަމައަށް ކިޔަމަންތެރިކަން އަދާކޮށް، ފުރިހަމަ ތައުބާ އަކުން ތައުބާ ވާން ޖެހެއެވެ. ކާމިޔާބު ލިބިގެންވާ މީހުންގެ ތެރޭގައި ވުމަށް ޓަކައި ﷲ ގެ އަމުރުފުޅުތަކަށް ކިޔަމަންތެރިވެ، ނަހީތަކުން ދުރުހެލިވެ ރައްކާތެރިވާންވާނެއެވެ. ސޫރަތުއް ޝުޢަރާގެ 88 އަދި 89 ގައި މާތް ﷲ ވަޙީ ކުރައްވައެވެ. (يَوْمَ لا يَنْفَعُ مَالٌ وَلا بَنُونَ * إِلا مَنْ أَتَى اللهَ بِقَلْبٍ سَلِيمٍ) މާނައަކީ: “ގިޔާމަތް ދުވަހުން މުދަލަކުން ދަރިޔަކުން ފައިދާ އެއް ނުކުރާނެއެވެ. ހަމައެކަނި ސަލާމަތް ހިތަކާއިގެން މާތް ﷲ ގެ ޙަޟްރަތަށް އައިމީހަކު މެނުވީއެވެ”. ސޫރަތުލް އަޙްޒާބުގެ 71 ވަނަ އާޔަތުގައި މާތް ﷲ ވަޙީ ކުރައްވައެވެ. (وَمَنْ يُطِعِ اللهَ وَرَسُولَهُ فَقَدْ فَازَ فَوْزًا عَظِيمًا) މާނައަކީ: “ﷲ އާއި ރަސޫލާ އަށް ކިޔަމަންތެރިވެއްޖެމީހާދަންނާށެވެ. ހަމަކަށަވަރުން ބޮޑުވެގެންވާ ކާމިޔާބަކުން އެމީހަކަށް ކާމިޔާބު ލިބިއްޖެއެވެ”. ރަމަޟާން މަހާއި އެހިނިހެން މަސްތަކުގައިވެސް ﷲ ވާޖިބު ކުރައްވާފައިވާ ކަންތަކާއި މުސްތަޙައްބު ކުރައްވާފައިވާ ކަންތަކަށް ރައްކައުތެރިވެ، ޙަރާމްކަންތައްތަކާއި މަކްރޫހަ ކަންތައް ދޫކޮށްލަން ޖެހެއެވެ. ސޫރަތުލް ޙިޖްރިގެ 99 ވަނަ އާޔަތުގައި މާތް ﷲ ވަޙީ ކުރައްވައެވެ. (وَاعْبُدْ رَبَّكَ حَتَّى يَأْتِيَكَ الْيَقِينُ) މާނައަކީ: “ޔަގީންކަން އައިސް ޖެހުމަށް ދާންދެން (މަރުވުމަށް ދާންދެން)، ކަލޭގެފާނު ﷲ އަށް އަޅުކަން ކުރުން މަތީ ދެމިހުންނާށެވެ”. ސޫރަތުލް އަންޢާމްގެ 162 އަދި 163 ގައި މާތް ﷲ ވަޙީ ކުރައްވައެވެ. (قُلْ إِنَّ صَلاتِي وَنُسُكِي وَمَحْيَايَ وَمَمَاتِي للهِ رَبِّ الْعَالَمِينَ * لا شَرِيكَ لَهُ وَبِذَلِكَ أُمِرْتُ وَأَنَا أَوَّلُ الْمُسْلِمِينَ) މާނައަކީ: “ކަލޭގެފާނު ވިދާޅުވާށެވެ. ތިމަންކަލޭފާނުގެ ނަމާދާއި އެހެނިހެން އަޅުކަމާއި ތިމަންކަލޭފާނުގެ ދިރިހުންނެވުމާއި ތިމަންކަލޭގެފާނުގެ އަވަހާރަވުންވަނީ ޢާލަމްތަކުގެވެރި މާތް ﷲ ގެ ކިބަފުޅަށެވެ. އެކަލާނގެ ކިބައަށް ޝަރީކަކު ނުވެއެވެ. ތިމަން ކަލޭގެފާނަށް އަމުރުކުރެވިގެންވަނީ އެކަންތަކަށެވެ.(ޔަޢުނީ އެކަލާނގެ އެއްކައުވަންތަ ކަމަށް ހެކިވެ، އެކަން ގަބޫލުކުރުމަށެވެ). މިމިއްސަރާ ކުރިމަތިލާންވާނީ މީސްތަކުންނަށް ތަބަޢަވުމާއި، ޢާދަކާދަތައް ދޫކޮށްލާފައި، އީމާންކަމާއިއެކު، ދަރުމައާއި ޘަވާބަށްއެދި، ރޭއަޅުކަމާއި ރޯދަ ހިފުމުގެ ވަރުގަދަ ޢަޒުމުގައެވެ. އަދި ނަރަކައިން ސަލާމަތްވެ، ﷲ ގެ މަޣްފިރަތް ޙާޞިލް ކުރުމަށްޓަކައި ޙަރާމްކުރެއްވި އެއްޗެތި އަޑުއެހުމާއި، ޙަރާމްކުރެއްވި ތަންތަނަށް ބެލުމާއި، ޙަރާމްކުރެއްވި ވާހަކަ ދެއްކުމުން އަޅުގަޑުމެންގެ ގުނަވަންތައް ރައްކާތެރިކުރުމަށް ޢަޒުމް ކުރަން ޖެހެއެވެ. ރޯދަވެރިޔާގެ އަދަބުތަކަށް ޙުރުމަތް ތެރިކޮށް ހިތަން ޖެހެއެވެ. އެގޮތުން ހާރުކެއުން ލަސްކުރުމާއި ރޯދަވިއްލުން އަވަސްކުރުން، އަދި ހެޔޮޢަމަލުތައް ގިނަކުރުން، އަދި ރޯދައަށް ހުއްޓާ މީހަކު ހަޑިހުތުރުބަހުން މުޚާޠަބްކޮށްފިނަމަ ތިމަންނާ މިހުރީ ރޯދަޔަށޭ ބުނުން ހިމެނިގެންވެއެވެ. އަޅުގަޑުމެންގެ ނަމާދާއި ރޯދަ، އަދި އެނޫންވެސް އެންމެހައި ޢަމަލުތަކުގައި އިޚްލާޞްތެރިވާންޖެހެއެވެ. އެހެނީ އިޚްލާޞްތެރިކަން ނެތިއްޖެނަމަ މާތް ﷲ އެއްވެސް ޢަމަލެއް ގަބޫލެއް ނުކުރައްވާނެއެވެ. މީގެ އިތުރުން ކޮންމެ ހެޔޮޢަމަލެއްވެސް ކުރަންވާނީ މާތް ﷲ ގެ ރަސޫލާ ޞައްލަﷲ ޢަލައިހި ވަސައްލަމަ ދެއްކެވި މާތް ނަމޫނާ ގައި ހިފައިގެންނެވެ.\nރަމަޟާންމަހުގެ ރޭތައް އިޙްޔާކުރުމުގެ ގޮތުން ރޭއަޅުކަން ގިނަކުރަން ޖެހެއެވެ. މިގޮތުން ތަރާވީޙް ނަމާދަށް ޚާއްޞަ ސަމާލުކަމެއް ބަހައްޓަން ޖެހެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވައެވެ. (مَنْ قَامَ رَمَضَانَ إِيْمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ) މާނައަކީ: “އީމާންކަމާއި ދަރުމައަށް އެދި ރަމަޟާންމަހުގެ ރޭތަކުގައި އަޅުކަންކޮށްފިމީހަކަށް މާތް ﷲ އޭނާގެ އިސްވެދިޔަ ހުރިހާ ފާފަތަކެއް ފުއްސަވާނެތެވެ”. އިމާމާއި އެކު ތަރާވީޙް ނިމެންދެން ބައިވެރިވުމަކީ ދަރުމަ އިތުރުވެގެންދާނެ ކަމެއް ކަމުން އެކަމަށް ޚާއްޞަ ސަމާލު ކަމެއް ދޭން ޖެހެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވައެވެ. (مَنْ قَامَ مَعَ الْإِمَامِ حَتَّى يَنْصَرِفَ كُتِبَ لَهُ قِيَامُ لَيْلَةٍ) މާނައަކީ: “އިމާމާ ނިމެންދެން އޭނާއާއި އެކުގައި ނަމާދުކުރުމުގައި ދެމިހުރެއްޖެނަމަ މުޅިރޭ އަޅުކަން ކުރުމުގެ ޘަވާބާއި ދަރުމަ ދެއްވާނެއެވެ”.\nހަމަ އެޔާއިއެކު، ރަމަޟާންމަހުގެ ފަހުދިހައިގެ ރޭ ތަކުގައި އިތުރަށް އަޅުކަމައިގެން މަޝްޣޫލުވުމަކީ ކޮންމެހެން ބޭނުންތެރި ކަމެކެވެ. ސަބަބަކީ ފަހުދިހައިގެ ރޭ ތަކުގެ ތެރެއިން ރެ އެއްގައި ލައިލަތުލް ގަދްރިވިލޭރޭ ލައްވާފައިވުމެވެ. އެރެޔަކީ އެއްހާސް މައްސަރަށްވުރެ ހެޔޮކަން ބޮޑުރެއެކެވެ. އެރޭކުރާ އެންމެ އަޅުކަމަކީ އެހެން 83 އަހަރާއި4މަސްދުވަހު ކުރާ އަޅުކަމާއި އެއްވަރުގެ އަޅުކަމެކެވެ. މާތް ﷲ ރުއްސުންލެއްވި ޢާއިޝާ ރަޟިޔަﷲ ޢަންހާ ވިދާޅުވިއެވެ. (أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَجْتَهِدُ فِيْ الْعَشْرِ الْأَوَاخِرِ مَالَا يَجْتَهِدُ فِيْ غَيْرِهَا) މާނައަކީ: ” އެހެންދުވަސްތަކުގައި އަޅުކަމައިގެން ނޫޅުއްވާ ވަރަށް ރަމަޟާންމަހުގެ ފަހުދިހައިގައި ކީރިތި ރަސޫލާ- ޞައްލަﷲ ޢަލައިހި ވަސައްލަމަ އަޅުކަމައިގެން އުޅުއްވައެވެ”. އަދިވެސް އެކަމަނާ ވިދާޅުވިއެވެ. (كَانَ النَّبِيُّ صَلَّى اللهُ عَلَيْهِ وَسَلَّمَ إِذَا دَخَلَ الْعَشْرُ شَدَّ مَأْزَرَهُ وَأَحْيَا لَيْلَهُ وَأَيْقَظَ أَهْلَهُ) މާނައަކީ: “ރަމަޟާންމަހުގެ ފަހުދިހަވަދެއްޖެނަމަ ރަސޫލާ ޞައްލަﷲ ޢަލައިހި ވަސައްލަމަ އިޒާރުކޮޅު ބާރުކުރައްވާ، ރޭތައް އިޙްޔާ ކުރައްވާ، އަހްލުވެރިން ހޭލައްވައެވެ”. ލައިލަތުލް ގަދްރި ވިލޭރެއަކީ އެރެއެއްގައި ގުރްއާން ބާވާލެއްވުމުގެ ސަބަބުން އެރެއެއް މާތް ﷲ ޝަރަފްވެރިކޮށްދެއްވި ރެއެވެ. އެރެއެއްގެ ފަތިސްވުމަށްދާންދެން މަލާއިކަތުންނާއި ޖިބްރީލް ޢަލައިހިއްސަލާމް ބިމަށް ފައިބާވަޑައިގަންނަވާ ރެއެވެ. އީމާން ކަމާއި ދަރުމައަށް އެދި އެރޭ ރޭއަޅުކަންކޮށްފިމީހެއްގެ އިސްވެދިޔަ ހުރިހާ ފާފަތަކެއް ފުއްސަވާނެރެއެވެ. އެހެންކަމުން ކޮންމެ މުސްލިމެއްގެ މައްޗަށްވެސް ލާޒިމްވެގެންވަނީ ފަހުދިހައިގެ ރޭތަކުގައި ނަމާދުކޮށް، ގުރްއާންކިޔަވާ، ތައުބާވެ، ފާފަފުއްސެވުންއެދި ގިނަގިނައިން ދުޢާކޮށް، ސުވަރުގޭގެ މަތިވެރި ނިޢްމަތަށް އެދި، ނަރަކައިގެ ބިރުވެރި ޢަޛާބުން ސަލާމަތްކޮށްދެއްވުން އެދި ގިނަގިނައިން މާތް ﷲ ގެ ޙަޟްރަތުގައި ދެންނެވުމެވެ. ލައިލަތުލް ގަދްރިވިލޭރޭގެ މަތިވެރިކަން ޙާޞިލްވުމަށް އެދިގެންނެވެ.\nމުސްލިމުންގެ މައްޗަށް ލާޒިމްވެގެންވަނީ ރަމަޟާންމަހުގައިވެސް އަދި އެނޫން މަސްތަކުގައިވެސް ގިނަގިނައިން ގުރްއާން ކިޔަވާ އޭގެ މާނައާއި މެދު ފިކުރު ހިންގުމެވެ. އޭރުން ގިޔާމަތްދުވަހުން އެގުރްއާން އޭނާ އަށް ޙުއްޖަތެއްކަމުގައި އަދި ޝަފާޢަތް ތެރި އެއްކަމުގައި ވާނެއެވެ. ގުރްއާން ކިޔަވާ މީހަކު ދުނިޔެ އާއި އާޚިރަތުގައިވެސް ގެއްލި ހަލާކުވެގެން ނުދާނެކަން އަންގަވާ ސޫރަތު ޠާހާ ގެ 123 ވަނަ އާޔަތުގައި މާތް ﷲ ވަޙީ ކުރެއްވިއެވެ. (فَمَنِ اتَّبَعَ هُدَايَ فَلَا يَضِلُّ وَلَا يَشْقَى) މާނައަކީ: “ފަހެ ތިޔަބައިމީހުންކުރެ ތިމަން ﷲ ދެއްވި ތެދުމަގަށް ތަބަޢަވެއްޖެ މީހަކީ ގެއްލެވި އަދި އުނދަގޫތައް އުފުލާންޖެހޭނޭ މީހެއްނޫނެވެ”.\nމިސްކިތުގައި އެކަކު އަނެކަކަށް ގުރްއާން ކިޔަވަން ދަސްކޮށް، ގުރްއާނުގެ ޢިލްމު އުނގެނުމަކީވެސް ކޮންމެހެން ބޭނުންތެރި ކަމެކެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވައެވެ. (وَمَا اجْتَمَعَ قَوْمٌ فِيْ بَيْتٍ مِنْ بُيُوْتِ اللهِ يَتْلُوْنَ كِتَابَ اللهِ وَيَتَدَارَسُوْنَهُ بَيْنَهُمْ إِلَّا نَزَلَتْ عَلَيْهِمُ السَّكِيْنَةَ وَغَشِيَتْهُمُ الرَّحْمَةَ وَحَفَّتْهُمُ الْمَلَائِكَةَ وَذَكَرَهُمُ اللهُ فِيْمَنْ عِنْدَهُ) މާނައަކީ: “ﷲ ގެ ގެކޮޅުތަކުގެ ތެރެއިން ގެއެއްގައި ބަޔަކު މީހުން ޖަމަޢަވެ ގުރްއާން ތިލާވަތުކޮށް، އެ މުދާރަސާކުރާކަމަށްވަނީނަމަ، އެބައެއްގެ މައްޗަށް މަޑުމައިތިރިކަން ބާވާލައްވާނެއެވެ. އަދި އެބައިމީހުންގެ މައްޗަށް މާތް ﷲ ގެ ރަޙްމަތް ފުރިގެން ދާނެއެވެ. އަދި އެބައިމީހުން ވަށައިގެން މަލާއިކަތް ބޭކަލުންވާނެތެވެ. އަދި ﷲ ގެ ޙަޟްރަތުގައިވާ މަލާއިކަތް ބޭކަލުންގެ އަރިހުގައި އެބައިމީހުންގެ ވާހަކަ ޛިކުރުކުރައްވާނެއެވެ”.\nރޯދައަށް ހުންނަ ގަޑީގައްޔާއި ރޭގަނޑުގެ ވަގުތުތަކުގައިވެސް ގިނަގިނައިން ދުޢާ ކުރަންވާނެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވައެވެ. “يَنْزِلُ رَبُّنَا كُلَّ لَيْلَةٍ إِلَى السَّمَاءِ الدُّنْيَا، حِيْنَ يَبْقَى ثُلُثُ اللَّيْلِ الْأَخِيْرِ، فَيَقُوْلُ: مَنْ يَّدْعُوْنِيْ فَأَسْتَجِيْبَ لَهُ، مَنْ يَّسْأَلُنِيْ فَأُعْطِيَهُ، مَنْ يَّسْتَغْفِرُنِيْ فَأَغْفِرَ لَهُ، حَتَّى يَطْلُعَ الْفَجْرُ” މާނައަކީ: “ކޮންމެ ރެއެއްގެ ފަހު ތިންބަޔަށް އެޅުމުން މާތް ﷲ ދުނިޔޭގެ އުޑަށް ފައިބައިވަޑައިގެން ބަސްވަޙީ ކުރައްވާނެއެވެ. “ތިމަން ﷲ އަށް ދުޢާ ކުރަނީ ކާކުތޯއެވެ. އެމީހެއްގެ ދުޢާ އިޖާބަ ކުރައްވާނަމެވެ. ތިމަން ﷲ އަށް ކަމަކަށް އެދި ދަންނަވަނީ ކާކުތޯއެވެ. އެމީހަކަށް އެކަމެއް ދެއްވާނަމެވެ. ފާފަ ފުއްސެވުން އެދި ތިމަން ﷲ ގެ ޙަޟްރަތަށް ދަންނަވަނީ ކާކުތޯއެވެ. އެމީހެއްގެ ފާފަ ފުއްސަވައި ދެއްވާނަމެވެ، އެގޮތުގައި ފަތިސްވަންދެން ދެމި ހުންނަވައެވެ”. އަދިވެސް ޙަދީޘް ކުރައްވައެވެ. “إِنَّ فِيْ اللَّيْلِ سَاعَةً لَّا يُوَافِقُهَا مُسْلِمٌ يَّسْأَلُ خَيْرًا مِّنْ أَمْرِ الدُّنْيَا وَالْآخِرَةِ إِلَّا أَعْطَاهُ إِيَّاهُ وَذَلِكَ كُلَّ لَيْلَةٍ” މާނައަކީ: “ރޭގަނޑުގައި ވަގުތެއްވެއެވެ. ދުނިޔެ އާއި އާޚީރަތުގެ ހެވަށްއެދި މުސްލިމަކު އެވަގުތުގައި ދަންނަވައިފިނަމަ މާތް ﷲ އެކަމެއް ދެއްވާނެއެވެ. އެގޮތުގައި ކޮންމެ ރެއަކުވެސް ވޮޑިގެންވެއެވެ”. މާނައަކީ ކޮންމެ ރެއަކުވެސް އެވަގުތު ކޮޅެއްވެއެވެ.\nރޯދަ އަށް ހުންނަ ގަޑީގައްޔާއި ރޯދަވިއްލާ ގަޑީގައި ދުޢާ ކުރުމަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ ވަރަށް ބޮޑަށް ބާރުއަޅުއްވާފައިވެއެވެ. ރޯދަވިއްލާގަޑީގައި ކުރާ ދުޢާ އަކީ އިޖާބަ ކުރައްވާނެ ދުޢާ އެއްކަންވެސް ބަޔާންކޮށްދެއްވާފައިވެއެވެ. މާތް ﷲ އަޅުގަޑުމެންނަށް އަންގަވާފައިވަނީ ދުޢާ ކުރުމަށެވެ. އެކަލާނގެ އެދުޢާ އިޖާބަ ކުރައްވާނެކަންވެސް އަންގަވާފައިވެއެވެ. ސޫރަތު ޣާފިރުގެ 60 ވަނަ އާޔަތުގައި ވަޙީ ކުރައްވައެވެ. (وَقَالَ رَبُّكُمُ ادْعُونِي أَسْتَجِبْ لَكُمْ) މާނައަކީ: “ތިޔަބައިމީހުން ހައްދަވައިގެންގުޅުއްވާ އިލާހް އަންގަވައެވެ. ތިޔަބައިމީހުން ތިމަން ﷲ ގެ ޙަޟްރަތަށް ދުޢާ ކުރާށެވެ. ތިމަން ﷲ އެދުޢާ އިޖާބަކުރައްވާ ހުށީމެވެ”.\nއިންސާނާގެ ޙަޔާތުގައި މިވާ މަދުދުވަސްކޮޅު މާތް ﷲ ގެ ރުހިވޮޑިގަތުން ހޯދުމުގައި ހޭދަކުރުމަކީ ކޮންމެހެން އެދެވިގެންވާ ކަމެކެވެ. އަދި ގެއްލުން ދެނިވި އެންމެހައި ކަންތަކުން ދުރުހެލިވެ ރައްކާތެރިވާން ޖެހެއެވެ. ޚާއްޞަގޮތެއްގައި ރަމަޟާންމަހުގެ ދުވަސްތަކެވެ. އެޔަކީ ބަދަލު ލިބޭނެ ދުވަސްތަކެއް ނޫނެވެ. އެހެންކަމުން މި މާތް މައްސަރާއި ބައްދަލުވެއްޖެމީހާ އެމައްސަރުގެ ވަގުތުތަކުގެ ބޭނުން ފުރިހަމަ ގޮތުގައި ހިފަންވާނެއެވެ. މިގޮތުން ފަތިސްނަމާދުކޮށްގެން އިރުއަރަންދެން މިސްކިތުގައި ޛިކުރު ކުރުން މަތީ ދެމިހުރުން މުހިންމެވެ. އިރުއަރާތާ ގާތްގަޑަކަށް 15 ވަރަކަށް މިނިޓްފަހުން ޟުޙާ ގެ ވަގުތު ވަންނާނެއެވެ. އެހިސާބުން ޟުޙާ ނަމާދުގެ ދެރަކްޢަތް ކޮށްލައިގެން މިސްކިތުން ފޭބުމުން ޙައްޖަކާއި ޢުމްރާ އެއް ކުރުމުގެ ދަރުމަ އާއި ޘަވާބު ލިބޭނެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (مَنْ صَلَّى الْفَجْرَ فِيْ جَمَاعَةٍ ثُمَّ قَعَدَ يَذْكُرُ اللهَ حَتَّى تَطْلُعَ الشَّمْسَ ثُمَّ صَلَّى رَكْعَتَيْنِ كَانَ لَهُ كَأَجْرِ حَجَّةٍ وَعُمْرَةٍ تَامَّةٍ تَامَّةٍ تَامَّةٍ) މާނައަކީ: “ޖަމާޢަތުގައި ފަތިސްނަމާދުކޮށް، އިރުއަރަންދެން މާތް ﷲ ޛިކްރު ކުރުން މަތީ ދެމިހުރެ، ދެރަކްޢަތް ނަމާދެއް ކޮށްފި މީހަކަށް ޙައްޖަކާއި ޢުމްރާ އެއް ކުރުމުގެ ޘަވާބު ލިބޭނެއެވެ. ފުރިހަމަކޮށްނެވެ. ފުރިހަމަ ކޮށްނެވެ، މިހެން ދެފަހަރަށް ޙަދީޘް ކުރެއްވިއެވެ”. ރަސޫލުﷲ ޞައްލަﷲ ޢަލައިހި ވަސައްލަމަ ގެ އަޞްޙާބުން ކަންތައް ކުރައްވާފައިވަނީވެސް ހަމައެގޮތަށެވެ.\nރަމަޟާން މަހުގެ ބައެއް ޚާއްޞިއްޔަތުތައް:\n1. އެމައްސަރުގައި މާތް ﷲ ގުރްއާން ބާވާލައްވާފައިވާ ކަން. މާތް ﷲ ވަޙީ ކުރައްވައެވެ. (شَهْرُ رَمَضَانَ الَّذِيَ أُنزِلَ فِيهِ الْقُرْآنُ هُدًى لِّلنَّاسِوَبَيِّنَاتٍ مِّنَ الْهُدَى وَالْفُرْقَانِ) [البقرة:185]\n2. އެމައްސަރުގައި ސުވަރުގޭގެ ދޮރުތައް ހުޅުވި، ނަރަކައިގެ ދޮރުތައް ބަންދު ކުރެވި، ޝައިޠާނުންތައް ކަސްތޮޅު އެޅުވޭކަން. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (إِذَا دَخَلَ رَمَضَانُ فُتِحَتْ أَبْوَابُ السَّمَاءِ، وَغُلِّقَتْ أَبْوَابُ جَهَنَّمَ، وَسُلْسِلَتِ الشَّيَاطِيْنُ) މާނައަކީ: “ރަމަޟާން މަސް އައުމުން ސުވަރުގޭގެ ދޮރުކޮޅުތައް ހުޅުވި، ނަރަކައިގެ ދޮރުތައް ބަންދުވެ، ޝައިޠާނުންތައް ކަސްތޮޅު އެޅުވިގެންދެއެވެ”.\n3. އެމައްސަރުގައި ހެޔޮކަންތަކަށް ލިބޭ ޖަޒާ އިތުރު ކުރައްވާކަން. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (مَنْ فَطَّرَ صَائِماً فَلَهُ مِثْلُ أَجْرِهِ مِنْ غَيرِ أَنْ يُنْقَصَ مِنْ أَجْرِ الصَّائِمِ شَيْءٌ) މާނައަކީ: “ރޯދަވެރިޔާގެ ރޯދަވިއްލައިދީފި މީހަކަށް ރޯދަވެރިޔާގެ އަޖްރުން އުނިނުވެ ހަމައެފަދައިން އެމީހަކަށް (ރޯދަވިއްލުން ދިން މީހާ އަށް) ލިބޭނެއެވެ”.\n4. އެމައްސަރުގައި ލައިލަތުލް ގަދްރިވިލޭރޭ ލައްވާފައިވާކަން. ރަސޫލު ﷲ ޞައްލަﷲ އަލައިހި ވަސައްލަމަ ޙަދީޘް ކުރެއްވިއެވެ. (فِيْهِ لِيْلَةٌ خَيْرٌ مِنْ أَلْفِ شَهْرٍ، مَنْ حَرُمَ خَيْرَهَا فَقَدْ حُرِمَ) މާނައަކީ: “އެ މައްސަރުގައި އެއްހާސް މައްސަރަށްވުރެ ހެޔޮކަން ބޮޑު ރެއެއްވެއެވެ. އެރޭގެ ހެޔޮކަމުން މަޙްރޫމް ވެއްޖެ މީހާއަކީ މަޙްރޫމްވެގެންވާ މީހެކެވެ”.\nއަދިވެސް ޙަދީޘް ކުރެއްވިއެވެ. (مَنْ قَامَ لَيْلَةُ الْقَدْرِ إِيْمَاناً وَاحْتِسَاباً غُفِرَ لَهُ مَا تَقَدَّمَ مِنْ ذَنْبِهِ) މާނައަކީ: “އީމާންކަމާއި ދަރުމައާއި ޘަވާބަށް އެދި ލައިލަތުލް ގަދްރިވިލޭރޭ އަޅުކަންކޮށްފިމީހެއްގެ އިސްވެދިޔަ ހުރިހާ ފާފައެއް ފޮހެވިއްޖެއެވެ”.\nއަދިވެސް ޙަދީޘް ކުރެއްވިއެވެ. (مَنْ قَامَهَا إِبْتِغَاءَهَا، ثُمَّ وَقَعَتْ لَهُ، غُفِرَ لَهُ مَا تَقَدَّمَ مِنْ ذَنْبِهِ وَمَا تَأَخَّرَ) މާނައަކީ: “އެރޭގެ ހެޔޮކަން އެދި ރޭއަޅުކަންކޮށް، އެރެޔާއި ދިމާވެއްޖެމީހާ ގެ އިސްވެދިޔަފާފަތަކާއި ފަހުން ކުރެވޭނެ ހުރިހާ ފާފައެއް ފުއްސަވައިފިއެވެ”.\n5. މީގެ ކުރީގެ އުއްމަތްތަކުގެ މީހުންގެ ރޯދަ އާއި މި އުއްމަތުގެ މީހުންގެ އުއްމަތުގެ މީހުންގެ ރޯދައަކީ ހާރުކެއުމެވެ. ހާރުކެއުމަކީ ހަމައެކަނި މިއުއްމަތަށް ޚާއްޞަ ކަމެކެވެ. (فَصْلُ مَا بَيْنَ صِيَامِنَا وَصِيَامِ أَهْلِ الْكِتَابِ أَكْلَةُ السَّحَرِ) މާނައަކީ: “ތިމަންމެންގެ ރޯދަ އާއި އަހްލު ކިތާބީންގެ ރޯދަ އާއި ހުރި ތަފާތަކީ ހާރު ކެއުމެވެ”.\nއަދިވެސް ޙަދީޘް ކުރެއްވިއެވެ. (تَسَحَّرُوْا فَإِنَّ فِيْ السَّحُوْرِ بَرَكَةٌ) މާނައަކީ: “ތިޔަބައިމީހުން ހާރުކާހުށިކަމެވެ. ހަމަކަށަވަރުން ހާރުކެއުމުގައި ބަރަކާތެއްވެއެވެ”.\n6. ރަމަޟާން މަހުގައި ބަދުރު ހަނގުރާމަ އާއި މައްކާ ފަތަޙާ ކުރެއްވުމުގެ ހިނގާފައިވާ ކަން.\n7. ރަމަޟާންމަހުގައިވާ ޢުމްރާ އަކީ ޙައްޖަކާއި އެއްވަރުގެ އެއްޗެކެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (عُمْرَةٌ فِيْ رَمَضَانَ تَعْدِلُ حَجَّةً) މާނައަކީ: “ރަމަޟާންމަހުގެ ޢުމްރާ އަކީ ޙައްޖަކާއި އެއްވަރުގެ އެއްޗެކެވެ”.\n8. ފާފަ ފުއްސަވެމުގެ ސަބަބެއް ކަމުގައިވުން. (اَلصَّلَوَاتُ الْخَمْسُ، وَالْجُمُعَةُ إِلَى الْجُمُعَةِ، وَرَمَضَانٌ اِلَى رَمَضَانَ مُكَفِّرَاتٌ لِمَا بَيْنَهُنَّ إِذَا اجْتُنِبَتِ الْكَبَائِرَ) މާނައަކީ: “ފަސްނަމާދު އެއް ނަމާދުން އަނެއް ނަމާދާއި ދެމެދު، އެއް ހުކުރާއި އަނެއް ހުކުރާއި ދެމެދު، ރަމަޟާންމަހާއި އަނެއް ރަމަޟާންމަހާއި ދެމެދު، ބޮޑެތިފާފަތަކުން ދުރުހެލިވެއްޖެނަމަ، ހުރިހާ ފާފަތަކެއް ފޮހިދެއެވެ”.\n9. ކީރިތި ރަސޫލާ ޞައްލަﷲ ޢަލައިހި ވަސައްލަމަ ރަމަޟާން މަހުގައި އިތުރަށް ދީލަތިވެވަޑައިގަންނަވާކަން. (كَانَ النَّبِيُّ أَجْوَدَ النَّاسِ، وَكَانَ أَجْوَدَ مَا يَكُوْنُ فِيْ رَمَضَانَ) މާނައަކީ: “މީސްތަކުންގެ ތެރޭގައިވާ އެންމެ ދީލަތި ބޭކަލަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އެވެ. އެކަލޭގެފާނުގެ ދީލަތިކަން ރަމަޟާންމަހު އިތުރުވެގެންދެއެވެ”.\nރަމަޟާން މަހާއި އިސްތިގްބާލުކުރާއިރުގައި ބައެއް މީހުންނަށް ކުރެވޭ ބައެއް ގޯސްކަންތައްތައް:\nރަމަޟާން މަހަކީ އަޅުކަމުގެ މައްސަރެކެވެ. ރޯދަހިފުމާއި، ރޭއަޅުކަންކުރުމާއި، ގުރްއާންކިޔެވުމާއި، ޞަދަގާތް ގިނަކުރުމާއި، މީސްތަކުންނަށް އިޙްސާންތެރިވުމާއި، ފާފަފުއްސެވުން އެދި ދުޢާ ކުރުމާއި، ސުވަރުގެއަށް އެދުމާއި، ނަރަކައިގެ ބިރުވެރިކަމުން ސަލާމަތްކޮށްދެއްވުން އެދި ދުޢާ ކުރުމުގެ މައްސަރެވެ. އެހެންކަމުން ކާމިޔާބު ލިބިގެންވާ މީހަކީ އެމައްސަރުގެ ވަގުތުތައް އެންމެ ފައިދާ ކުރަނިވި ގޮތުގައި ބޭނުން ކޮށްފި މީހެކެވެ. ﷲ ރުހިވޮޑިގެންވާ ގޮތަށް ޢަމަލުތައް ބަހައްޓައިފި މީހާ އެވެ. ﷲ ސުބްޙާނަހޫ ވަތަޢާލާގެ ޙަޟްރަތުގައި ޢަމަލުތައް ގަބޫލުވެގެންވަނީ ދެޝަރްޠެއް ހަމަވެގެންނެވެ. އެއީ އިޚްލާޞްތެރިކަމާއި، ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް ތަބަޢަވުމެވެ. އެހެންކަމުން ކޮންމެ މުސްލިމެއްގެ މައްޗަށްވެސް ލާޒިމްވެގެންވަނީ ރޯދައިގެ ޙުކުމްތައް ރަގަޅަށް އުނގެނި ދަސްކުރުމެވެ. ރޯދަ ވާޖިބުވަނީ ކޮންބައެއްގެ މައްޗަށްތޯ އާއި ރޯދައިގެ ޝަރްޠުތަކާއި، ރޯދަ ދޫކޮށްލުން ހުއްދަވާ މީހުންނާއި ޙާލަތްތަކާއި، ރޯދަ ފާސިދުވާކަންތައްތަކާއި، މިނޫންވެސް ރޯދަ އާއި ގުޅުން ހުރި ހުރިޙާ ކަމެކެވެ. ނަމަވެސް އަޅުގަޑުމެންގެ ތެރެއިން ވަރަށް ގިނަ މީހުންނަށް މިކަން އެންމެ ފުރިހަމަ ގޮތުގައި ކުރެވިފައިނުވާތީވެ ބައެއް ކަހަލަ ގޯސްކަންތައްތައް އޭގެ ސަބަބުން ކުރެވެއެވެ. އޭގެތެރޭގައި:\n1. ރޯދައިގެ ޙުކުމްތައް ރަގަޅަށް ނޭގިހުރުމުގެ ސަބަބުން ބައެއް ކަހަލަ ނުރަގަޅު ކަންތައް ކުރެވޭތަން އާދެއެވެ. ނޭގޭ ކަމަށްވަނީ ނަމަ ދަންނަމީހުންކުރެ އަހާ އޮޅުން ފިލުވުމަށް ކީރިތި ގުރްއާނުގައި ބާރުއަޅުއްވާފައިވެއެވެ. ސޫރަތުއްނަޙްލުގެ 43 ވަނަ އާޔަތުގައި މާތް ﷲ ވަޙީ ކުރައްވައެވެ. (فَاسْأَلُوا أَهْلَ الذِّكْرِ إِنْ كُنْتُمْ لا تَعْلَمُونَ) މާނައަކީ: “ތިޔަބައިމީހުންނަށް ނޭގޭކަމަށްވަނީ ނަމަ ދަންނަމީހުންކުރެއަހާ އޮޅުން ފިލުވާށެވެ”. ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ޙަދީޘް ކުރައްވައެވެ. (مَنْ يُرِدَ اللهُ بِهِ خَيْرًا يُفَقِّهْهُ فِيْ الدِّيْنِ) މާނައަކީ: “މާތް ﷲ މީހަކަށް ހެޔޮގޮތެއް މެދުވެރި ކުރައްވައިފިނަމަ އެމީހަކަށް ދީނުގެ ޙުކުމްތައް ދެނެގަތުމުގެ ނިޢްމަތް ދެއްވައެވެ”\n2. މި މާތް މައްސަރާއި ބައްދަލުވުމުގެ ޝަރަފާއި ޢިއްޒަތް ދެއްވި ކަމަށް ޓަކައި ﷲ އަށް ޝުކުރުވެރިވެ، އެކަލާނގެ ޛިކްރު ކުރުންގިނަކޮށް، ތިމާގެ އަމިއްލަ ނަފްސު މުޙާސަބާކޮށް، އަސްތަޣްފާރުކޮށް ހެދުމުގެ ބަދަލުގައި، ކުޅިވަރާއި މަޖަލުގައި ވަގުތު ތައް ހޭދަކޮށްލުން.\n3. ރަމަޟާންމަސް އައުމުން ބައެއް މީހުން ތައުބާވެ، މިސްކިތަށް އަރާ ނަމާދުކޮށް، ގުރްއާންކިޔަވާ، ރޯދަ ހިފާތަން ފެނެއެވެ. އެހެންނަމަވެސް، ރޯދަމަސް ނިމުމާއިއެކު، އިހުއުޅުނު ގޮތަށް އެބައިމީހުންގެ ޢަމަލުތައް ބަދަލުވެގެންދާކަން ފާހަގަ ކުރެވެއެވެ. އެހެންނަމަވެސް، މިގޮތަށް ކަންތައް ކުރުމަކީ ވަރަށް ނުރައްކާތެރި އެހާމެ ގޯސް ކަމެކެވެ. ﷲ ވޮޑިގެންވާކަން އެގެނީ ހަމައެކަނި ރަމަޟާން މަހުގައި ކަމަށް އެބައިމީހުންނަށް ހީކުރާ ކަހަލައެވެ. އަޅުގަޑުމެން ކުރާ ކޮންމެ ކަމެއް ކޮންމެ ވަގުތެއްގައިވެސް ﷲ ތަޢާލާ މޮޅަށް ބައްލަވާ ވޮޑިގެންވާ ކަން ހަނދާންކުރަން ޖެހެއެވެ. އެހެންކަމުން، ކުރިންކުރެވިފައިވާ ކަންތަކަށް ހިތާމަކޮށް، ދެން އެފަދަ ކަމަކަށް އަރައިނުގަތުމަށް ޢަޒުމްކޮށް، ތެދުވެރި ތައުބާ އަކުން ތައުބާވާން ޖެހެއެވެ. ފުރިހަމަ ތައުބާ އަކުން ތައުބާ ވެއްޖެނަމަ މާތް ﷲ އެމީހެއްގެ ފާފަ ފުއްސަވާނެއެވެ. ސޫރަތު ޠާހާ ގެ 82 ވަނަ އާޔަތުގައި މާތް ﷲ ވަޙީ ކުރައްވައެވެ. (وَإِنِّيْ لَغَفَّارٌ لِّمَنْ تَابَ وَآمَنَ وَعَمِلَ صَالِحًا ثُمَّ اهْتَدَى) މާނައަކީ: ” ތައުބާވެ އީމާންވެ ޞާލިޙް ޢަމަލުކޮށް، ދެން ތެދުމަގު ލިބިގެންފި މީހާއަށް ހަމަކަށަވަރުން، ތިމަން ﷲއީ، ގިނަގިނައިން ފާފަފުއްސަވާ އިލާހު ކަން ކަށަވަރެވެ.”\n4.” ބައެއް މީހުންނަށް ހީވެފައި އޮންނަނީ ރަމަޟާން މަހަކީ ދުވާލުގަޑީގައި ނިދުމާއި ކަންނެތް ވުމުގެ މައްސަރެއް ކަމަށެވެ. އަދި ރޭގަނޑުގެ ވަގުތުތަކުގައި ހޭލާ އުޅެ، މީސްމީހުންގެ ނުބައިވާހަކަދައްކާ، ކުޅިވަރާއި މަޖަލުގައި ހޭދަކުރުމުގެ ވަގުތުތައް ނަގާލާތަން ފެނެއެވެ. ނަމަވެސް މިކަމަކީ ވަރަށްވެސް ނުރައްކާތެރި ކަމެކެވެ. ކިޔަމަންތެރިންގެ ކިޔަމަންތެރިކަމުގެ މައްޗަށާއި ނުކިޔަމަންތެރިންގެ އުރެދުމުގެ މައްޗަށް މިދުވަސްތައް ގިޔާމަތް ދުވަހުން ހެކިވެރިވާނެއެވެ. ވީމަ، މި މާތް ދުވަސްތަކުގެ ބޭނުން ހެޔޮ ގޮތުގައި ހިފަންވާނެއެވެ.\n5. ބައެއް މީހުން ރަމަޟާން މަސް އައުމުން އެކަމާ ހިތާމަކޮށް ދެރަވެ، އަދި އެމަސް އަލްވަދާޢު ކިޔުމުން އެކަމާ އުފާވާކަން ފާހަގަ ކުރެވެއެވެ. އެބައިމީހުން ދެކޭ ގޮތުގައި އެބައިމީހުންގެ ޝަހްވަތްތައް ފުއްދުމާއި، އެހެނިހެން ބޭނުންތައް ފުއްދުމަށް ރަމަޟާން މަސް ހުރަހަކަށްވެއެވެ. އެބައިމީހުން ރަމަޟާން މަހު ރޯދަ ހިފަނީ މީސްތަކުން ބުނެފާނެއެއްޗަކަށް ލަދުން ނުވަތަ ބިރުންނެވެ. މިއީ، ވަރަށްވެސް ހިތާމަހުރި ކަމެކެވެ. ސަބަބަކީ އިޚްލާޞްތެރިކަމާއި ކީރިތި ރަސޫލާ-ޞައްލަﷲ ޢަލައިހި ވަސައްލަމަ- އަށް ތަބަޢަވުމުގެ މާތް ޞިފަ އަޅުކަމުގައި ހިމެނިފައިނުވަނީ ނަމަ، އެއަޅުކަމަކީ ގަބޫލުކުރައްވާނެ އަޅުކަމެއް ނޫނެވެ. ސޫރަތުއްޒުމަރު ގެ 11 ވަނަ އާޔަތުގައި ވަޙީ ކުރެއްވިއެވެ. (قلْ إنِّي أُمرتُ أنْ أعبُدَ اللهَ مُخلِصاً لهُ الدينَ) މާނައަކީ: “ކަލޭގެފާނު ވިދާޅުވާށެވެ. ތިމަންކަލޭގެފާނަށް އަމުރުވެވިގެންވަނީ ﷲ އަށް އިޚްލާޞްތެރިކަމާއި އެކުގައި އަޅުކަން ކުރުމަށެވެ”. ހަމަ އެސޫރަތުގެ 14 ވަނަ އާޔަތުގައި ވަޙީކުރެއްވިއެވެ. (قل اللهَ أعبُدُ مخلِصاً لهُ ديني) މާނައަކީ: ” ކަލޭގެފާނު ވިދާޅުވާށެވެ. އެކަލާނގެ ކިބައަށް އަހަރެންގެ ދީން ޚަލާޞްކޮށް އަހުރެން އަޅުކަން ކުރާނީ ހަމައެކަނި މާތް ﷲ އަށެވެ”.\nއަދި ޒުމަރު ސޫރަތުގެ2ވަނަ އާޔަތުގައި ވަޙީ ކުރައްވާފައިވެއެވެ. (فاعبُدِ اللهَ مخْلِصاً له الدينَ ألا لله الدينُ الخالصُ) މާނައަކީ: ” ފަހެ ކަލޭގެފާނު މާތް ﷲ ގެ ކިބައަށް ދީން ޚަލާޞް ކުރައްވައި އެކަލާނގެ ކިބަޔަށް އަޅުކަން ކުރައްވާށެވެ”. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “مَنْ صَامَ يُرَائِيْ فَقَدْ أَشْرَكَ، وَمَنْ صَلَّى يُرَائِيْ فَقَدْ أَشْرَكَ، وَمَنْ تَصَدَّقَ يُرَائِيْ فَقَدْ أَشْرَكَ” މާނައަކީ: “ދެއްކުންތެރިކަމާއި އެކު ރޯދަ ހިފައިފި މީހާ ޝިރްކުކޮށްފިއެވެ. ދެއްކުންތެރިކަމާއި އެކު ނަމާދުކޮށްފިމީހާ ޝިރްކުކޮށްފިއެވެ. ދެއްކުންތެރިކަމާއި އެކު ޞަދަގާތްކޮށްފިމީހާ ޝިރްކުކޮށްފިއެވެ”.\nوَعَنْ مَحْمُوْدِ بِنْ لُبَيْدٍ قَالَ: خَرَجَ النَّبِيُّ صَلَّى اللهُ عَلَيْهِ وَسَلَّمَ فَقَالَ: “يَا أَيُّهَا النَّاسُ إِيَّاكُمْ وَشِرْكُ السَّرَائِرِ. قَالُوْا: يَا رَسُوْلَ اللهِ وَمَا شِرْكُ السَّرَائِرِ ؟ قَالَ: يَقُوْمُ الرَّجُلُ فَيُصَلِّيْ، فَيُزَيِّنُ صَلَاتَهُ جَاهِداً لِمَا يُرَى مِنْ نَظَرِ النَّاسِ إِلَيْهِ، فَذَلِكَ شِرْكُ السَّرَائِرِ” މާނައަކީ: މާތް ﷲ ރުއްސުންލެއްވި މަޙްމޫދު ބިން ލުބައިދު ގެ ކިބައިން ރިވާވެގެންވެއެވެ. ކީރިތި ރަސޫލާ-ޞައްލަﷲ ޢަލައިހި ވަސައްލަމަ- މީސްތަކުންގެ ތެރެއަށް ނިކުމެވަޑައިގެން ޙަދީޘް ކުރެއްވިއެވެ. “އޭ މީސްތަކުންނޭވެ. ތިޔަބައިމީހުން ސިއްރު ޝިރްކުން ސަލާމަތްވެ ދުރުހެލިވާށެވެ”، ޞަޙާބީން ދެންނެވިއެވެ. “ސިއްރު ޝިރްކަކީ ކޮބައިތޯއެވެ؟”، ޙަދީޘް ކުރެއްވިއެވެ. “މީހަކު ގަދައަޅައި ނަމާދު ކުރެއެވެ، ނަމަވެސް މީސްތަކުންނަށް ދެއްކުމަށް ޓަކައެވެ. އެއީ ސިއްރު ޝިރްކެވެ”.\nعَنْ مَحْمُوْدِ بِنْ لُبَيْدٍ أَنَّ رَسُوْلَ اللهِ صَلَّى اللهُ عَلَيْهِ وَسَلَّمَ قَالَ: “إِنَّ أَخْوَفَ مَا أَخَافُ عَلَيْكُمْ الشِّرْكُ الْأَصْغَرُ، قَالُوْا وَمَا الشِّرْكُ الْأَصْغَرُ يَا رَسُوْلَ اللهِ ؟ قَالَ: الرِّيَاءُ. يَقُوْلُ اللهُ عَزَّ وَجَلَّ إِذَا جُزِيَ النَّاسُ بِأَعْمَالِهِمْ: اِذْهَبُوْا إِلَى الَّذِيْنَ كُنْتُمْ تُرِاؤُوْنَ فِيْ الدُّنْيَا، فَانْظُرُوْا هَلْ تَجِدُوْنَ عِنْدَهُمْ جَزَاءً) މާނައަކީ: މާތް ﷲ ރުއްސުންލެއްވި މަޙްމޫދު ބިން ލުބައިދު ގެ ކިބައިން ރިވާވެގެންވެއެވެ. ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. “ތިމަންކަލޭގެފާނު ތިޔަބައިމީހުންގެ މައްޗަށް އެންމެ ބިރުވެތިވަނީ ކުޑަ ޝިރްކާއި މެދުގައެވެ. ޞަހާބީން ދެންނެވިއެވެ. “ކުޑަ ޝިރްކަކީ ކޮބައިތޯއެވެ؟”، ޙަދީޘް ކުރެއްވިއެވެ. “ދެއްކުންތެރިކަމެވެ. މީސްތަކުންގެ ޢަމަލުތަކަށް ޖަޒާދެއްވާ ނިންމެވުމަށްފަހު ގައި މާތް ﷲ ވަޙީ ކުރައްވާނެއެވެ. “ތިޔަބައިމީހުން ދުނިޔެމަތީގައި ދެއްކުމަށް ކަންތައް ކުޅަމީހުންގެ ގާތަށްގޮސް އެމީހުންގެ ފަރާތުން ދަރުމައެއް ލިބޭތޯ ބަލާށެވެ”.\nوَعَنْ أَبِيْ سَعِيْدِ بِنْ أَبِيْ فُضَالَةَ رَضِيَ اللهُ عَنْهُ، وَكَانَ مِنَ الصَّحَابَةِ قَالَ: سَمِعْتُ رَسُوْلَ اللهِ صَلَّى اللهُ عَلَيْهِ وَسَلَّمَ يَقُوْلُ: “إِذَا جَمَعَ اللهُ الْأَوَّلِيْنَ وَالْآخِرِيْنَ يَوْمَ الْقِيَامَةِ لِيَوْمٍ لَّا رَيْبَ فِيْهِ، نَادَى مُنَادٍ: مَنْ أَشْرَكَ فِيْ عَمَلِهِ لِلَّهِ أَحَداً فَلْيَطْلُبْ ثَوَابَهُ مِنْ عِنْدِهِ، فَإِنَّ اللهَ أَغْنَى الشُّرَكَاءِ عَنِ الشِّرْكِ) މާނައަކީ: މާތް ﷲ ރުއްސުންލެއްވި އަބޫ ސަޢީދު ބިން އަބީ ފުޟާލާ ގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ކީރިތި ރަސޫލާ- ޞައްލަﷲ ޢަލައިހި ވަސައްލަމަ- ޙަދީޘް ކުރައްވާތީ އެއްސެވީމެވެ. “ގިޔާމަތް ދުވަހުން އެންމެހައި މީސްތަކުން މަޙްޝަރު ކުރެއްވުމަށްފަހުގައި ގޮވާ މީހަލު ގޮވާނެތެވެ. ﷲ އަށް ޓަކައި ކުޅަ ޢަމަލެއްގައި އެހެން ފަރާތެއް ބައިވެރިކޮށްފައިވަނީ ނަމަ، އެކަމެއްގެ ޡަވާބު އެމީހެއްގެ ފަރާތުން އެދޭހުށި ކަމެވެ. ހަމަކަށަވަރުން ޝިރްކު ކުރާ މީހުންގެ ޝިރްކަކަށް ﷲ ބޭނުންފުޅުވޮޑިގެން ނުވެއެވެ”.\n6. ބައެއް މީހުން ބޭކާރުގޮތުގައި ރޭގަޑު ހޭލާ އުޅޭތަންފެނެއެވެ. އެޔަށްފަހު މެންދަމުވީމާ ހާރުކައިގެން ނިދައެވެ. ފަތިސްނަމާދުގެ ޖަމާޢަތަކަށްވެސް ހެޔެއް ނުލެވެއެވެ. މީގައި ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތާ ފުށުއަރާ އެތައް ކަމެއް އެބަހުއްޓެވެ. އޭގެ ތެރޭގައި:\n• ކޮންމެހެން ބޭނުންވެއްޖެ ކަމެއްގައި މެނުވީ ރޭގަނޑު ޢިޝާފަހުން ހޭލާ ހުރުމަކީ ކީރިތި ރަސޫލާ-ޞައްލަﷲ ޢަލައިހި ވަސައްލަމަ ރުހިވޮޑިގެން ނުވާ ކަމެކެވެ. އެކަލޭގެފާނުގެ ފަރާތްޕުޅުން ވާރިދުވެފައިވެއެވެ. (كان رسول الله صلى الله عليه وسلم يكره النوم قبل العشاء والكلام بعده) މާނައަކީ: “ޢިޝާގެ ކުރިން ނިދުމާއި، އޭގެ ފަހުން ހޭލާ އުޅުމަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ- ނުރުހުންތެރިވެއެވެ”.\n• ރަމަޟާންމަހުގެ ބަރަކާތްތެރިކަން ނުލިބި އެބައިމީހުންގެ ވަގުތުތައް ބޭކާރުގޮތުގައި ދުއްވާލުން.\n• ހާރުކެއުމަށް ސުންނަތުގައި އޮންނަ ގަޑިނުން އެހެން ގަޑިއެއްގައި ކެއުން.\n• ފަތިސްނަމާދުގެ ޖަމާޢަތަށް ޙާޟިރުނުވުން. އޭގެ ސަބަބުން ފަތިސްނަމާދު ޖަމާޢަތުގައި ކުރާ މީހާ އަށް ލިބޭ ޘަވާބާއި ދަރުމައިން އެމީހަކު މަޙްރޫމްވެގެން ދިޔުން. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. (مَنْ صَلَّى الْعِشَاءَ فِيْ جَمَاعَةٍ فَكَأَنمَّاَ قَامَ نِصْفُ اللَّيْلِ وَمَنْ صَلَّى الصُّبْحَ فِيْ جَمَاَعَةٍ فَكَأَنَّمَا صَلَّى اللَّيْلَ كُلَّهُ) މާނައަކީ: “ޢިޝާނަމާދު ޖަމާޢަތުގައި އަދާކޮށްފިމީހާ ރޭގަޑުގެ ދެބައިކުޅައެއްބައިގައި އަޅުކަން ކުރި ފަދައެވެ. ފަތިސްނަމާދު ޖަމާޢަތުގައި އަދާކޮށްފިމީހާ މުޅި ރޭގަޑު އެއްކޮށް އަޅުކަން ކުރި ފަދައެވެ”. މީގެ އިތުރުން ޖަމާޢަތުގައި ނަމާދު ކުރުމުން ލިބޭ ޘަވާބާއި ދަރުމައިންވެސް އެމީހަކު މަޙްރޫމް ވެގެންދެއެވެ.\n7. ކެއުމާއި ބުއިން އަދި ޖިމާޢުވުން ފަދަ ރޯދަ ގެއްލޭ ޙިއްސީ ކަންތަކުން ދުރުހެލިވެގެން ހުރިކަމުގައިވީނަމަވެސް، މަޢުނަވީގޮތުން ރޯދައަށް އުނިކަން ލިބެނިވި ކަންތަކުން ދުރުހެލިނުވެވުން. މިގޮތުން ޣީބަބުނުމާއި ދެބައޮޑުވުމާއި ޙަރާމްކުރެއްވި ތަންތަނަށް ބެލުންފަދަ ކަންތަކުން ދުރުހެލި ނުވެވޭކަން. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (مَنْ لَمْ يَدَعْ قَوْلَ الزُّوْرِ وَالْعَمَلَ بِهِ فَلَيْسَ لِلَّهِ حَاجَةٌ فِيْ أَنْ يَدَعَ طَعَامَهُ وَشَرَابَهُ) މާނައަކީ: “ނުބައިވާހަކަ ދެއްކުމާއި، އެއަށް ޢަމަލުކުރުން ދޫކޮށްނުލައިފިމީހާ، ކެއުމާއި ބުއިން ދޫކޮށްލައިގެން ހުރުމަކުން މާތް ﷲ އަށް ބޭނުމެއް ނެތެވެ”.\n8. އީމާންކަމާއި ދަރުމަ އަށް އެދި ތަރާވީޙް ނަމާދުގައި ބައިވެރިވެއްޖެ މީހާ އަށް މުޅިރޭ އެއްކޮށް އަޅުކަން ކުރުމުގެ ޘަވާބު ދެއްވާނެކަން އަންގަވާފައިވާ އިރުވެސް، ތަރާވީހް ނަމާދު ނުކޮށް ދޫކޮށްލާތަން ފެނެއެވެ. ބައެއް މީހުން ދެކޭގޮތުގައި ތަރާވީޙް ނަމާދަކީ ސުންނަތް ނަމާދެކެވެ. އެހެންކަމުން ކޮންމެހެން ކުރުން ލާޒިމް އެއް ނޫނެވެ. ތަރާވީޙް ނަމާދަކީ ސުންނަތެއް ކަމުގައިވީނަމަވެސް، އެނަމާދަކި ވަރަށް ބޮޑު ދަރުމަ އާއި ޘަވާބެއް ލިބެނިވި ނަމާދެއްކަން ބަޔާންވެގެން ހިނގައްޖެއެވެ. ވުމާއިއެކު، މިފަދަ ބޮޑު ހެޔޮކަމެއް ދޫކޮށްލުމަކީ އެއްގޮތަކަށްވެސް ހެޔޮވެގެންވާނެ ކަމެއް ނޫނެވެ. މީގެ އިތުރުން، ރަމަޟާން މަހުގެ ފަހު ދިހައިގެ ތެރޭގައި ލައިލަތުލް ގަދްރިވިލޭރޭވެސް ހިމެނެއެވެ. މީގެ އިތުރުން، ސުންނަތް ނަމާދު ޝަރްޢު ކުރެވިފައިވަނީ ފަރްޟު ނަމާދު ތަކުގައި ކުރެވިފައިވާ ބައެއް ކުދިކުދި ކަންތައްތައް ފުރިހަމަ ކުރުމަށްޓަކައެވެ. އެހެންކަމުން ސުންނަތެކޭ ކިޔާ ތަރާވީޙް ނަމާދު ދޫކޮށްލުމަކީ ކޮށްގެންވާނެ ކަމެއް ނޫނެވެ.\n9. ބައެއް މީހުން ރޯދަހިފިކަމުގައިވީނަމަވެސް ނަމާދު ނުކުރާ ކަން ފާހަގަކުރެވެއެވެ. ނަމާދު ނުކޮށް ކުރާ އެއްވެސް ހެޔޮކަމަކީ މާތް ﷲ ގަބޫލު ކުރައްވާނެ ކަމެއް ނޫނެވެ.\n10. އިމާމްވެ ތަރާވީޙް ނަމާދު ކުރާ ބައެއް ބޭފުޅުން އަވަސް އަރުވާލާފައި ކިޔަވާތަން ފެނެއެވެ. މީ މިކަންކޮށްގެން ވާނެ ގޮތެއް ނޫނެވެ. ގުރްއާން ކިޔަވަންވާނީ އޭގެ މާނައަށް ވިސްނަމުން ތަޖްވީދުގެ ހަމަތަކާއި އެއްގޮތްވާ ގޮތުގެ މަތިންނެވެ.


Covid In Ragalhu Vumah Fahu Kartik Emme Furathama Ves Gathy Agu Bodu Car Eh - Vaguthu\nއިންޑިޔާގައި ކޯވިޑުގެ ދެވަނަ ރާޅުގައި ބޮލީވުޑުގެ ގިނަ ފަންނާނުންތަކެއް ވަނީ ކޮވިޑް-19 އަށް ފައްސިވެފައެވެ. އޭގެ ތެރޭގައި ފިލުމު ''ލުއްކާ ޗުޕީ'' ގެ އެކްޓަރ ކާތިކް އާރްޔާން ވެސް ހިމެނެއެވެ. ކޮވިޑަށް އަށް ފައްސިވުމުން ގޭގައި ކަރަންޓީނުގައި ހުރުމަށް ފަހު ވައިރަސްއަށް ނައްސިވުމުން އެންމެ ފުރަތަމަ ވެސް ގެއިން ނިކުތުމަށްފަހު ގަތީ ކާރެކެވެ.\nކޮވިޑް ޓެސްޓް ހެދުމަށް ފަހު ކާތިކް ވަނީ ޓެސްޓް ނައްސި ވާނީ ތޯ ނުވަތަ ފައްސި ވާނީ ތޯ އޭނާގެ އިންސްޓަގުރާމު އެކައުންޓުގައި ސުވާލު ކޮށްފައެވެ. އޭގެ ފަހުން ޓެސްޓުގެ ނަތީޖާ ލިބި ވައިރަސްއަށް ނައްސިވުމުން ކާތިކް އެންމެ ފުރަަތަމަ ވެސް ގަތީ 4.5 ކްރޯރް ރުޕީސްގެ އަގުބޮޑު ލަމްބަރގިނީ ކާރެކެވެ. އަދި އޭނާ އެ ރޭ މި ކާރު ދުއްވާލަން ގޮސްފައިވެއެވެ.\nކާތިކްގެ އައު ކާރާއި އެކު ޕަޕަރާޒީން ނަގާފައިވާ ފޮޓޯ ތަކުގައި އޭނާ ހުރީ މާސްކު އަޅައިގެންނެވެ. އަދި އޭނާގެ ހާއްސަ ހިނިތުންވުމުން ހިނިތުންވެލައިގެންނެވެ. ނޫކުލައިގެ ޖިންސަކާއި ކަޅު ކުލައިގެ ޓީޝާޓަކާއި ޑެނިމް ގަމީހެއް ލައިގެން އައު ކާރާއި އެކު ފޮޓޯ ނަގަން ކާތިކް ހުރީ ވަރަށް އުފަލުންނެވެ.\nއިޓަލީއިން ގެނެވުނު މި ކާރު އިންޑިޔާއަށް ގެނައުމަށް ވެސް ކާރު ގަތް އަގުގެ ދެބައިކުޅަ އެއްބައި ޚަރަދު ކޮށްފައިވެއެވެ.\nއިއްޔެ ކާތިކުގެ ޓްވިޓާގައި ކޮށްފައިވާ ޓްވީޓެއްގައި ބުނެެފައިވަނީ ނައްސިވެއްޖެ ކަމަށާއި ހިތްދަތި 14 ދުވަހަށް ފަހު އެނބުރި މަސައްކަތަށް ނިކުތީ ކަމަށެވެ.\nކާތިކްގެ ކުރިއަށް ހުރި މަސައްކަތްތަކަށް ބަލާއިރު އޭނާ މިހާރު ކުރަމުންދަނީ ފިލުމު ''ދަމާކާ'' ގެ މަސައްކަތްތަކެވެ.


Khiyaanaitherin magaamuthakugai thibegen nuvaane: Raees Waheed\nޚިޔާނާތްތެރިން މަގާމުތަކުގައި ތިބެގެން ނުވާނެ: ރައީސް ވަހީދު\nރައީސް ވަހީދު ވާހަކަފުޅު ދައްކަވަނީ: ޚިޔާނާތްތެރިން މަގާމުތަކުގައި ތިބެގެން ނުވާނެ ކަމަށް މިއަދު ވިދާޅުވި\nދައުލަތުގެ ފައިސާއަށް ޚިޔާނާތްތެރިވެފައިވާ އެއްވެސް މީހަކު މަގާމެއްގައި ބަހައްޓައިގެން ނުވާނެ ކަމަށް ކުރީގެ ރައީސް ޑރ. މުހައްމަދު ވަހީދު ހަސަން މަނިކު ވިދާޅުވެއްޖެ އެވެ.\nރައީސް ވަހީދު މިހެން ވިދާޅުވީ އެމްއެމްޕީއާރްސީގެ ބޮޑު ހިޔާނާތުގައި މި ސަރުކާރުގެ ބައެއް ވަޒީރުންނާއި މިހާރުވެސް ތިއްބެވި ބައެއް ފަނޑިޔާރުންނާއި މިހާރުގެ މަޖިލިސް މެންބަރުން ވެސް ހިމެނޭ ކަމަށް ޕްރޮސެކިއުޓާ ޖެނަރަލް އައިޝަތު ބިޝާމް ވިދާޅުވުމާއި ގުޅިގެންނެވެ.\nއެކަމަނާ މިހެން ވިދާޅުވީ މަޖިލީހުގެ މާލިއްޔަތު ކޮމިޓީން މިއަދު އޮތް އެމްއެމްޕީއާރްސީގެ ހާއްސަ އޮޑިޓު ރިޕޯޓުތަކާ ގުޅޭ ގޮތުން ޕީޖީ އޮފީހުގެ ބޭފުޅުންނާ ބައްދަލުކޮށް އަމާޒު ކުރި ސުވާލަކަށް ޖަވާބު ދެއްވަ އެވެ.\nރައީސް ވަހީދު ވިދާޅުވީ ދައުލަތުގެ ފައިސާއަށް ޚިޔާނާތްތެރިވެފައިވާ އެއްވެސް މީހަކު މަގާމުތަކުގައި ތިބެގެން ނުވާނެ ކަމަށެވެ. އަދި ރައްޔިތުން ތިބީ ކަންކަން ހިނގާގޮތް ބަލަން ކަމަށެވެ.\nމިއަދު ކޮމިޓީއަށް ޕީޖީ ހާޒިރުވެވަޑައިގެން ބިޝާމް ވިދާޅުވީ އެ ކޮމިޓީގައި ތިއްބެވި ބައެއް މެންބަރުންގެ ހާޒިރުގައި އެމްއެމްޕީއާރްސީގެ މައުލޫމާތުތައް ހާމަ ކުރަން އުޒުރުވެރިވެވަޑައިގަންނަވާ ކަމަށާއި އެއީ ކޮމިޓީގައި ވެސް އެ ހިޔާނާތުގައި ބައިވެރިވުން އޮތް ކަމަށް ތުހުމަތު ކުރެވޭ ފަރާތްތައް ހިމެނި ވަޑައިގަންނަވާ ކަމަށެވެ. އެހެންކަމުން އެ މެންބަރުން ކޮމިޓީ އިން ތަނާޒިލުވެވަޑައިގަތުމުގެ ކުރިން މައުލޫމާތު ހިއްސާ ކުރައްވަން ދަތިފުޅުވާނެ ކަމަށެވެ.\nބިޝާމްގެ ވާހަކަތަކާ ގުޅިގެން ވަގުތުން އެ ކޮމިޓީ ސިއްރު ކުރުމަށް ކޮމިޓީގައި ހިމެނިވަޑައިގަންނަވާ ދާންދޫ ދާއިރާގެ މެންބަރު ޔައުގޫބު އަބްދުﷲ ވިދާޅުވި އެވެ. އަދި ކޮމިޓީ ސިއްރުކޮށްގެން ކުރިޔަށް ގެންދިޔުމަށް ތިމަރަފުށީ ދާއިރާގެ މެންބަރު އަބްދުﷲ ރިޔާޒް ހުށަހެޅުއްވި އެވެ. އަދި ވޯޓަށް އަހައި ކޮމިޓީ ސިއްރު ކުރަން ނިންމެވި އެވެ.\nއެހެންކަމުން އެމްއެމްޕީއާރްސީގެ ބޮޑު ހިޔާނާތުގައި ބައިވެރިވެފައިވާ މި ސަރުކާރުގެ ވަޒީރުންނާއި ފަނޑިޔާރުންނާއި މަޖިލިސް މެންބަރުންނަކީ ކޮބައިކަން ވަނީ ސާފުވާ ގޮތް ނުވެފައެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ޕްރޮސެކިއުޓާ ޖެނެރަލްގެ އޮފީސް + އައިޝަތު ބިޝާމް ރައީސް ޑރ. މުހައްމަދު ވަހީދު ހަސަން މަނިކު\nޕީޖީގެ މަގާމަށް ޝަމީމް އައްޔަން ކުރުމަށް ފޮނުވައިފި


Addu aai Kulhudhuhfuttaa dhemedhu Maldivian ge dhathuruthah fashanee\nއައްޑުއާ ކުޅުދުއްފުއްޓާ ދެމެދު މޯލްޑިވިއަން ދަތުރުތައް ފަށަނީ\nމޯލްޑިވިއަންގެ ފްލައިޓް، ކާގޯއާއެކު ވީއައިއޭގައި: އެ ކުންފުނިން ވަނީ ކުޅުދުއްފުޓާއި އައްޑޫ ގުޅާލަން ފްލައިޓް ދަތުރު ފަށަން ނިންމާފައި -- ފޮޓޯ: މޯލްޑިވިއަން\nމޯލްޑިވިއަން އިން އައްޑޫ އާއި ހދ. ކުޅުއްފުޓާ ދެމެދު ފްލައިޓްތައް ފަށަން ނިންމައިފި އެވެ.\nމޯލްޑިވިއަން އިން ބުނި ގޮތުގައި ކޮވިޑް-19 އަށް ފަހު އަލުން ހުޅުވާއިރު، ސ. ގަމާއި ހދ. ކުޅުދުއްފުއްޓާ ދެމެދު ފްލައިޓް ފަށަން ވަނީ ނިންމާފަ އެވެ. އެ ދެ މަންޒިލަށް ފްލައިޓްތައް ބާއްވަނީ ނިންމީ އިކޮނޮމިކް މިނިސްޓްރީގެ އެދުމަށް އެ ދެ ސަރަހައްދުގައި އިގްތިސޯދީ ހަރަކާތްތައް ފުޅާ ކުރާށެވެ.\nމޯލްޑިވިއަނުން އައްޑު އާއި ކުޅުދުއްފުޓާ ދެމެދު ފަށާ ޝެޑިއުލް ފްލައިޓްގެ ޓިކެޓް ވިއްކަނީ ކޮޅަކަށް 1،444ރ. އަށެވެ. މި ފްލައިޓްތައް އޮންނާނީ ބުރާސްފަތި ދުވަހު ކުޅުދުއްފުށި ސިޓީން ގަމަށް، އަދި ހޮނިހިރު ދުވަހު އައްޑޫ ސިޓީގެ ގަމުން، ކުޅުދުއްފުއްޓަށެވެ. އަދި މި ދަތުރުގައި ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ޓްރާންސިޓްކޮށް ތެޔޮ އަޅަން 20 މިނެޓު މަޑު ކުރާނެ އެވެ.\nމީގެ އިތުރުން މާފަރު އިންޓަނޭޝަނަލް އެއާޕޯޓުން ވެސް ޝެޑިއުލް ފްލައިޓްތައް ފަށާފަ އެވެ. އަދި ދަތުރުތައް އަލުން ފަށާއިރު އެއް އެއާޕޯޓުން އަނެއް އެެއާޕޯޓަށް ވެސް ދަތުރު ޝެޑިއުލް ކޮށްފައިވެ އެވެ. މިގޮތުން ދަތުރު ޝެޑިއުލްކޮށްފައި ވަނީ ދަރަވަންދޫ އާއި ހަނިމާދޫ އަދި ކައްދުއަށެވެ. އަދި އަލުން ދަތުރު ފަށާއިރު، އެ ކުންފުނީގެ އެޕާއި ވެބްސައިޓުން ވެސް ޓިކެޓު ވިއްކާނެ އެވެ.\nމޯލްޑިވިއަނުން އައްޑޫ ސިޓީ އާއި ކުޅުދުއްފުށި ސިޓީ ގުޅާލާއިރު، މި ދެ ސިޓީއަކީ ރާއްޖޭގައި އިގްތިސޯދީ ހަރަކާތްތައް އެންމެ ގިނައިން ހިންގާ ދެ ސަރަހައްދެވެ. އަދި އައްޑޫ، ގަން އިންޓަނޭޝަނަލް އެއާޕޯޓް އިތުރަށް ފްލައިޓް ނޭޅުމުގައި ގަމާއި އެހެން ސިޓީތައް ގުޅާލެވިފައި ނެތުމަކީ ވެސް ސަބަބެކެވެ.\nމޯލްޑިވިއަން އައްޑޫ ސިޓީ ކުޅުދުއްފުށި\nމިޑްޓާމް ބަންދަށް މޯލްޑިވިއަން ހޮލިޑޭސްގެ ޕެކޭޖުތަކެއް\nމޯލްޑިވިއަން - ކުޅުދުއްފުށީ ޓިކެޓު އޮންލައިންކޮށް


World Cup ah qualify ve Portugal ge 11 million rayyithun ufalun hevvaalaanan - Santos - AO News\nވޯލްޑްކަޕަށް ކޮލިފައިވެ، ޕޯޗުގަލްގެ 11 މިލިއަން ރައްޔިތުން އުފަލުން ހެއްވާލާންނަން – ސަންޓޯސް\nމާދަމާރެއަކީ ޔޫރަޕްގެ ފުޓްބޯޅައިގެ ވަރުގަދަ ބާރު ޕޯޗުގަލް އަށް ބޮޑު ރެއެކެވެ. މިއަހަރު ގަތަރުގައި ބޭއްވޭ ދުނިޔޭގެ އެންމެ ބޮޑު ފުޓްބޯޅަ މުބާރާތަށް ކަމުގައިވާފީފާ ވޯލްޑްކަޕަށް ކޮލިފައިވުމަށް ބޮޑު ހަނގުރާމައެއް ކުރަން ޖެހޭ ރެއެކެވެ. މި ހަނގުރާމައިން ކާމިޔާބު ލިބިގެން ނޫނީ ޕޯޗުގަލްއަށް ވޯލްޑްކަޕުން ފުރުސަތެއް ލިބޭކަށް ނެތެވެ.\nވޯލްޑްކަޕް ޕްލޭއޮފްގައި މާދަމާރޭ ތުރުކީއާއި ދެކޮޅަށް ކުޅޭ ޕްލޭއޮފް މެޗު ކާމިޔާބު ކުރުމަށް ގިނަ ތައްޔާރީތަކެއް ވަމުން އަންނަ ޕޯޗުގަލްގެ އެންމެ ބޮޑު އުންމީދަކީ ވޯލްޑްކަޕަށް ކޮލިފައިވުމެވެ. އެނޫން ވިސްނުމެއް މިހާރު އެމީހުންގެ ނެތެވެ.\nމާދަމާރޭ ތުރުކީއާއި ދެކޮޅަށް ކުޅޭ ޕްލޭއޮފް މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޕޯޗުގަލްގެ ހެޑް ކޯޗު ފެނާންޑޯ ސަންޓޯސް ބުނީ މުޅި ޕޯޗުގަލްގެ އަމާޒަކީ އަންނަ ވޯލްޑްކަޕަށް ކޮލިފައިވުން ކަމަށާއި އެނޫން ވިސްނުމެއް މިހާރު ޓީމުގެ އެއްވެސް ކުޅުންތެރިއަކު ނުގެންގުޅޭ ކަމަށެވެ. އަދި ޓީމުގެ ހުރިހާ ކުޅުންތެރިންވެސް މި މެޗަށް ވަރަށް ވަރުގަދަ އަށް ތައްޔާރީތައް ވަމުން އަންނަ ކަމަށާއި މާދަމާރޭގެ މެޗުން މޮޅުވުމަކީ އެންމެ ފުރަރަމަ އަމާޒުކަމަށެވެ.\nސަންޓޯސް އިތުރަށް ބުނީ މާދަމާރޭގެ މެޗު ފަށޭހަ ނުވާނެ ކަން އެނގޭ ކަމަށާއި ނަމަވެސް މެޗުން މޮޅުވެވޭނެ ކަމުގެ ފުރިހަމަ އުންމީދު އެބައޮތް ކަމަށެވެ. އަދި މިފަހަރުގެ ވޯލްޑްކަޕް ޕްލޭއޮފް މެޗުތަކުން މޮޅުވެ ޕޯޗުގަލްގެ 11 މިލިއަން ރައްޔިތުން އުފާކޮށް ހެއްވާލަ ދިނުމަކީ އެންމެ ބޮޑު އުންމީދުކަމަށެވެ. އެކަން ހާސިލްވާނެ ކަމަށް ސަންޓޯސް ވަނީ ބުނެފައެވެ.\n“އަހަރެމެންގެ މުޅި ފޯކަސް ހުރީ މާދަމާ ތުރުކީއާ ދެކޮޅަށް ކުޅޭ މެޗަށް. އެހެން ވިސްނުމެއް މިހާރު ނެތް. އަހަރެމެންނަށް މާދަމާރޭގެ މެޗުން މޮޅުވެވޭނެ. އެކަން ކުރިންވެސް ވާނީ ސާބިތުކޮށްދީފަ. މާދަމާ އަހަރެމެން ބޭނުންވަނީ ޕޯޗުގަލްގެ 11 މިލިއަން ރައްޔިތުންނަށް ބޮޑު އުފަލެއް ދޭން،” ފެނާންޑޯ ސަންޓޯސް ބުންޏެވެ.\nސަންޓޯސް ބުނީ ތުރުކީ އަކީ ވަރަށް ވަރުގަދަ ޓީމެއް ކަމަށާއި އެއީ މޮޅުކުޅުންތެރިންތަކެއް ހި،މެނޭ ވަރުގަދަ ޓީމެއް ކަމަށެވެ. ނަމަވެސް ޕޯޗުގަލް ޓީމު އޮތީ ތުރުކީ ބަލިކުރުމުގެ ވަރުގަދަ އަޒުމުގައި ކަމަށް ސަންޓޯސް ބުންޏެވެ.\nމާދަމާރޭ ތުރުކީއާއި ދެކޮޅަށް ކުޅޭ ޕްލޭއޮފް ސެމީގެ މެޗުން އެޓީމު މޮޅުވެއްޖެ ނަމަ ދެން ޖެހޭނީ ޕްލޭއޮފް ދެވަނަ މެޗުގައި އެޓީމާއި އެއް ގުރޫޕެއްގައި ހިމެނޭ އިޓަލީއާއި ނޯތް މެސެޑޯނިއާ ބައްދަލުކުރާ މެޗުން މޮޅުވާ ޓީމަކާ ދެކޮޅަށް ފައިނަލް ކުޅޭށެވެ. އެމެޗުން މޮޅުވާ ޓީމަކަށް ވޯލްޑްކަޕް ގެ ޖާގައެއް ކަށަވަރުވެގެން ދާނެއެވެ.


League hoadhaidhinumah fahu Nizambe TC in vakivejje | Mihaaru\n15 ޖެނުއަރީ 2019 - 14:42 8 comments\nއޭނާ ވަނީ ޓީސީގެ ހަޔާތުގައި އެ ޓީމަށް ފުރަތަމަ ފަހަރަށް ދިވެހި ޕްރިމިއާ ލީގުގެ ޗެމްޕިއަން މިދިޔަ އަހަރު ހޯދައިދީފަ އެވެ. އަދި އޭގެ ކުރީ އަހަރު އެ ޓީމަށް ބަންގްލަދޭޝްގައި ބޭއްވި ބަންގުބަންދު ގޯލްޑް ކަޕް ވެސް ކާމިޔާބުކޮށްދިނެވެ.\n"އަހަންނާއި ޓީސީއާ ދެމެދު ކުރިއަށް ދިޔަ ވާހަކަތައް އެއްބަސްވުމަކަށް ނާދެވި ނިމިއްޖެ. އެހެންވެ މިހިސާބުން މި އިއުލާންކުރަނީ، ވަރަށް ކާމިޔާބު ފަސް އަހަރަށް ފަހު ޓީސީ ސްޕޯޓްސް ކްލަބުން އަހަރެން ވަކިވާކަން،" ނިޒާމްބެ ފޭސްބުކުގައި އިއުލާންކުރި އެވެ.\nޓީސީން 2015 ވަނަ އަހަރު ފުރަތަމަ ޑިވިޝަނުގައި ވާދަކުރަން ފެށި ފަހުން މުޅިން ވެސް ކޯޗުކޮށްދިނީ އޭނާ އެވެ. އެގޮތުން އެ ޓީމު ރާއްޖޭގެ ވަރުގަދަ ބާރަކަށް ހަދައިދިނެވެ. ރާއްޖޭގެ ތިން މުބާރާތެއް ފިޔަވައި ހުރިހާ މުބާރާތެއް ނިންމާލީ ދެ ވަނައިގައި އޮވެ އެވެ. އަދި އެ ޓީމުގެ ތެރެއިން ޒުވާން ވަރަށް ގިނަ ކުޅުންތެރިންނަށް ފުރުސަތުދީ ތަރިންނަށް ހެދި އެވެ. ރާއްޖޭން މިދިޔަ އަހަރު ސާފް ސުޒުކީ ކަޕް ކާމިޔާބުކުރިއިރު މުހިއްމު ދައުރެއް އަދާކުރި ނާއިޒް ހަސަން (ދާދު) އާއި އިބްރާހިމް މަހުދީ ހުސެއިން (ފޭދޫ އިއްބެ) އޭގެ ތެރޭގައި ފާހަގަކުރެވެ އެވެ.\n"ކްލަބުގެ އުއްމީދުތަކާ އެއްވަރަށް އަހަންނަށް މަސައްކަތްކުރެވި މެނޭޖްމަންޓާއި ސަޕޯޓަރުން އުފާކުރެވުނު ކަމަށް އުއްމީދުކުރަން. ކްލަބާއި ކުޅުންތެރިންނާއި އޮފިޝަލުން އަދި މެނޭޖްމަންޓާއި ސަޕޯޓަރުންނަށް ކާމިޔާބު ކުރިމަގަކަށް އެދެން،" ނިޒާމްބެ ބުންޏެވެ.\nކްލަބް ވެލެންސިއާ އާއި އައިއެފްސީގެ ކުރީގެ ކުޅުންތެރިޔާ ނިޒާމްބެ ވަނީ މީގެ ކުރިން ވިޔަންސާ އާއި ކަޅައިދޫ އަށް ފުރަތަމަ ޑިވިޝަނުގައި ކޯޗުކޮށްދީފަ އެވެ. އޭނާ 2015 ވަނަ އަހަރު ޓީސީއާ ހަވާލުވީ ކޯޗިން މަސައްކަތުގައި ކޮންމެވެސް ވަރެއްގެ މެދުކެނޑުމަކަށް ފަހު އެވެ. އެ ދުވަސްވަރު އޭނާ ވަނީ ނެޓްބޯޅަ އެސޯސިއޭޝަނުގެ ރައީސްކަން ވެސް ކޮށްފަ އެވެ. މިހާރު ވެސް އޭނާ އަކީ ކުޅިވަރުގެ ގައުމީ މަޖިލީހުގެ މެމްބަރެކެވެ.


ސިވާކް – DhiSalafiyyah\nއިބްނު ޢުމަރު ރަޟިޔަﷲ ޢަންހުމާގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. “ތިޔަބައިމީހުން ގިނަގިން ދަތް އުނގުޅާށެވެ. އެހެނީ އެއީ އަނގަޔަށްހުރި ހެޔޮކަމެކެވެ. (އެބަހީ ޠާހިރުކަމެކެވެ.) އަދި ﷲ ސުބުޙާނަހޫ ވަތަޢާލާގެ ރުހިވޮޑިގަތުން އެކަމުގައިވާ ކަމެކެވެ.”\n– ސިވާކަކީ އިރާކު ގަހުގެ މުލުން ނުވަތަ ގޮފިކޮޅަކުން ތައްޔާރުކުރެވިފައިވާ ދަނޑިކޮޅެކެވެ.\n– ޢަރަބި ބަހުގައި “ސިވާކު” ގެ މާނައަކީ ދަތް އުނގުޅުމެވެ. އަދި އެއީ ސިވާކުގަހުގެ ދަނޑިކޮޅެއް ބޭނުން ކުރުމަށްވެސް ބުނެވޭ ބަހެކެވެ.\n– އަލްއިމާމުއް ނަވަވީ ރަޙިމަހުއް ﷲ ވިދާޅުވެފިއިވެއެވެ. ގިނަގިނައިން ސިވާކު ބޭނުން ކުރުން ނުވަތަ ދަތް އުނގުޅުމަކީ ދީނުގައި ވަރަށް އެދެވިގެންވާ ކަމެކެވެ. އަދި ސިވާކުން ދަތް އުނގުޅުމަކީވެސް އޭގެ ޒާތުގައި ސުންނަތެކެވެ.\nސިވާކު ބޭނުން ކުރުން އެދެވިގެންވާ ވަގުތުތަކުގެ ތެރޭގައި\n– ވުޟޫ ކުރުމުގެ ކުރީގައްޔާއި ނަމާދު ކުރުމުގެ ކުރިން ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. “ތިމަންކަލޭގެފާނުގެ އުންމަތުގެ މީސްތަކުންނަށް އުނދަގުލެއްކަމުގައި ނުވާނަމަ، ކޮންމެ ނަމާދަކަށް ސިވާކު ބޭނުންކުރުމަށް (ދަތް އުނގުޅުމަށް) އަމުރު ކުރެވީމުހެވެ.”\n– ޢާއިލާއާއި އެކުގައި ވަގުތު ހޭދަކުރުމަށްޓަކައި ގެއަށް ވަންނަ ހިނދުގައި ރަސޫލުﷲ ގެފާނު ގެއަށް ވެދެވަޑައިގެންފިނަމަ އެންމެފުރަތަމަ ކުރައްވާ ކަމަކީ ކޮބައިތޯ ޢާއިޝާ ރަޟިޔަﷲ ޢަންހާގެ އަރިހުން ސުވާލު ކުރެވުނު ހިނދު ވިދާޅުވިއެވެ. “ގެއަށް ވެދެވަޑައިގެން އެންމެ ފުރަތަމަ ކުރައްވާ ކަމަކީ ސިވާކު ބޭނުން ކުރެއްވުމެވެ. (އެބަހީ: ދަތް އުނގުޅުއްވައެވެ.(”\n– ނިދާ ހޭލައިގެން ޙުޛައިފާ ބުނުލް ޔަމާންގެ އަރިހުން ރިވާވެގެންވެއެވެ. ރަސޫލުﷲ ޞައްލައް ﷲ ޢަލައިހި ވަސައްލަމަ ނިދިން ހޭފުޅުއްލެއްވުމަށްފަހު، ސިވާކުން ރަނގަޅަށް ދަތްޕުޅު އުނގުޅުއްވައެވެ.\n– ކެއުންބުއިމުގެ ސަބަބުން ނުވަތަ އެނޫން ސަބަބަކާއި ހުރެ ނަމަވެސް އަނގައިގެ ވަސް ތަޣައްޔަރުވުމުން – ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. “ތިޔަބައިމީހުން ގިނަގިން ދަތް އުނގުޅާށެވެ. އެހެނީ އެއީ އަނގަޔަށްހުރި ހެޔޮކަމެކެވެ. (އެބަހީ ޠާހިރުކަމެކެވެ.) އަދި ﷲ ސުބުޙާނަހޫ ވަތަޢާލާގެ ރުހިވޮޑިގަތުން އެކަމުގައިވާ ކަމެކެވެ.”\n– މިސްކިތައް ދިޔުމުގެ ކުރީގައި މިސްކިތްތަށް ދިޔުމުގެ ކުރީން ނުވަތަ ނަމާދުކުރުމުގައި ޒީނަތްތެރި ވުމަށް ﷲ ސުބުޙާނަހޫ ވަތަޢާލާވަނީ އަލް އަޢްރާފު ސޫރަތުގެ 31 ވަނަ އާޔަތުގައި އަންގަވާފައެވެ. އެ ޒީނަތްތެރި ކަމުގެ ތެރޭގައި ސިވާކު ބޭނުންކުރުން ނުވަތަ ދަތް އުނގުޅުންވެސް ހިމެނެއެވެ.\n– ޤުރްއާން ކިޔެވުމާއި ޛިކުރު ކުރުމުގެ ކުރީން އެހެނީ ޛިކުރުގެ މަޖްލިސްތަކަށް މަލާއިކަތުން ޙާޟިރުވެވަޑައިގަންނަވައެވެ. މަލާއިކަތުންނަށް ނުބައި ވަހުގެ ސަބަބުން އުނދަގޫވެލައްވައެވެ.\nސިވާކު ބޭނުންކުރުމުގެ އަދަބު ތަކުގެ ތެރޭގައި\n– ޢާއްމު ތަންތާނގައި ސިވާކު ބޭނުން ކުރުމުގައި، މީހުން ފަކުރު ނުގަންނާނޭހެން ބޭނުން ކުރުމާއި\n– ބޭއްވުމުގެ ކުރިން ނުވަތަ ރައްކާކުރުމުގެ ކުރީން ސިވާކު ދޮވެލުން ނުވަތަ ތާހިރުކޮށްލުން\n– ތާހިރު ތަނެއްގައި ސިވާކު ރައްކާ ކުރުން\nޙަކީމީ ގޮތުންނާއި ޠަބީޢީ ގޮތުން ބަލާއިރު ސިވާކަކީ\n– ސިވާކުގެ ޢަރަޤަކީ ޖަރާސީމު މަރައިލާއި އަނގައިގެ ހުތްވަސް ކަނޑުވައިދޭ އެއްޗެއް\n– ސިވާކު ދަނޑީގައި ހުންނަ ނަރުވާތަކަކީ ދަތް އުނގުޅާ ބުރުހެއްފަދަ އެއްޗެއް، ވީމާ ސިވާކު ދަނޑިކޮޅަކީ ދަތްއުނގުޅާ ބުރުހަކާއި ބޭހުގެ ބަދަލުގައި ބޭނުން ކުރެވިދާނޭ ރަނގަޅު އެއްޗެއް\n– ސިވާކުގައި އެކުލެވޭ މަޢުދަނުގެ ބާވަތްތަކަކީ ޖަރާސީމު މަރައިލަދީ ދަތްފަނިކެއުމުން ރައްކާތެރިކޮށް ދިނުމުގައި އެހީތެރިވެދޭ އެއްޗެއް. މިޒަމާނީ ދަތް އުނގުޅާބޭހުގައި އެކުލެވިގެންވާ ބާރުގަދަ ކެމިކަލްތަކަށްވުރެ، ޠަބީޢީ މާއްދާތަކެއް އެކުލެވިގެންވާ ސިވާކުގެ ފައިދާ މާބޮޑުކަން އެތަކެއް ސައިންޓިފިކް ރިސާޗްތަކަކުން ދައްކައެވެ.\n– ސިވާކަކީ ބައިވަރުން ޑޮކްޓަރުންނާއި އަދި ދުނިޔޭގެ ޞިއްޙީ ޖަމްޢިއްޔާއެއް ކަމުގައިވާ ޑަބްލިއުއެޗްއޯގެ އިތުބާރު ދީފައިވާ، ބޭނުން ކުރުމަށް ހިތްވަރުދޭ އެއްޗެއް.


School Vikkaalan Online Website Ehgai Jehi Dharivarakaai Medhu Fiyavalhu Alhaifi - Vaguthu\nސްކޫލް ވިއްކާލަން އޮންލައިން ވެބްސައިޓެއްގައި ޖެހި ދަރިވަރަކާއި މެދު ފިޔަވަޅު އަޅައިފި\nކިޔަވަމުންދިޔަ ސްކޫލް ވިއްކާލުމަށް، އޮންލައިން ވެބްސައިޓެއްގައި ޖެހި އެ ސްކޫލުގެ ދަރިވަރަކާއި މެދު ފިޔަވަޅު އަޅައިފިއެވެ.\nރިޕޯޓްތައް ބުނާގޮތުގައި، މިދިޔަ ހަފްތާގެ ތެރޭގައި އެ ދަރިވަރާއި މެދު ފިޔަވަޅު އަޅާފައިވަނީ، އެމެރިކާގެ ސްޓޭޓެއް ކަމަށްވާ މިސޯރީގައި އޭނާ ކިޔަވަމުންދިޔަ ސްކޫލް، ޓްރޫމަން ހައި ސްކޫލް ވިއްކާލުމަށް "ކްރެއިގްސްލިސްޓް" ނަމަކަށްކިޔާ ވެބްސައިޓެއްގައި އިޝްތިހާރެއް ޝާޢިއުކުރުމާއި ގުޅިގެންނެވެ.\nމި މައްސަލަ އާއި ގުޅިގެން އެ ސްކޫލުން، އުމުރުން 18 އަހަރުގެ ކޭލަން ޝީލް ނަމަކަށް ކިޔާ އެ ދަރިވަރު ތިން ދުވަހުގެ މުއްދަތަކަށް ސަސްޕެނޑުކޮށްފައި ވާއިރު، މި މުއްދަތުގެ ތެރޭގައި އޮންނަ އެ ސްކޫލްގެ ގްރެޖުއޭޝަންގައި ބައިވެރިވުމުން ވެސް އޭނާއަށް ވަނީ މަހުރޫމު ވެފައެވެ.\nމިކަމާއި ގުޅިގެން ކޭލަން ބުނެފައިވަނީ، އޭނާ ސްކޫލް ވިއްކާލުމަށް ވެބްސައިޓެއްގައި ޖަހާފައިވަނީ، ސްކޫލުގައި އޭނާ ކިޔަވަމުންދާ "ބެޗް"އަށް ފަހު ދެން މާގިނަ ދަރިވަރުން ނުތިބޭނެކަން އެނގޭތީ "މަޖަލަކަށް" ކަމަށެވެ. އެހެން ނަމަވެސް އެކަމުން ކުރިމަތިލާން ޖެހުނީ ހީނުކުރާފަދަ އަދަބަކާއި ކަމުގައިވާއިރު، ސްކޫލުން އެ އަދަބު އޭނާއަށް ދިނީ ގްރެޖުއޭޝަންގައި ބައިވެރިވުމުގެ ފުރުސަތު ނުދިނުމަށްކަމަސް އޭނަ ބުނެއެވެ.\n"އަހަރެން އެކަން ކުރީ ސްކޫލަށް ގެއްލުމެއް ދިނުމުގެ ނިޔަތުގައެއް ނޫން. އެކަމަކު ސްކޫލުން އަހަންނާއި މެދު އަޅާފައި ވަނީ އެކަމާއި އެކަށީގެން ނުވާވަރުގެ ހަރުކަށި ފިޔަވަޅެއް. ގްރެޖުއޭޝަންއަކީ ހަޔާތުގައި އެއްފަހަރު އަންނަ މުޙިންމު ދުވަހަކަސްވީތީ އެމީހުން އެވަނީ އަހަރެންގެ އެ އުފާވެރި ވަގުތުކޮޅު ނިގުޅައިގެންފައި. މިފަދަ ކަމެއް ދިމާވެދާނެ ކަމަށް އަހަރެން ހިއެއް ނުކުރަން،" ކޭލަން ބުންޏެވެ.\nމި މައްސަލަ އާއި ގުޅިގެން ކޭލަން ސަސްޕެންޑު ކުރުމުން އޭނާގެ މަންމަވެސް އެކަމާއި ވަރަށް ހިތްހަމަނުޖެހިފައިވާއިރު، އޭނާ ބުނެފައިވަނީ ކޭލަންއަށް ސްކޫލުން ދީފައިވަނި މާ ހަރުކަށި އަދަބެއް ކަމަށެވެ. އަދި އެ އަދަބު ލުއިކޮށްދީ ގްރެޖުއޭޝަންގައި އޭނާއަށް ބައިވެރިވުމުގެ ފުރުސަތު ދިނުމަށް އެކި ފަހަރު މަތިން މަސައްކަތް ކުރުމުންވެސް ސްކޫލުން އެ ނިންމުން ބަދަލު ނުކުރި ކަމަށް އޭނާ ބުންޏެވެ.\nމިކަމާއި ގުޅިގެން ޓްރޫމަން ހައި ސްކޫލުން ބުނީ، ދަރިވަރުންގެ ސަލާމަތާއި ރައްކާތެރިކަމަކީ އެ ސްކޫލުން ނުހަނު އަހަންމިއްޔަތުކަން ދޭ ކަމަކަށްވާއިރު، "މިއީ މިފަދަ ދުވަސްވަރެއްގައި ސްކޫލަށް ދިން ވަރަށް ނުރައްކާތެރި އިންޒާރެއް" ކަމަށެވެ. އެމެރިކާގެ ސްކޫލްތަކުގައި ފާއިތުވެދިޔަ ދުވަސްތަކުގައި ދެމުންދާ ނިރުބަވެރި ޙަމަލާތަކާއި މި ހާދިސާ ގުޅިފައި ވެދާނެކަމަށް ތުހުމަތުކޮށް ސްކޫލުން ބުނީ، މައްސަލަ ކަމާއި ބެހޭ އިދާރާތަކަށް ވެސް ހުށަހަޅާފައިވާ ކަމަށެވެ.\nއެހެން ނަމަވެސް އެ ސްޓޭޓުގެ ފުލުހުން ވަނީ އެކަން ބެލުމަށްފަހު އެ ހާދިސާގައި ކަންބޮޑުވާން ޖެހޭފަދަ ނުރައްކަލެއް ނެތްކަމަށް ބުނެފައެވެ.


Thilmeeza UN he secretary general ah faiykolhu aruvaifi | Mihaaru\nތިލްމީޒާ، އދ.ގެ ސެކްރެޓަރީ ޖެނެރަލްއާ އެކު.\nތިލްމީޒާ، އދ. ގެ ސެކްރެޓަރީ ޖެނެރަލަށް ފަތްކޮޅު އަރުވައިފި\n22 މެއި 2019 - 12:53 13 comments\nއޭނާ އަކީ، ރާއްޖޭގެ ފަރާތުން އދ. އަށް ކަނޑައެޅި ފުރަތަމަ އަންހެން ދާއިމީ މަންދޫބެވެ.\nއދ.ގެ އިތުރުން އެމެރިކާ އާއި ކެނެޑާ އަށް ރާއްޖެ އިން ކަނޑައެޅި ސަފީރު ތިލްމީޒާ، ވަނީ ސަފީރު ކަމުގެ ފަތްކޮޅުގެ ކޮޕީއެއް، އެމެރިކާގެ ސްޓޭޓް ޑިޕާޓްމަންޓުގެ ޗީފް އޮފް ޕްރޮޓޮކޯލް، ޝޯ ޕީ ލޯލާ އަށް އަރުވައި މަގާމުގެ މަސްއޫލިއްޔަތާ ހަވާލުވެވަޑައިގެންފަ އެވެ. އެމެރިކާގެ ރައީސް ޑޮނަލްޑް ޓްރަމްޕަށް ރަސްމީކޮށް ފަތްކޮޅު އަދި އަރުވާނެ އެވެ.\nއެމެރިކާ އާއި ރާއްޖެއާ ދެމެދު އޮތް ގުޅުން، ކުރީގެ ރައީސް އަބްދުﷲ ޔާމީންގެ ސަރުކާރުގައި ވަރަށް ބޮޑަށް ހީނަރުވި އެވެ. ހާއްސަކޮށް، އެމެރިކާ އަކީ، ޔާމީންގެ ސިޔާސަތުތަކާ ދެކޮޅަށް އެންމެ ބޮޑަށް އަޑު އުފުލި އެއް ގައުމެވެ. އެކަމަކު، ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެން ފަހުން، ރާއްޖެ އާއި އެމެރިކާއާ ދެމެދު އޮތް ގުޅުން ވަރަށް ބޮޑަށް ވަނީ ވަރުގަދަވެފަ އެވެ.\nއިތުރު ލިޔުންތައް ޑިޕްލޮމެސީ ރާއްޖެ-އ.ދ ޑިޕްލޮމެޓިކް ގުޅުން ތިލްމީޒާ ހުސައިން ޑިޕްލޮމެޓުން އ.ދ.


Strokeh jehunu Israel ge kureege raees Peres ge haalu kuda thankolheh rangalhu | Mihaaru\nއިޒްރޭލުގެ ކުރީގެ ރައީސް ޝިމޮން ޕެރޭޒް: މިހާރު ދަނީ އައިސީޔޫގައި ފަރުވާ ދެމުން.\nސްޓްރޯކެެއް ޖެހުނު އިޒްރޭލުގެ ކުރީގެ ރައީސް ޕެރޭޒްގެ ހާލު ކުޑަތަންކޮޅެއް ރަނގަޅު\n15 ސެޕްޓެމްބަރ 2016 - 09:162comments\nތެލް އަވީވް (ސެޕްޓެމްބަރު 15) - ސްޓްރޯކެއް ޖެހިގެން އައިސީޔޫގައި މިހާރު ފަރުވާ ދެމުންދާ އިޒްރޭލުގެ ކުރީގެ ރައީސް ޝިމޮން ޕެރޭޒުގެ ހާލު ވަރަށް ކުޑަ ތަންކޮޅެއް ރަނގަޅު ކަމަށް އޭނާ އަށް ފަރުވާ ދެމުންދާ ޑޮކްޓަރުން ބުނެފި އެވެ.\nތެލް އަވީވުގެ ޝެބާ މެޑިކަލް ސެންޓަރުގައި ފަރުވާ ދެމުންދާ 93 އަހަރުގެ ޕެރޭޒް މިހާރު އޮތީ ހޭނައްތާ ބޭސް ދީފައި ވެންޓިލޭޓަރުގައި ބާއްވައިފަ އެވެ. ހޮސްޕިޓަލުގެ ޑިރެކްޓަރު ޔިޒަކް ކްރެއިސް ވިދާޅުވީ ޑޮކްޓަރުން މިހާރު ދަނީ ޕެރޭޒް ނިންދާފައި އޮތް މިންވަރު ދަށް ކުރަމުން ކަމަށާއި އެއީ ހާލަތު ވަޒަން ކުރަން ކަމަށެވެ. އަދި މިއީ ރަނގަޅު ނިޝާނެއް ކަމަށް އޭނާ ވިދާޅުވި އެވެ.\nނޯބެލް ސުލްހައިގެ އިނާމު ހިއްސާކޮށްފައިވާ ޕެރޭޒަށް ފަރުވާ ދޭ ޑޮކްޓަރުންގެ ޓީމުގައި ހިމެނޭ އޭނާގެ ދަނބިދަރިއެއް ކަމަށްވާ ރާފީ ވާލްޑެން ވިދާޅުވީ ޕެރޭޒުގެ ފުރާނަ އަށް މި ވަގުތު ނުރައްކަލެއް ނެތް ކަމަށެވެ. އަދި ޑޮކްޓަރުން ދައްކާ ވާހަކަ ޕެރޭޒަށް މިހާރު ފަހުމްވާ ކަމަށް ވެސް އޭނާ ވިދާޅުވި އެވެ.\n1994 ވަނަ އަހަރުގެ ނޯބެލް ސުލްހައިގެ އިނާމު ވަނީ ޕެރޭޒް (މ) އާއި ފަލަސްތީނުގެ ކުރީގެ ރައީސް ޔާސިރު އަރަފާތާއި އިޒްރޭލުގެ ކުރީގެ ބޮޑު ވަޒީރު ރަބީން އަށް ލިބިވަޑައިގެންފައި.\nޝެބާ މެޑިކަލް ސެންޓަރަށް ޕެރޭޒް މިދިޔަ އަންގާރަ ދުވަހު ގެންދިޔައީ ތަގްރީރެއް ނިންމަވާލެއްވި ތަނުން ބޮލުގައި ރިއްސަން ފެށުމުން ޓެސްޓްތަކެއް ހެދުމަށެވެ. ސްޓްރޯކެއް ޖެހުނީ ހޮސްޕިޓަލުގައި އޮންނަވަނިކޮށެވެ. ޕްރޮފެސާ ވާލްޑަން ވިދާޅުވީ ޕެރޭޒްގެ ސިކުނޑި އަށް ގެއްލުން ލިބިފައިވާ މިންވަރާ މެދު އެއްޗެއް ބުނަން އަދި ނޭނގޭ ކަމަށެވެ.\nޕެޒޭރަކީ އިޒްރޭލުގައި ވަރަށް މަޝްހޫރު ބޭފުޅަކަށް ވާތީ އޭނާގެ ހާލަތު ދަނީ ވަރަށް ގިނަ ބަޔަކު ބަލަމުންނެވެ. އިޒްރޭލް، 1948 ވަނަ އަހަރު އުފެއްދި ފަހުން ޕެރޭޒް ވަނީ ގާތްގަނޑަކަށް ހުރިހާ ސިޔާސީ އޮފީހެއްގައި މަސައްކަތް ކުރައްވައިފަ އެވެ. އިޒްރޭލުގައި ދެ ފަހަރެއްގެ މަތިން ބޮޑު ވަޒީރުކަން ކުރައްވާފައިވާ ޕެރޭޒް އިޒްރޭލުގެ ރައީސްކަން ކުރެއްވީ 2007 އިން 2014 އަށެވެ. އޮސްލޯ ސުލްހައިގެ އެއްބަސްވުމަށް ކުރެއްވި މަސައްކަތާ ގުޅިގެން 1994 ވަނަ އަހަރު ވަނީ ޕެރޭޒަށް ނޯބެލް ސުލްހައިގެ އިނާމު ލިބިވަޑައިގެންފަ އެވެ. އެ ފަހަރުގެ ސުލްހައިގެ އިނާމު ވަނީ ޕަލަސްތީނުގެ ކުރީގެ ރައީސް ޔާސިރު އަރަފާތަށާއި އިޒްރޭލުގެ ކުރީގެ ބޮޑު ވަޒީރު ޔިޒަކް ރަބީން އަށް ވެސް ލިބިވަޑައިގެންފަ އެވެ.\nވެރިކަމުން ވަކިވެވަޑައިގަތުމަށް ފަހު ޕެރޭޒް ވަނީ ފަލަސްތީނާއި އިޒްރޭލުގެ ސުލްހަ އަށް މަސައްކަތް ކުރުމަށް އެމަނިކުފާން އުފައްދަވާފައިވާ ޕެރޭޒް ސެންޓަ ފޯ ޕީސްގައި މަސައްކަތް ކުރައްވަން ފައްޓަވައިފަ އެވެ. ޕެރޭޒަށް ޖެނުއަރީ މަހު ވަނީ ހާޓް އެޓޭކެއް ޖެހިފަ އެވެ.\nއިތުރު ލިޔުންތައް ސިއްހަތު މެދު އިރުމަތި އިޒްރޭލް ސްޓްރޯކް\nއިޒްރޭލުގެ ކުރީގެ ރައީސް ޕެރޭޒް އަވަހާރަވެއްޖެ\nހަމާސް އިން ބުނަނީ ޕެރޭޒަކީ މުޖްރިމެއް ކަމަށް


Aniyaage sababun Nadal ah ehvana gellijje | Mihaaru\nއަނިޔާގެ ސަބަބުން ނަޑާލަށް އެއް ވަނަ ގެއްލިއްޖެ\n02 ނޮވެމްބަރ 2018 - 09:30\nޕެރިސް (ނޮވެމްބަރު 2) - މިހާރު ކުރިއަށްދާ ޕެރިސް މާސްޓާސް ޓެނިސް މުބާރާތުން އަނިޔާގެ ސަބަބުން ރަފައެލް ނަޑާލް ވަކިވާން ޖެހުމުން އޭނާ އަށް ދުނިޔޭގެ ރޭންކިންގެ އެއް ވަނަ ވެސް ގެއްލިއްޖެ އެވެ.\nފާއިތުވި އަހަރުތަކުގައި އަތަށް ލިބުނު އަނިޔާތަކުން ކުޅުމަށް އަސަރުކޮށް ނަޑާލްގެ ފޯމު ވަރަށް ބޮޑަށް ގެއްލުނެވެ. އެކަމަކު އަލުން ފޯމަކަށް އައިސް ކުރި މަސައްކަތުން ނަޑާލް ވަނީ މިދިޔަ އަހަރު އޮގަސްޓް މަހުގެ ތެރޭގައި ދުނިޔޭގެ ރޭންކިންގެ އެއް ވަނަ އަށް ޖެހިލައިފަ އެވެ.\nމިދިޔަ އަހަރު އެހާ ކާމިޔާބުކޮށް ދިޔަ ނަމަވެސް މި ފަހަރު ނަޑާލަށް ގިނަ މައްސަލަތަކެއް ވަނީ ކުރިމަތިވެފަ އެވެ. އޭނާ ފާއިތުވި ދެ މަހެއްހާ ދުވަހު ކުޅުމާ ދުރު ހުންނަން ޖެހުނީ މިދިޔަ ސެޕްޓެމްބަރު މަހު ޔޫއެސް އޯޕަން ސެމީ ފައިނަލުގެ ތެރެއިން ކަކުލަށް ލިބުނު އަނިޔާގެ ސަބަބުންނެވެ. އެ އަނިޔާއިން ރިކަވާވެ މި ފަހަރުގެ ޕެރިސް މާސްޓާސް އަށް ތައްޔާރުވެގެން ހުއްޓަ ނަޑާލް މުބާރާތުން ވަކިވާން ޖެހުނީ ޑޮކްޓަރުގެ ލަފާގެ މަތިންނެވެ.\n"އަހަރެން މީގެ ހަފްތާއެއް ކުރިން ހުރީ ރަނގަޅަށް. އެކަމަކު މިދިޔަ ހަފްތާ ތެރޭގައި ޕްރެކްޓިސް ކުރިއިރު ބަނޑުގައި ރިއްސަން ފެށީ. ދެން ޑޮކްޓަރަށް ދެއްކީމަ ޑޮކްޓަރު ލަފާދިނީ ކުޅުން އެންމެ ރަނގަޅެއް ނޫން ކަމަށް. މިއީ އަހަންނަށް ވަރަށް އުނދަގޫ އަހަރެއް. ދުރު މުސްތަގުބަލަކަށް ޓެނިސް ކުރިއަށް ގެންދަން ބޭނުންވާތީ އަބަދުވެސް މިހާރު ކުޅެނީ އެއްކޮށް ފިޓްވީމަ،" އުމުރުން 32 އަހަރުގެ ނަޑާލް ބުންޏެވެ.\nއަނިޔާއިން ރަނގަޅު ވިޔަސް މި މަސް ތެރޭ ލަންޑަންގައި އޮންނަ އޭޓީޕީ ފައިނަލްސްގައި ކުޅުމާ މެދު ގޮތެއް ނިންމާނީ ވަރަށް ވިސްނާފައި ކަމަށް ނަޑާލް ވަނީ ބުނެފަ އެވެ.\nއަންނަ ހޯމަ ދުވަހު އާންމުކުރާ ރޭންކިންގައި ނަޑާލް ފަހަތައް ޖައްސާލުމަށް ފަހު އެއް ވަނަ މަގާމަށް އަރާނީ ސާބިއާގެ ނޮވަކް ޖޮކޮވިޗް އެވެ. މި އަހަރުގެ ޖުލައި މަހު އޮތް ވިމްބަލްޑަން މުބާރާތަށް ދިޔައިރު ޖޮކޮވިޗް އޮތީ ދުނިޔޭގެ ގަދަ 20 އިން ބޭރުގަ އެވެ. އެކަމަކު ތަފާތު ދައްކައި ޖޮކޮވިޗް މި ވަނީ ދެ އަހަރަށް ފަހު އަލުން އެއް ވަނަ އަށް އަރައިފަ އެވެ.\nޖޮކޮވިޗަކީ ރަޝިއާގެ ކުރީގެ ކުޅުންތެރިޔާ މަރަތު ސަފިން އަށް ފަހު އެއް އަހަރުގެ ތެރޭގައި ގަދަ 20 އިން ބޭރުގައި އޮވެފައި ރޭންކިން އަށް އެންމެ ފަހުން އެރި ކުޅުންތެރިޔާ އެވެ. ޖޮކޮވިޗް ވަނީ ޕެރިސް މާސްޓާސްގެ ކުއާޓާ ފައިނަލަށް ދަތުރުކޮށްފަ އެވެ.\nއިތުރު ލިޔުންތައް ރަފައެލް ނަޑާލް ޕެރިސް މާސްޓާޒް ޓެނިސް މުބާރާތް


Bidheyseen Amaan Dheefi, Rashun Dhivehin Salaamaiy Koh Balaa Faas Kuranee | Hathaavees\nބޮޑުފިނޮޅުގައި ހިނގި އިހުތިޖާޖު ކޮންޓްރޯލްކޮށް އެރަށުގައި އެސްއޯ ފުލުހުން ހަރަކާތްތެރިވަނީ: ފޮޓޯ / ޕީއެސްއެމް\nބ. ތުޅާދޫ ފަޅު ތެރޭގައި އޮންނަ، ރިސޯޓެއް ތަރައްގީ ކުރަމުންދާ ބ. ބޮޑުފިނޮޅުގައި އިހުތިޖާޖު ކުރަމުން ދިޔަ ބިދޭސީން އެންމެ ފަހުން އަމާން ދީފިއެވެ.\nއަދި އެރަށަށް އަރާ ރަހީނު ކޮށްފައި ތިބި ދިވެހިންގެ ތެރެއިން 12 މީހަކު ސަލާމަތްކުރިއެވެ. މައުލޫމާތު ލިބިފައިވާ ގޮތުގައި އިހުތިޖާޖު ކުރަމުން ދިޔަ ބިދޭސީންނާއި ފަހުން ބޮޑުފިނޮޅަށް ދިޔަ އެސްއޯ ފުލުހުންނާއި ދެމެދު އެއްވެސް ހަމަ ނުޖެހުމެއް ނުހިނގައެވެ. އިހުތިޖާޖު ކުރަމުން ދިޔަ ބިދޭސީން ވަނީ އަމާން ދީފައެވެ. އަދި ފުލުހުން މިހާތަނަށް އެއްވެސް މީހަކު މި މައްސަލާގައި ހައްޔަރުކުރި ކަމުގެ މައުލޫމާތެއްވެސް ނުލިބެއެވެ.\nމައުލޫމާތު ލިބިފައިވާ ގޮތުގައި ފުލުހުން ދަނީ އިހުތިޖާޖު ކުރަމުން ދިޔަ ބިދޭސީންނާއި މަޝްވަރާ ކުރަމުންނެވެ. އަދި މީގެ އިރުކޮޅެއް ކުރިން ރަށު ތެރެއަށް އަރާފައެވެ. ރަށުތެރެއަށް އަރާފައި ވަނީ ފުލުހުންގެ ތަހުގީގު ޓީމެކެވެ. އެ ޓީމުގެ ތެރޭގައި ހިއުމަން ޓްރެފިކިންގެ މައްސަލަތައް ތަހުގީގު ކުރާ ފުލުހުންވެސް ހިމެނޭ ކަމަށް މައުލޫމާތު ލިބެއެވެ.\nPrevious މަރުވީ ކޮވިޑު ޖެހުނު މީހެއް ނޫން، އޭނާ މަރުވީ ކެންސަރުގައި: އެފްޕީއޭ\nNext އުޖޫރު ނުލިބުނު މީހުންނަށް ވެސް އިންސާފު ލިބެންޖެހޭ: ހިސާން\n1 thought on “ބިދޭސީން އަމާން ދީފި، ރަށުން ދިވެހިން ސަލާމަތްކޮށް ބަލާ ފާސްކުރަނީ”\nޖުލައި 5, 2020 at 7:27 pm\nPolihun nah ulheneeves sifain nah ulheneeves alhugandumen rahyathunge dharin emeehunah aniyaa kuranyaa raihyathun nikume bangaalheen nah adhabu dheyn jeheyne


Konme kamehgaives ekuverikamaai ehbaivanthakan iskuran jehey!\nނައިބު ރައީސް މިރޭގެ ޖަލްސާގައި ---- ފޮޓޯ: ރައީސް އޮފީސް\nކޮންމެ ކަމެއްގައިވެސް އެކުވެރިކަމާއި އެއްބައިވަންތަކަން އިސްކުރަން ޖެހޭ!\n27 ޑިސެމްބަރ 2020 - 23:15:55\nކޮންމެ ކަމެއްގައިވެސް އެކުވެރިކަމާއި އެއްބައިވަންތަކަން އިސްކުރަން ޖެހޭ ކަމަށް ރައީސުލްޖުމްހޫރިއްޔާގެ ނައިބު ފައިސަލް ނަސީމް ވިދާޅުވެއްޖެ އެވެ.\nނައިބު ރައީސް މިހެން ވިދާޅުވެފައިވަނީ ގައުމީ އެއްބައިވަންތަކަމުގެ ދުވަހުގެ މުނާސަބާގައި ގއ. ވިލިނގިލީގައި ބޭއްވި ރަސްމީ ޖަލްސާގައި ވާހަކަ ދައްކަވަމުން ނެވެ.\nމި ރަސްމިއްޔާތުގައި ވާހަކަ ދައްކަވަމުން ނައިބު ރައީސް ވިދާޅުވީ އަދާވާތްތެރިކަން ދޫކޮށްލުމީ މުސްލިމުންގެ ގޮތުގައި ތިބެ އެންމެ އިސްކަންދޭންވީ އެއް ކަން ކަމަށެވެ. އަދި މީއީ ދީނުގައި އަންގަވާފައިވާ ކަމެއް ކަމަށް ނައިބު ރައީސް ވިދާޅުވިއެވެ.\nމީގެ އިތުރުން ކުރާ ކޮންމެ މަސައްކަތެއްގައ އެކުވެރިކަމާއި އެއްބައިވަންތަކަން ދައްކަން ޖެހޭ ކަމަށް ނައިބު ރައީސް ވިދާޅުވިއެވެ. އެއީ އާއިލާތަކުގެ މެދުގައި، ގޭތެރޭގައި، އޮފީސް މާހައުލުގައި އަދި ކުރާ ކޮންމެ މަސައްކަތެއްގައި އެއްބައިވަންތަކަމާއި އެކުވެރިކަން، އަދި އެހީތެރިވުމާއި މަދަދުވެރިވުން ދައްކުވައި ދޭން ޖެހޭ ކަމަށް ނައިބު ރައީސް ވިދާޅުވިއެވެ.\nމިރޭގެ ޖަލްސާގައި ވިލިނގިލީ މަޖިލިސް މެމްބަރު ސައުދު ހުސައިން އަދި ކައުންސިލްގެ ރައީސް ތަރައްގީ އާއި ގުޅިގެން ދެއްކެވި ވާހަކަފުޅާށް އިޝާރާތް ކުރައްވާ ނައިބު ރައީސް ވިދާޅުވީ އެކަން ހާސިލު ކުރެވޭނީ އެކުގައި މަސައްކަތް ކޮށްގެން ކަމަށެވެ. އަދި ރަނގަޅު ރައްޔިތުން ބިނާ ކުރުމުގެ އިތުރުން، ތަރައްގީ އާއި އަމާންކަން ހޯދޭނީ އެކުގައި މަސައްކަތް ކޮށްގެން ކަމަށް ނައިބު ރައީސް ވިދާޅުވިއެވެ.\nތަރައްގީއާއި، އަމާންކަމާއި ހަމަޖެހުމަކީ އަހަރެމެން ކުރަން ޖެހޭ މަސައްކަތްތައް ދޫކޮށްލުމުން އަހަރެމެންގެ ފަހަތުން އަންނާނެ އެއްޗެއް ނޫން ކަމަށް ނައިބު ރައީސް ފާހަގަަ ކުރެއްވިއެވެ. އަދި ޒަމާނުއްސުރެ ފެށިގެން ކާބަފައިން ދައްކާފައިވާ މިސާލުތައް ދަމަހައްޓަން ޖެހޭ ކަމަށް ނައިބު ރައީސް ވިދާޅުވިއެވެ.\nނައިބު ރައީސް ވިދާޅުވީ ކޮވިޑް-19 ގެ ހާލަތުގައި ދިވެހިން ދައްކަމުންދަނީ އެކުވެރިކަމާއި އެހީތެރިކަމުގެ ނަމޫނާއެއް ކަމަށެވެ. ފްރަންޓުލައިނުގައި ތިބެ ސިއްހީ ހިދުމަތްތެރިން، ސަރުކާރު، ދައުލަތުގެ މުއްސަސާތައް، އަމިއްލަ ފަރާތްތައް، ޖަމިއްޔާ ޖަމާއަތްތައް، އެތައް ސަތޭކަ ދަރުމަވެރިންނެއް އަދި ފުލުންނާއި ސިފައިންގެ އިތުރުންވެސް އެތައް ބަޔަކު ދައްކުވައިދޭ މިސާލަކީ ދިރިއުޅުމުގައި ކޮންމެ ދުވަހަކުވެސް އަޅުގަނޑުމެން އުޅެން ޖެހޭ ގޮތް ކަމަށް ނައިބު ރައީސް ވިދާޅުވިއެވެ.\nއަހުވަންތަ ކަމެއް ނެތި، ދެކޮޅުވެރިކަންމަތީ ތިބޭ ބަޔަކަށް ކާމިޔާބީއެއް ނުލިބޭނެ ކަމަށް ނައިބު ރައީސް ވިދާޅުވިއެވެ. އަދި ދެކޮޅުވެރިކަމަކީ އަހަރެމެންނަށް އޮތް "ޗޮއިސް" އެއް ނޫން ކަމަށް ނައިބު ރައީސް ފާހަގަ ކުރެއްވިއެވެ.\nނައިބު ރައީސްފައިސަލް ނަސީމްކޮވިޑް-19އެއްބައިވަންތަކަމުގެދުވަސްގއ. ވިލިނގިލި


އެއުރެން (اللَّه ގެ رسول އާގެ އަރިހުން) ވަކިވެ ހިނގައްޖައުމަށް ދާނދެން اللَّه ގެ رسول އާ އަރިހުގައި ތިބިބަޔަކަށް ތިޔަބައިމީހުން ހޭދަނުކުރާށޭ ބުނާމީހުންނީ، އެއުރެންނެވެ. އަދި އުޑުތަކާއި، ބިމުގައިވާ خزانة ތައް މިލްކުވެގެންވަނީ، اللَّه އަށެވެ. އެހެނެއްކަމަކު منافق ންނަކަށް (އެކަމެއް) ނުވިސްނެތެވެ.\nއެއުރެން ބުނެތެވެ. ހަމަކަށަވަރުން، ތިމަންމެން އެނބުރި مدينة އަށް އަތުވެއްޖެނަމަ، ހަމަކަށަވަރުން، އެންމެ عزّة ތެރި މީހާ، އެންމެ ދެރަ ނިކަމެތި މީހާ އެތަނުން ބޭރުކޮށްލާނެތެވެ. (އެހެންނަކުން ނޫނެވެ.) عزّة ވަނީ، اللَّه އަށެވެ. އަދި އެކަލާނގެ رسول އާއަށާއި، مؤمن ންނަށެވެ. އެހެނެއްކަމަކު منافق ންނަކަށް (އެކަމެއް) ނޭނގެތެވެ.\nއޭ إيمان ވެއްޖެ މީސްތަކުންނޭވެ! ތިޔަބައިމީހުންގެ މުދާތަކާއި، ތިޔަބައިމީހުންގެ ދަރިންތައް اللَّه ހަނދުމަކުރުމުން ތިޔަބައިމީހުން مشغول ކޮށް ދުރުކުރިޔަ ނުދޭހުށިކަމެވެ! އަދި އެކަންތައްކުރާ މީހާ (ދަންނާށެވެ!) ފަހެ، ގެއްލެނިވެގެންވާ މީހުންނީ، ހަމަ އެއުރެންނެވެ.\nއަދި ތިޔަބައިމީހުންކުރެ މީހެއްގެ ގާތަށް މަރު އައުމުގެ ކުރީގައި، ތިމަންރަސްކަލާނގެ ތިޔަބައިމީހުންނަށް ދެއްވި ތަކެތިން ތިޔަބައިމީހުން ހޭދަކުރާށެވެ! ފަހެ، (އެހިނދު) އޭނާ ބުނާނެތެވެ. އަޅުގެ ވެރިރަސްކަލާކޮ! ކައިރި أجل އަކަށް އިބަރަސްކަލާނގެ މިއަޅާ ފަސްކުރައްވާނެނަމަ ކޮންފަދަތޯއެވެ؟ ފަހެ، އޭރުން ތިމަންއަޅާ صدقات ކޮށް، صالح އަޅުންގެ ތެރެއިން ވާހުށީމެވެ.\nއަދި اللَّه، އެއްވެސް نفس އެއް، އޭގެ أجل އަންނަހިނދު، ފަހެއް ނުކުރައްވާނެތެވެ. އަދި اللَّه އީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.


Raees Yameen 1 Gadi Irah Geah Gendhaneee - Vaguthu\nރައީސް ޔާމީން އެއްގަޑިއިރަށް ގެއަށް ގެންދަނީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމް އެއްގަޑިއެއް ހާއިރަށް ގެކޮޅަށް ވަޑައިގަންނަވާނެ ކަމުގެ މައުލޫމާތެއް ލިބިއްޖެއެވެ.\n"ވަގުތަށް" އެނގިފައިވާ ގޮތުގައި އެމަނިކުފާނު މިވަގުތު ހުންނެވީ މާލޭގައެވެ. މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުން ޔާމީން މިއަދު މާލެ އަށް ގެނައީ ހައި ކޯޓުގައި ކުރިއަށް ދިޔަ އެމަނިކުފާނުގެ އިސްތިއުނާފްގެ އަޑުއެހުމަކަށެވެ.\nޔާމީންގެ މައްސަލަ ހައި ކޯޓުގައި އިސްތިއުނާފްކޮށްފައިވާ އިރު، އެކަމާ ގުޅޭ ގޮތުން އަދި އެއްވެސް ގޮތެއް ނުނިންމައެވެ.\nއެމަނިކުފާނު ގެއަށް ބަދަލު ކުރުމަށް ވަކީލުންނާއި އިދިކޮޅު ޕީޕީއެމް/ޕީއެންސީގެ އިސް ބޭފުޅުން މީގެކުރިން ތަކުރާރުކޮށް ގޮވާލެއްވިއެވެ. އެކަމަކު، މިހާތަނަށް އައި އިރު، އެމަނިކުފާނު ގެއަށް ބަދަލުކޮށްފައެއް ނުވެއެވެ.\nޔާމީން ގެއަށް ހާޒިރު ކުރަން އުޅޭތީ އެމަނިކުފާނުގެ ސަޕޯޓަރުން ވަނީ ޔާމީންގެ ގެކޮޅު ކައިރިއަށް އެއްވެފައެވެ. އެކަމަކު، ފުލުހުން ވަނީ އެ ސަރަހައްދަށް އެއްވި މީހުން ފޮނުވާލައިފައެވެ.\nމާޗް 5, 2020 15:48\nމާޗް 5, 2020 16:31\nއަޅު ގަނޑު ގެ ރައިސް ރައިސް ޔާމީން މާތްﷲ ތިބާޔަތް ކާމިޔާބު ދެއްވާށި ތިއީ ދިވެހި ރާއްޖެދުށް ފަހުގެ ދޮންބަންޑާރައިން ދިވެހިރާއްޖޭގެ ސަލާހުއްދީނުލް އައްޔޫބީ މަރުހަބާ ބުރޯ\nމާޗް 5, 2020 16:45\nމިސަރުކާރަކައް ނުކެރޭނެ ރައީސްޔާމީން ގެކޮޅައް ބަދަލުކޮއްދޭކައް އެއައްވުރެ ފިނޑި ރައީސްޔާމީންދެކެ ބިރުގަންނަ ބައެއްތިބިސަރުކާރެއްމީ\nމާޗް 5, 2020 17:00\nސަރުކާރަށް ކެރޭނެތަ ހުރިހާ ގައިދީން ގެއަށް ބަދަލުކުރަން؟ ފިނޑި ދޯ\nމާޗް 5, 2020 17:08\nރައީސް ޔާމޫނު ގެޔައް ބަދަލުކޮއްގެން މި ސަރުގަ ތިބިމީހުނައް ހަމަ ނިދިނުލިބޭނެކަމައް ދިރާސާތަކުން ދައްކަނީ\nޢެކަމަކު މި ސަރުކާރަކައް5އަހަރުވަންދެން ދެމިއެއްނޮއޮވެވޭނެ ޜޔ ނަހައްގުން ޖަލުގެ ބާއްވާގެނެ\nމާޗް 5, 2020 17:52\nއަހަރުމެން ކިތައްމެ ވަރަކައް ތަޅާފޮނުވިަސް ދާނަން (މިހާރު ތަޅަން ނެރޭގުރޫޕު ކުދިންނަށް ބުނަންތަ ރަނގަޅު ވާހަކައެއް ކިތައްމެ ވަރަކައް އަހަރުމެން ތަޅާ ކޮއްޕިއަސް މިހާރު ކަލޭމެނައް ވަރައްރަގަޅު ހަދިޔާއެއް މިހާރު ތައްޔާރު ވެފަނޫންތޯ ހުރީ މިހާރު ކިތައް ރޭންކުތޯ އުވާލީ ހަހަހަހަހަ،\nމާޗް 5, 2020 23:04\nރައީސް ޔާމީނު ސަލާމަތްކުރޭ ވައްކަންކުރާމީހުން މިސަރުކާރުގައި މަދީތަ ނަޝީދު މިހާރުވެސް ހުރީ ޖަލަށް ލާންޖެހިފައި


Shimaau ah hamalaa dhin meehaa sharee'aiy nimmendhen bandhu\nފުލުހުންގެ މައި މަރުކަޒު، ޝަހީދު ހުސައިން އާދަމް ބިލްޑިން: 21 އަހަރުގެ ޒުވާނަކަށް ހަމަލާދީ ޒަހަމް ކޮށްލި މައްސަލައިގައި މީހަކު ހައްޔަރުކޮށްފި\nކަރަށް ވަޅިހަރައި ޒަހަމްކޮށްލި ހުސައިން ޝިމާއު އަށް ހަމަލާ ދިން މައްސަލައިގެ ތުހުމަތުގައި މީހަކު ހައްޔަރުކޮށް ޝަރީއަތް ނިމެންދެން ބަންދުކޮށްފި އެވެ.\nޝިމާއު އަށް ހަމަލާ ދީފައިވަނީ މިމަހުގެ 25 ވަނަ ދުވަހުގެ ހެނދުގެ ވަގުތެއްގަ އެވެ. އުމުރުން 21 އަހަރުގެ އެ ޒުވާނާގެ ކަރަށް ވަޅި ހަރާ ޒަހަމްކޮށްލާފައިވަނީ ސޯސަން މަގުގައި ހުންނަ ރޯޝަނީ ބިލްޑިން ކައިރިން އެހެން މީހަކާ އެކު ސައިކަލުގައި ދަނިކޮށް، އެހެން ސައިކަލުތަކެއްގައި ދިޔަ ތިން މީހުންގެ ގްރޫޕަކުންނެވެ.\nއަވަސް އަށް މައުލޫމާތު ލިބިފައިވާ ގޮތުގައި ހަމަލާގައި ޒުވާނާގެ ނޭވާ ހޮޅިވެސް ވަނީ ފޫގޮސްފަ އެވެ. އަދި ކަރުގެ އަރިމަތީގެ ނާރަށް ވެސް ވަނީ ގެންލުން ލިބިފަ އެވެ.\nފުލުހުންގެ މީޑިއާ އޮފިޝަލް މިއަދު އަވަސް އަށް ވިދާޅުވީ މި މައްސަލައިގައި 18 އަހަރުގެ ދިވެހި ފިރިހެނަކު މިދިޔަ އާދިއްތަ ދުވަހު ހައްޔަރު ކޮށްފައިވާ ކަމަށެވެ. އަދި އޭނާގެ ބަންދު މުއްދަތު ޖެހުމަށް ކޯޓަށް އިއްޔެ ގެންދިއުމުން ޝަރީއަތް ނިމެންދެން ބަންދުގައި ބެހެއްޓުމަށް ކޯޓުން ނިންމި ކަމަށެވެ.\nމައުލޫމާތު ލިބިފައިވާ ގޮތުގައި ހަމަލާދިނުމާއެކު ޒުވާނާ ސައިކަލުގައި އެކަނި ދުއްވާފައި އޭޑީކޭ ހޮސްޕިޓަލާ ހަމައަށް ދިޔަ އެވެ. އެކަމަކު ހޮސްޕިޓަލުގެ ދޮރާ ހަމައަށް ދެވުނު ތަނާހެން އޭނާ ހޭނެތިގެން ސައިކަލާއެކު ވެއްޓުނީ އެވެ. އޭނާ ހޮސްޕިޓަލަށް ވެއްދީ އެތަނުގައި ތިބި ބަޔެކެވެ.\nއޭޑީކޭގައި ފަރުވާ ދިނުމަށް ފަހު، އައިޖީއެމްއެޗަށް ބަދަލުކޮށް ޒުވާނާއަށް ދަނީ ފަރުވާދެމުން ނެވެ. އޭނާ އޮތީ އަދިވެސް އައިސީޔޫގަ އެވެ.\nމޯލްޑިވްސް ޕޮލިސް ސާވިސް ކްރިމިނަލް ކޯޓް މާލޭ ސިޓީ + ކުށްކުރުން\nމާލޭ ކަސްޓޯޑިއަލްގެ ބަލައިފި\nގުދަނަކުން ވައްކަން ކުރި ތިން މީހަކު ހޯދަނީ


ފިޠުރު ޒަކާތުގެ ގޮތުގައި މިއަހަރު މާލެއިން7މިލިއަނަށްވުރެ ގިނަ ރުފިޔާ ފިޠުރު ޒަކާތުގެ ގޮތުގައި މިއަހަރު މާލެއިން7މިލިއަނަށްވުރެ ގިނަ ރުފިޔާ\nފިޠުރު ޒަކާތުގެ ގޮތުގައި މިއަހަރު މާލެއިން7މިލިއަނަށްވުރެ ގިނަ ރުފިޔާ\nފިޠުރު ޒަކާތުގެ ގޮތުގައި މިއަހަރު މާލެއިން 7،433،908.00 (ހަތް މިލިއަން ހަތަރުލައްކަ ތިރީސް ތިންހާސް ނުވަސަތޭކަ އަށް) ރުފިޔާ ލިބިއްޖެއެވެ.\nމިއީ އޮންލައިންކޮށްނާއި މިނިސްޓްރީގެ ކައުންޓަރުތަކުން ލިބިފައިވާ ފައިސާއެވެ. މީގެ ތެރޭގައި އޮންލައިންކޮށް އެހެން ރަށްރަށުން ދައްކާފައިވާ ފައިސާވެސް ހިމެނޭކަމަށް އިސްލާމިކް މިނިސްޓްރީން ވިދާޅުވެއެވެ.\nފަޤީރުން ނެތް ރަށްރަށުން ފައިސާގެ ގޮތުގައި 450،373 (ހަތަރުސަތޭކަ ފަންސާސް ހާސް ތިންސަތޭކަ ތިރީސް ތިން) ރުފިޔާ ލިބިފައިވެއެވެ. ފަޤީރުން ނެތް ރަށްތަކުގެ ގޮތުގައި 42 ރަށެއް ހިމެނެއެވެ.\nހއ. މޮޅަދޫ، ހއ. މުރައިދޫ، ހއ. ތަކަންދޫ، ހދ. ހިރިމަރަދޫ، ށ. ބިލެތްފަހި، ށ. ފީވަށް، ށ. ކޮމަންޑޫ، ށ. ނޫމަރާ، ށ. ނަރުދޫ\nށ. މަރޮށި، ނ. މާޅެންދޫ، ނ. މަގޫދޫ، ނ.ފޮއްދޫ، ރ. އަނގޮޅިތީމު، ރ. ކިނޮޅަސް، ބ. ފުޅަދޫ، ބ. ގޮއިދޫ، ބ. ކިހާދޫ، ބ. ކެންދޫ\nކ. ހުރާ، އދ. ދިއްދޫ، އދ. މަންދޫ، އދ. ފެންފުށި، އދ. މަހިބަދޫ، ވ. ފެލިދޫ، ވ. ރަކީދޫ، ވ. ތިނަދޫ، ވ. ފުލިދޫ، މ.ދިއްގަރު\nމ. ނާލާފުށި، މ. ރަތްމަންދޫ، މ. ވޭވަށް، މ. މަޑުއްވަރި، ފ. ދަރަނބޫދޫ، ފ. މަގޫދޫ، ފ. ނިލަންދޫ، ތ. ކަނޑޫދޫ، ތ. ވަންދޫ\nތ. ގުރައިދޫ، ލ. ދަނބިދޫ، ދ. ހުޅުދެލި، ދ. ރިނބިދޫއެވެ.\nފަޤީރުން ނެތް ރަށްރަށުން ލިބުނު ފައިސާއާއި މާލެއިން ލިބުނު އަދަދަށް ބަލާއިރު މުޅި ޖުމްލަ 7،884،281.00 (ހަތް މިލިއަން އަށްލައްކަ އަށްޑިހަ ހަތަރުހާސް ދުއިސައްތަ އަށްޑިހަ އެއް) ރުފިޔާ ވަނީ ޒަކާތުގެ ގޮތުގައި ލިބިފައެވެ.\nގޮވާމުގެ ބާވަތްތަކުން މުޅި ޖުމްލަ ލިބިފައިވަނީ 11399.45 (އެގާރަ ހާސް ތިންސަތޭކަ ނުވަދިހަ ނުވައެއް ޕޮއިންޓް ހަތަރެއް ފަހެއް) ކިލޯއެވެ. އެއީ ފިޠުރު ޒަކާތުގެ ގޮތުގައި ގޮވާމުގެ ބާވަތްތަކުން ލިބުނު 10092 (ދިހަހާސް ނުވަދިހަ ދޭއް) ކިލޯއާއި ޞަދަގާތުގެ ގޮތުގައި ގޮވާމުގެ ބާވަތްތަކުން ލިބިފައިވަނީ 10092 (ދިހަހާސް ނުވަދިހަ ދޭއް) ކިލޯއެވެ.\nއިސްލާމިކް މިނިސްޓްރީން އާންމުކޮށްފައިވާ ތަފާސް ހިސާބުތަކަށް ބަލާއިރު 1442ވަނަ އަހަރު ފިޠުރު ޒަކާތުގެ ގޮތުގައި މާލެއިން ލިބިފައިވަނީ 6،746،896.00 ( ހަ މިލިއަން ހަތްލައްކަ ސާޅިސް ހަ ހާސް، އަށްސަތޭކަ ނުވަދިހަ ހައެއް ) ރުފިޔާ އެވެ. އަތޮޅުތެރެއިން ލިބިފައިވަނީ 4،104،263.25 (ހަތަރު މިލިޔަން އެއްލައްކަ ހަތަރުހާސް ދުއިސައްތަ ފަސްދޮޅަސް ތިން ރުފިޔާ ފަންސަވީސް) ލާރިއެވެ. މި އަދަދުތަކުގެ ތެރޭގައި އަތޮޅުތަކުން 1442 ވަނަ އަހަރުގެ ރިޕޯޓް ނުފޮނުވާ 18 ރަށް ނުހިމެނޭ ކަމަށް އިސްލާމިކް މިނިސްޓްރީން ވިދާޅުވެއެވެ.\nފިޠުރު ޒަކާތް ދޭނީ ފަޤީރުންގެ ލިސްޓުގައިވާ މީހުންނަށެވެ. މިއަހަރުގެ ފަޤީރުންގެ ލިސްޓުގައި ހިމެނެނީ 8984 މީހުންނެވެ. ފަޤީރުންގެ ދަފްތަރު އަޕްޑޭޓްކޮށްފައިވަނީ މިދިޔަ ރަމަޟާންމަސް ފެށުމުގެ ކުޑަދުވަސްކޮޅެއް ކުރިންނެވެ. މިދިޔަ އަހަރު ފަޤީރުންނާއި މިސްކީނުންގެ ދަފްތަރުގައި ހިމެނީ 7778 މީހުންނެވެ.\nމިއަހަރު މާލެއިން ޒަކާތުގެ ގޮތުގައި ލިބުނު ފައިސާއިން ފަޤީރެއްގެ ބޮލަކަށް ޖެހުނީ 2950 ރުފިޔާއެވެ. މިދިޔަ އަހަރު ފަޤީރަކަށް ލިބުނީ 4200 ރުފިޔާކަމަށް އިސްލާމިކް މިނިސްޓްރީން ވިދާޅުވެއެވެ.


Rishvathuge kushuge bill Adhurey Majilis ah vehdhee iyye\nރިޝްވަތުގެ ކުށުގެ ބިލް އަދުރޭ މަޖިލީހަށް ވެއްދީ އިއްޔެ\nއަދުރޭ: އޭނާ ބިލް މަޖިލީހަށް ވެއްދީ އިއްޔެ - އަހުމަދު ޝުރާއު | އަވަސް\nރިޝްވަތާއި ހިޔާނާތުގެ ކުށްތައް ހިމަނައިގެން ފޮނަދޫ ދާއިރާގެ މެންބަރު އަބްދުލްރަހީމް އަބްދުﷲ، އަދުރޭ ރައްޔިތުންގެ މަޖިލީހަށް ގާނޫނުލްއަގޫބާތު އިސްލާހު ކުރުމުގެ ބިލް ވައްދާފައިވަނީ އިއްޔެކަން ހާމަވެއްޖެ އެވެ.\nއަބްދުލްރަހީމް އެ އިސްލާހު ހުށަހެޅުއްވިކަން ހާމަކުރައްވީ އިއްޔެ އެވެ. އޭރު ގާނޫނުލްއުގޫބާތުން ރިޝްވަތުގެ ކުށް އުނިކުރާ ކަމަށް ބުނެ ފާޑުކިޔުން އޮތީ ސަރުކާރަށް ވަރަށް ބޮޑަށް އަމާޒުވެފަ އެވެ. ކުރިން ސަރުކާރުގެ ފަރާތުން ފޭދޫ ދާއިރާގެ މެންބަރު އިބްރާހިމް ދީދީ ގާނޫނުލްއުގޫބާތަށް ހުށަހެޅި އިސްލާހުގައިވާ ގޮތުން އެ ގާނޫނުގެ 510 ވަނަ މާއްދާގައިވާ ރިޝްވަތުގެ ކުށުގެ ބާބު އުވޭނެ އެވެ. އެއީ 510 ވަނަ ބާބަކީ ކޯޓުގެ ހުރުމަތް ކެނޑުމުގެ ބާބަށް ހެދުމަށް އެ އިސްލާހުގައި ހިމަނާފައިވާތީ އެވެ.\nއެކަން މީޑިއާގައި ރިޕޯޓްކުރުމުން ވެސް ޕީޕީއެމްއަށް އެއަށް ރައްދުދީ ވާހަކަ ދައްކާފައިވަނީ އެއް ދުވަސް ފަހުންނެވެ.\nމަޖިލީހުގެ ސައިޓްގައި އަދުރޭގެ ބިލް މިހާރު އާންމުކޮށްފައިވާއިރު ބިލް ބަލައިގަތް ތާރީހު ކަމަށް ބަޔާންކޮށްފައިވަނީ އިއްޔެގެ ތާރީހެވެ. އަދި އެ ބިލް ލިބުނީ އިއްޔެގެ މެންދުރުފަހު 2:00ގަ ކަމަށް ވެސްވެ އެވެ.\nއެ ބިލްގެ ފުރަތަމަ ކިޔުން އިއްވައި ބިލާމެދު ބަހުސް ވެސް ކޮށްފައިވަނީ މިއަދު އެވެ. މިއީ ދެ މަރުހަލާއަކަށްވާއިރު އާންމު ގޮތެއްގައި އެއް ދުވަހެއްގައި ދެ މަރުހަލާ ކުރިއަށް ނުގެންދެ އެވެ.\nބިލް މަޖިލީހަށް ވެއްދީ އިއްޔެކަން ހާމަވެފައިވާއިރު އިއްޔެ ޕީޕީއެމްއިން ބޭއްވި ނޫސްވެރިންގެ ބައްދަލުވުމުގައި އެ ބިލް މަޖިލީހަށް ވެއްދީ ކޮން އިރަކުތޯ ނޫސްވެރިޔަކު އެ ޕާޓީގެ ޕީޖީ ލީޑަރު އަހުމަދު ނިހާން ހުސެއިން މަނިކާ ސުވާލުކުރުމުން އޭނާ އެ ސުވާލަށް ސާފު ޖަވާބެއް ނުދެއްވަ އެވެ. ނިހާން ވިދާޅުވީ، ގާނޫނުނުލް އުގޫބާތަށް ފޭދޫ ދާއިރާގެ މެންބަރު އިބްރާހިމް ދީދީ ހުށަހެޅުއްވި އިސްލާހާއި އަދުރޭގެ އިސްލާހުގެ މަސައްކަތްތައް ފެށީ އެކުއެކީގަ ކަމަށެވެ. އެ ބިލްގެ މަސައްކަތްތައް މިދިޔަ ހަފުތާއިން ފެށިގެން ކުރިއަށްދާ ކަމަށެވެ.\nމިއަދު މަޖިލީހުގައި ވާހަކަ ދައްކަވަމުން އަދުރޭ ވެސް ވިދާޅުވީ ބިލް ހުށަހެޅީ މިއަދު ނޫން ކަމަށާއި އެ ބިލަކީ މީގެކުރިން ހުށަހަޅާފައިވާ ބިލެއް ކަމަށެވެ. އެކަން ރައްޔިތުންނަށް ތިލަނުވެ އޮތީ ކަމަށް ވެސް އޭނާ މިއަދު ވިދާޅުވި އެވެ.\nރިޝްވަތުގެ ކުށް އުވާލާ ކަމަށް ބުނެ ގިނަ ބަޔެއްގެ ފާޑުކިޔުން އަމާޒުވުމުން ސަރުކާރުގެ ފަރާތުން އަދުރޭ މަޖިލީހަށް ވެއްދި ބިލްގައި ގާނޫނުލްއުގޫބާތުގެ 542 ވަނަ މާއްދާގެ ފަހަތަށް އިތުރު ތިން ބާބު އިތުރުކުރަން ވަނީ ހިމަނާފަ އެވެ. އެއީ ރިޝްވަތާއި ހިޔާނާތާ ގުޅޭ ގޮތުން ގާނޫނުލްއުގޫބާތުގައި އަލަށް ހިމަނާ ތިން ބާބެވެ. އެ ތިން ބާބުގައި ރިޝްވަތާއި ހިޔާނާތުގެ ކުށްތައް މިހާރަށްވުރެ ބޮޑަށް ތަފްސީލްކޮށް ބަޔާންކޮށްފައިވެ އެވެ.\nކޮމެޓީން މަރުހަލާއިން މެންބަރު ދީދީގެ އިސްލާހު ދިރާސާކޮށް ނިންމާފައިވީ ނަމަވެސް އަދުރޭގެ އިސްލާހާއެކު އަލުން ދިރާސާކުރުމަށް އެ ބިލް ވަނީ އަދުރޭގެ ބިލާއެކު މިއަދު އަނބުރާ ކޮމެޓީއަށް ފޮނުވާލާފަ އެވެ. އެއް ގާނޫނަކަށް އެއް ފަހަރާ ދެ\nބިލެއްގެ ގޮތަށް އިސްލާހު ހުށަހަޅައިގެން މަޖިލީހުގައި ބަހުސްކުރުމަކީ އާންމު ކަމެއް ނޫނެވެ.


Maafushigai eid: mi sai nei dhuvaheh handaaneh nei\nމާފުށީގައި އީދު: މި ސައި ނެތް އީދެއް ހަނދާނެއް ނެތް\nކ. މާފުށިން: މުހައްމަދު އަފްރާހު\nއީދު ނަމާދުން ފައިބައިގެން މި ރަށު ސްކޫލުގައި ކުޑަ ދެ ކުދިން ސައި ބޮނީ -- އަވަސް ފޮޓޯ\nމި ރަށުގައި "މި ސައި" ނުބާއްވާ ދުވަހެއް ރަށު މީހުން ހަނދާނަކު ނެތެވެ. އީދު ސައި ވެފައި އޮންނަނީ ރަށުގެ ސަގާފަތުގެ މުހިންމު ބަޔަކަށެވެ. ބޮޑު އީދަސް ކުޑަ އީދަސް ނަމާދުން ފައިބައިގެން އެންމެ މި ސަޔަށް ޖަމާވުމަކީ އީދުގެ ފެށުމެވެ. ކޮވިޑް-19 ގެ ބޮޑު ބަންދަށްފަހު ކުލަގަދަކޮށް އައި ފުރަތަމަ އީދުގައި މި އާދަ އަނެއްކާ ވެސް މިވަނީ އަނބުރާ އިހުހުރި ފޯރީގައި އައިސްފަ އެވެ.\n"މި ރަަށުގައި އީދުގައި އޮންނަ އެންމެ ހާއްސަ އެއް ކަންތައް މިއީ. މިކަމުން ރަށުގެ ރައްޔިތުންގެ ގުޅުން އެނގިގެންދޭ،" ރާއްޖޭގެ އެހެން ރަށްރަށުގައި ވެސް އޮންނަ އީދުގެ ސައި މިރަށުގައި އޮންނަ ގޮތާ ބެހޭ ގޮތުން އުމުރުން ދުވަސްވީ މީހަކު ބުންޏެވެ.\nއެންމެންގެ ޖަމާއަތެއް، ގުޅުމުގެ ރަމްޒެއް\nމި އަހަރުގެ ކުޑަ އީދު މި ރަށުގައި ކުލަގަދަކޮށް ފާހަގަ ކުރުން ފެށިގެން މި ދިޔައީ މިއަދު އޮތް އީދު ނަމާދުގެ ބޮޑު ޖަމާއަތުންނެވެ. ސްޓޭޑިއަމްގައި ބޭއްވި އީދުގެ ބޮޑު ޖަމާއަތުގައި ރަށުގެ ގިނަ ބަޔަނާއި ރަށަށް އީދު ފާހަގަ ކުރަން ރަށް އަރާތިބި ގިނަ ބަޔަކު ވަނީ ބައިވެރިވެފަ އެވެ. އީދު ނަމާދަށްފަހު އޮތީ އީދުގެ ބޮޑު ސަޔެކެވެ. ރަށު ސްކޫލުގައި ބޭއްވި މި ސަޔަކަށް ގިނަ ބަޔަކު ޖަމާވި އެވެ. މި ސައި ވަނީ އީދުގެ އެންމެ މުހިންމު އެއް "އައިޑެންޓިޓީ" އަށެވެ.\nމާފުށީގައި މިއަދު ކުރި އީދުގެ ބޮޑު ޖަމާއަތް: ގިނަ ބަޔަކު އީދު ނަގާދަށް ދިޔަ -- އަވަސް ފޮޓޯ\nސަޔަށް ތަކެތި ތައްޔާރުކޮށްފައިވަނީ ކައުންސިލްގެ އިސް ނެގުމާއެކު ރަށުގެ އެކި ގޭގެއިންނާއި ބައެއް ގެސްޓްހައުސްތަކުންނެވެ.\nއަންހެނުންގެ ބޮޑު އިސްނެގުމެއް\nމާފުށީ ކައުންސިލްގެ ރައީސް ހަސަން ސޮލާހު ވިދާޅުވި ގޮތުގައި މި ސަޔަކީ އަންހެންގެ ބޮޑު މަސައްކަތެކެވެ.\n"މިއީ ޑަބްލިއުޑީސީ އާއި އެހެން ބޭފުޅުންގެ ބޮޑު މަސައްކަތެއް. އަބަދު ވެސް މިކަން އޮންނަނީ މިގޮތަށް. މިއީ ހާއްސަކަމެއް،" ސޮލާހު ވިދާޅުވި އެވެ.\nސައިގެ ސުފުރާގައި ދިވެހިންގެ މެދުގައި މަގުބޫލު ހެދިކާގެ ގިނަ ވައްތަރުތައް އަތުރާލާފައިވެ އެވެ. މި ރަށުގެ ރައްޔިތުން ދެކޭ ގޮތުގައި މި ސަޔަކީ އެ ރަށުގެ އެއް ސިފަ އެވެ. އެހެންވެ ރައްޔިތުން ބޭނުން ވަނީ މިކަން ކުރި އަށް އޮތް ޖީލުތަކަށް ވެސް ގެންދާށެވެ.\n"މި ކުދިންނަށް ވެސް މި ރީތި އާދަ ދައްކަން އަޅުގަނޑުމެންގެ މަސައްކަތް މި ކުރަނީ. މިއީ ކޮމިއުނިޓީގެ ގުޅުން\nވަރުގަދަ ކުރަން ވެސް މުހިންމު ކަމެއްގެ ގޮތުގައި މި ދެކެނީ،" ކުޑަ ދެ ކުދިންނާއެކު އީދު ނަމާދުން ފައިބައިގެން ސަޔަށް ސްކޫލަށް ގޮސްހުރި އަހުމަދު އަންވަރު ކިޔައިދިނެވެ.\nމާފުށި އީދު ނަމާދު އީދު ފާހަގަ ކުރުން\nމާފުށި އޮތީ އީދުގައި ހިންގާލަން ތައްޔާރަށް\nމާފުށީ އީދު ބޮޑު ސައި\nރަހިމުގެ ގުޅުން ކަނޑާލާ މީހަކަށް ނުވޭ: ހުތުބާ


SunOnline: Gaumee team thakah vaccine dheyn fashaifi\nގައުމީ ޓީމުތަކަށް ވެކްސީން ދޭން ފަށައިފި\nޢަބްދުﷲ އައިމަން 14 Feb 2021, 15:54\nގައުމީ ބެޑްމިންޓަން މުބާރާތުގެ ފިރިހެން ސިންގަލްސް ބައިގެ ފައިނަލުގައި ކުޅުނު ފޯރިގަދަ މެޗްގެ ތެރެއިން -- ސަން ފޮޓޯ/ އަހުމަދު އަވްޝަން އިލަޔާސް\nކޮވިޑްގެ ސަބަބުން ގައުމީ ކުޅިވަރުތަކާއި، ބައިނަލް އަގުވާމީ މުބާރާތްތައް މެދުކެނޑިފައި އޮއްވާ، ރާއްޖޭގެ ގައުމީ ޓީމުތަކުގެ ކުޅުންތެރިންނާއި އޮފިޝަލުންނަށް ހާއްސަ އިސްކަމެއް ދީގެން ކޮވިޑް ވެކްސިން ދޭން ފަށައިފި އެވެ.\nދުނިޔޭގެ ގިނަ ގައުމުތަކެއްގައި މިހާރު ކޮވިޑުން ސަލާމަތްވުމުގެ ގޮތުން ވެކްސިން ޖަހަން ފަށާފައިވާ އިރު، އެންމެ ފުރަތަމަ އެ ވެކްސިން ފޯރުކޮށްދެމުން ދަނީ ގައުމުގެ އެކި އެކި މުއައްސަސާ ތަކުގައި މަސައްކަތް ކުރާ ފްރޮންޓް ލައިންގައި މަސައްކަތް ކުރާ ފަރާތްތަކާއި، ހައި ރިސްކ މީހުންނެވެ. އެގޮތުން ރާއްޖޭގެ އާބާދީގެ ފަސް އިންސައްތަ މީހުންނަށް މިހާތަނަށް ކޮވިޑް ވެކްސިން ދިން އިރު، މާލެ ފިޔަވާ ގިނަ ރަށްރަށުގައި މިހާތަނަށް ވެކްސިން ދެވިފައިވަނީ މަދު ބަޔަކަށެވެ.\nއެގޮތުން އެޗްޕީއޭއިން ރޭ އެންމެ ފަހުން އާއްމު ކުރި ހިސާބުތަކުގައި ވާގޮތުން އަތޮޅު ތެރޭގައި މިހާތަނަށް ކޮވިޑް ވެކްސިން ދީފައިވަނީ 6041 މީހަކަށެވެ. އަދި މާލޭގައި ދީފައިވަނީ 27065 މީހުންނަށެވެ. މިއީ ދިވެހި ރާއްޖޭގެ އާބާދީއާއި އަދި ރާއްޖޭގައި މަސައްކަތް ކުރާ އެތައް ހާސް މީހުންގެ ނިސްބަތުން ބަލައި އިރު ކުޑަ ކުޑަ އަދަދެކެވެ. އެހެންމެ ކޮވިޑްގެ ހައި ރިސްކު މީހުންގެ ގޮތުގައި ކަނޑައަޅާފައިވާ ގިނަބަޔަކު އަދިވެސް ވެކްސިން ނުޖެހި އެބަތިއްބެވެ.\nއެހެން ނަމަވެސް މިހާރު އަންނަނީ ރާއްޖޭގެ ގައުމީ ޓީމުތަކުގެ ކުޅުންތެރިންނާއި އޮފިޝަލުންނަށް ވެކްސިން ދެމުންނެވެ. މޯލްޑިވްސް އޮއެގޮތުން ލިމްޕިކް ކޮމިޓީން ކުޅިވަރު އެސޯސިއޭޝަންތަކާއި ހެލްތު ޕްރޮޓެކްޝަން އެޖެންސީ (އެޗްޕީއޭ)އާ އެކު ބޭއްވި މަޝްވަރާތަކަށް ފަހު އިއްޔެ ގައުމީ ޓީމުތަކަށް ވެކްސިން ދޭން ފެށި އެވެ. އެންމެ ފުރަތަމަ ވެކްސިން ޖެހި ގައުމީ ޓީމަކީ ބެޑްމިންޓަން ގައުމީ ޓީމުގެ ކުޅުންތެރިންނާއި އޮފިޝަލުންނެވެ.\nކޮވިޑްގެ ސަބަބުން ހުރިހާ މުބާރާތްތަކެއް ވެސް ފަސްކޮށްފައިވާ އިރު، މިހާރު މިއީ ކޮވިޑްގެ އެންމެ ނުރައްކާތެރި ރާޅު ކަމަށް ސިއްހީ މާހިރުން އަންނަނީ ބުނަމުންނެވެ. އަދި އެއާ އެކު ކާފިއުގެ ވަގުތުތައް ވެސް އިތުރުކޮށްފައިވާ އިރު، މިވަގުތަށް ވެކްސިން ދިނުން އެންމެ މުހިއްމީ ކުޅިވަރު ކުޅޭ ފަރާތްތަކަށްތޯ ގިނަބަޔަކު ވަނީ ސުވާލު އުފައްދައިފަ އެވެ.\nމުބާރާތްތައް ވެސް ރޭވިފައި ނެތް ގިނަ ކުޅިވަރުތަކެއްގެ ކުޅުންތެރިންނަށް ވެކްސިން ދެމުން އަންނަ އިރު، ދިވެހި ރާއްޖޭގައި ކުޅިވަރުން އެންމެ ގިނަބަޔަކު އާއްމުދަނީ ހޯދަމުން އަންނަ ދިވެހި ޕްރިމިއާ ލީގުވެސް އޮތީ މެދުކަނޑާލައިފަ އެވެ. މުބާރާތް މި ވަގުތު މެދުކަނޑާލާފައި އޮތީ ކޮވިޑް-19ގެ ކޭސްތައް އިތުރުވަމުންދާތީ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެންމެ ފަހުން އެޅި ފިޔަވަޅުތަކަށް ބޯލެނބުމުގެ ގޮތުންނެވެ.\nމިނިސްޓަރު ނެތި މިނިސްޓްރީ ހިންގާތީ ކަންބޮޑުވޭ: މަބްރޫކް\nޒުވާނުން ކުށް ކުރާ ސަބަބުތައް ދަނެގަތުމަށް ދިރާސާއެއް


Bonus nulibeythy airport muvazzafun hiyhama nujehun faalhukuran...\nބޯނަސް ނުލިބޭތީ އެއާޕޯޓް މުވައްޒަފުން ހިތްހަމަނުޖެހުން ފާޅުކުރަން ފަށައިފި\n2 މަސް,3ހަފްތާ,3ދުވަސް, 22 ގަޑި, 54 މިނެޓް, 58 ސިކުންތު ކުރިން 222 1 ހުސައިން ނާސިފް\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ މުވައްޒަފުން ބޯނަސް ނުލިބޭތީ އެކަމާ ހިތްހަމަނުޖެހުން ފާޅުކުރަން ފަށައިފިއެވެ.\nވެލާނާ އިންޓަނޭޝަނަލް އެއާޕޯޓް ހިންގާ އެމްއޭސީއެލްގެ މުވައްޒަފުންނަށް ބޯނަސް ދިނުން ލަސްވާތީ މުވައްޒަފުން ކަންބޮޑުވުން ފާޅުކުރަމުން ދަނިކޮށް ސަރުކާރުން ވަނީ މުވައްޒަފުންނަށް ބޯނަސް ދިނުމުގެ އުސޫލަށް ބަދަލު ގެނެސްފައެވެ.\nފިނޭންސް މިނިސްޓްރީ އިން އިއުލާން ކޮށްފައިވާ އުސޫލުގައިވާ ގޮތުން ސަރުކާރުގެ މެޖޯރިޓީ ހިއްސާވާ ކުންފުންޏަކުން އަހަރީ ބޯނަސްގެ ގޮތުގައި އެއްވެސް ފައިސާއެއް ދޭން ވާނީ ކުންފުނީގެ ބޯޑުން ފާސްކޮށް، އަހަރީ އާއްމު ޖަލްސާއަކުން ފާސް ކުރުމަށްފަހުއެވެ. އަދި ސަރުކާރުގެ 100 އިންސައްތަ ހިއްސާވާ ކުންފުންޏެއް ނަމަ، އަހަރީ ބޯނަސް ދޭން ބޯޑުން ނިންމުމުގެ ކުރިން ފިނޭންސްގެ ހުއްދައެއް ހޯދަން ޖެހެއެވެ.\nމި މައްސަލައިގައި އެކުންފުނިން ވަނީ އިންޓާނަލް މެމޯއެއް ނެރެފައެވެ. އެ މެމޯގައި ވަނީ 2018 ވަނަ އަހަރު ކުންފުނިން ގިނަ ޕްރޮޖެކްޓްތަކެއް ހިންގި ކަމަށާއި އަދި މި އަހަރު ކުންފުނިން ގިނަ ޚަރަދުތަކެއް ކުރަން ޖެހިފައިވާ ކަމަށެވެ. އަދި އަހަރީ ބޯނަސް ލިބޭނީ ކުންފުނީގެ އަހަރީ އާއްމު ޖަލްސާ ބާއްވައިގެން ކަމަށާއި އެ ޖަލްސާ ޖުލައި މަހު ބޭއްވޭތޯ މަސައްކަތް ކުރަމުންދާ ކަމަށެވެ.\nއެމްއޭސީއެލްގެ އިތުރުން ސަރުކާރު ހިއްސާވާ އެހެން ބައެއް ކުންފުނިތަކުގެ މުވައްޒަފުން ވެސް ދަނީ ބޯނަސް ލިބުން ލަސްވާތީ ހިތްހަމަނުޖެހުން ފާޅުކުރަމުން.\n0% 33.33% 0% 66.67%\nނާސިފާ 25 ޖުލައި 2019 - 17:09\nސާބަހޭ ނާސިފު.. ޔޫ އާ ދަ ބެސްޓް.


ކީރިތި ޤުރުއާނުން 26 އާޔަތް އުނިކުރަން ހުށަހެޅުމުން އިންޑިއާގެ ސްޕްރީމް ކޯޓުން އެކަމާ ދެކޮޅު ހަދައިފި | Sandhaanu\nކީރިތި ޤުރުއާނުން 26 އާޔަތް އުނިކުރަން ހުށަހެޅުމުން އިންޑިއާގެ ސްޕްރީމް ކޯޓުން އެކަމާ އިންކާރުކޮށް ދެކޮޅު ހަދައި މައްސަލަ ކޯޓަށް ހުށަހެޅި މީހާ 50 ހާސް ރުފިޔާއިން ޖުރިމަނާ ކުރުމަށް ހުކުމް ކޮށްފިއެވެ.\nވަސީމް ރިޟްވީ އޭ ނަމަކަށް ކިޔާ މީހަކު ކޯޓަށް ހުށަހެޅި މައްސަލައިގައި ވަނީ ޓެރަރިޒަމް ފެތުރުމަށް ބާރުލިބޭ 26 އާޔަތެއް ޤުރުއާނުގައި ވާކަމަށް ބުނެ އެ އާޔަތްތައް ކީރިތި ޤުރުއާނުން އުނިކުރުމަށް އެދިފައެވެ.\nވަސީމް ރިޟްވީ ސްޕްރީމް ކޯޓަށް ހުށަހެޅި މައްސަލައާ ގުޅިގެން އިންޑިއާގެ މުސްލިމުން އެކަމާ ވަރަށް ބޮޑަށް ދެކޮޅުހަދައި މުޒާހަރާކޮށް ބަޔާން ނެރެ ވަސީމް ރިޟުވީ ހައްޔަރުކުރުމަށް ގޮވާލާފައިވެއެވެ. އަދި ޝަރުޠެއް ނެތި އޭނާ މަޢާފަށް އެދެންވެސް ގޮވާލާފައިވެއެވެ.\nއިންޑިއާގެ ވެރިކަން ކުރާ ބާރަތިޔާ ޖަންތާ ޕާޓީ (ބީޖޭޕީ)އިން ނެރުނު ބަޔާނެއްގައި ބުނެފައި ވަނީ ވަސީމް ރިޟުވީގެ ހުށަހެޅުމާ އެޕާޓީއާ އެއްވެސް ގުޅުމެއް ނެތްކަމަށެވެ. އަދި ސްޕްރީމް ކޯޓުން އިއްވި ނިޔާއަށް މަރުހަބާ ކިޔާފައިވެއެވެ. ބީޖޭޕީގެ އިތުރަށް އިންޑިއާގެ މުލިސްމު ޖަމާޢަތްތަކާއި އެހެނިހެން ސިޔާސީ ޕާޓީތަކުން ވެސް ސްޕްރީމް ކޯޓުގެ ނިޔާއަށް މަރުހަބާ ކިޔާފައި ވެއެވެ.\nއިންޑިއާގެ މަޝްހޫރު ދީނީ ޢިލްމުވެރިއެއްކަމުގައިވާ މުފުތީ އަބޫ އަލް ޤާސިމް ވިދާޅުވީ ސްޕްރީމް ކޯޓުގެ ނިޔާއަކީއުއްމީދުން ފުރިގެންވާ ނިންމުމެއް ކަމަށާއި ކީރިތިޤުރުއާނަކީ މާތް ﷲ ބާވައިލެއްވިފޮތެއްކަމަށާއި އޭގައި އުނިކުރަންޖެހޭ އެންމެ އަކުރެއް ނެތްކަމަށް ވެސް ވިދާޅުވިއެވެ.\nކޮންގްރެސް ޕާޓީގެ އިސްބޭފުޅެއްކަމުގައިވާ ނަސީމް ޚާނު ވިދާޅުވީ ވަސީމް ރިޟުވީ ދީނީ ގޮތުން ބައިބައި ކުރުމަށާއި ފިތުނަ އުފެއްދުމަށް މަސައްކަތްކޮށްފައިވާތީ ވަގުތުން ހައްޔަރުކުރަންޖެހޭ ކަމަށެވެ.\nނަސީމް ޚާން ވިދާޅުވި ގޮތުގައި ވަސީމް ރިޟުވީ ގެންދަނީ މެދުކެނޑުމެއްނެތި މުސްލިމުންނާ ދެކޮޅަށް ބަޔާންތައް ދެމުންނެވެ. އަދި މުސްލިމުންނާ ދެކޮޅު މީހުން ގެންދަނީ ހަތިޔާރެއްގެ ގޮތުގައި އޭނާ ބޭނުން ކުރަމުންނެވެ.\nވަސީމް ރިޟުވީއަކީ މީގެ ކުރިން ދެ ފަހަރެއްގެ މަތީން ސިޔާސީ ވަޒީފާ އަދާކޮށްފައިވާ މީކެވެ. ވަގަށް ބިން ވިއްކުމާއި ކޮރަޕްޝަނާއި ނާޖާއިޒު ފައިދާ ނެގުމުގައި ވަރަށް ތޫނުފިލި މީކެވެ. އޭނާ ހިންގާފައިވާ ކޮރަޕްޝަންގެ އެތައް މައްސަލައެއް ތަހުގީގުކުރަމުން އެބަގެންދެއެވެ.\nމިހާރު ވަސީމް ރިޟުވީ ގުޅިގެން ސަނާ ކިޔަމުން ގެންދަނީ އުއްތަރު ޕްރަދޭޝްގެ ޗީފް މިނިސްޓަ ޔޯގީ އަދިތިޔަނާތުއާއެވެ. އޭނާއަކީ ހައްދުފަހަނަޅާފައިވާ ހިންދޫއެކެވެ. މުސްލިމުންނާ ވަރަށް ދެކޮޅު ބޭފުޅެކެވެ. އެހެންވެ ވަސީމް ރިޒުވީ ގެންދަނީ މުސްލިމުންނާ ދެކޮޅަށް ތަފާތު ބަޔާންތައް ދެމުންނެވެ.\nމުސްލިމުންނާ ދެކޮޅަށް ވަސީމް ރިޟުވީ ދައްކަމުންދާ ވާހަކަތަކުގެ އިތުރަށް ކީރިތި ޤުރުއާނުން 26 އާޔަތް އުނިކުރުމަށް އޭނާ ސްޕްރީމް ކޯޓަށް ހުށަހެޅުމުން އޭނާއަކީ އިސްލާމް ދީނުގެ ދުޝްމަނެއްކަމަށް ބުނެ ފިތުނަ އުފެއްދުމަށާއި ގައުމީ އެއްބައިވަންތަކަން ނަގާލުމަށް އޭނާ ކުރަމުންދާ މަސައްކަތުގެ ސަބަބުން އޭނާއާ މެދު ހަރުކަށި ފިޔަވަޅުއެޅުމަށް އިންޑިއާގެ ވަރަށް ގިނަ ބަޔަކު ގޮވާލާފައިވެއެވެ.